
Gheorghe Dima 
(1847-—1925) 


In toamna anului 1881, după 20 de ani de studii în străină- 
tate, cu o pregătire muzicală cum nu o avea al! Român contemn- 
poran al său şi cu dovezile elogiaase ale afirmării cunoştinţelor şi 
talentului său în acest domeniu, sosi la Sibiu, chemat de autoritatea 
bisericească de acolo, brașoveanul Gheorghe Dima. 

Ce a făcut acolo, ca profesor la „Seminarul Andreian“, ca 
dirijor al corului „Reun. Române de Cântări“ şi al catedralei or- 
todoxe, — se ştie. E suficient dacă spunem că Sașii, muzicalii și 
exclusiviștii compatrioți sași, s'au simţit onorați când a primit Ro- 
mânul Gheorghe Dima oferta de a fi conducătorul „Hermannstădter 
Mânnergesangsverein“-ului lor. 

După 18 ani de muncă asiduă aci, — dupăce fidicase, cu corul 
şi compozițiile sale, serviciul divin din catedrală la înălțimi de rară 
elevaţie sufletească, — dupăce a împânzit Ardealul cu serii de da- 
scăli și preoți, organizatori şi conducători de coruri sătești, —- dupăce 
a raliat elita societăţii româneşti din Sibiu în jurul Reuniunii de 
Cântări, nimbând-o cu un prestigiu cum nu-l mai avusese, — 
dupăce a stimulat în cultivarea muzicii pasiunea emulațiunii, fără 
care nu este progres, — întrun cuvânt: dupăce creiase un palpi- 
lant interes, un climat muzical, care condiționează înflorirea 
triumfurilor, invidiatul Gh. Dima a fost chemat în orașul său de 
naştere, care, gelos de reputația pe care i-o creiase un Ciprian Po- 
rumbescu în scurta-i dar atât de luminoasa-i poposire aici, nu se 
putea împăca, văzând cum i se smulge o aureolă — şi încă 
printr'un fiu al său — de alt oraș. 

Așa ajunge Gheorghe Dima, în 1899, acasă, unde timp de 
17 ani reeditează activitatea dela Sibiu, doar cu deosebirea că Reu- 
niunii de Cântări, Teatrului Orășenesc, Catedralei și Seminarului 
Andreian de acolo le-au luat locul: Reuniunea de Cântări, Teatrul 
Naţional, Reduta, -Bis. Sf. Nicolae și liceul „A. Şaguna“ de aici, — 
adăogând la activul său şi al românismului nouă isbânzi. 

Deci alți 17 ani de sufulcări și de încordări a unei admirabil 
înzestrate voințe. 

După declararea de războiu din partea României, până la să- 
rirea din țâțâni a ușilor pușcăriilor ungurești, viața lui Gh. Dima 
a urcat apoi calvarul tuturor bunilor. Români, ajunşi la cheremul 
sfăpânitorilor de ieri. Dreptatea însă, cu cât birue mai târziu, cu 
atât birue mai complei. Gh. Dima, din pușcăria „Fellegvăr“-ului 
din „Kolozsvâr“ a ajuns în fruntea Conservatorului de' Muzică din 
capitala Ardealului românesc, din „Cluj“. 

Aici, alte neajunsuri, alte sforțări, dar şi satisfacțiuni, până 
în primăvara anului 1925 când artistul, cu' sănătatea măcinată de 
muncă, de ani şi de îndurata privațiune a libertăţii, sucombă, pe- 
irecut la lăcaşul de veci de sufletul tuturor celor care au simțit 
vreodată soarele artei sale luminându-le, încălzindu-le, frăgezindu-le 
sufletul.*) 


Și lunile au trecut ca zilele şi anii ca lunile... 

La 4 lunie s'au împlinit — cine-ar crede-o — 10 ani de când. 
Gh. Dima se odihneşte la Cluj, în pământul ţării întregite, pentru 
care a suferit și pe care a servit-o până a închis ochii. 

Zece ani 1... Cu toate acestea, numele lui flutură mereu pe: 
buzele noastre. Nu numai atât. Sunt ocazii, cum e şi aceasta,-când - 
îl simțim prezent, iarăşi printre noi: aici, inițiindu-și eievii în  sub- 

*) Ca în toate cele omeneşti însă, nu se putea ca invidia bucăturei 
de pâne din gura altuia, răutatea celor fără Dumnezeu, fără teamă de păcat, : 
să nu-şi picure fierea şi în mângăierea pe care o putea da recunoștința unui 
neam, — singura mângăiere pe care o mai putea avea o familie rămasă săracă, 
fără stâlpul ei de sprijin. Fiica lui Gh. Dima, -un model de conştiiniciozitate 
şi de virtuţi, ca să se facă loc alteia, chipurile mai calificată — spre rușinea 
rioastră, a tuturor celor care alcătuim acest neam — a fost aruncată pe dru- 
muri din postul ce-l avea la instituția pe care tatăl ei a pus-o în picioare 
şi-a ridicat-o la vaza de care se bucură. i-o îi mustrând oare'măcar cugetul, 
ştiind urmările, pe cei vinovați de odioasa şi păgâna lor faptă ? 

tilitățile artei cu efectul cel mai nemijlocit asupra : sufletului ome- 
nesc, — acolo, dirijind repetițiile „Reuniunei de Gimnastică și Cân- 
tări“, cu care ne cucerise prestigiul întăetății în manifestațiile de 
ordin muzical într'un oraş cu atât de vechi tradiții muzicale mino- 
ritare cum e Brașovul, — dincolo, înălțând cu corul. său rugi de 
mulțumire, imnuri de preamărire, cucernice implorări de ocrotire 
Celui care în cele ce se văd ca și "n cele care nu se văd deopotrivă 
este, sau insoțind spre pragul Veciniciei pe cei căzuți la datorie, în 
zguduitoarele acorduri ale lui „Plâng şi mă tânguesc...“ lar dela 
pupitrul din fața scenei Redutei și Teatrului Naţional îl vedem încă 
înfrățind sufletele în căldura aceloraşi sentimente, entuziasmând pen- 
tru aceleaşi aspirațiuni. 

Sufletul lui Gheorghe Dima e iarăși printre noi, prezent în 
conștiința tuturor celor care au vibrat, au fremătat în ritmul vră- 
jitei lui baghete. A venit să se regăsească în ceeace a lăsat aici cu 

“zece ani în urmă... (Câte decepţii!...) A venit să se reîntregească pe 
sine și să ne reunească pe nbi — răslețiţii în toate vânturile — în 
vechea solidaritate, creiată în bună parte şi de farmecul cuceritor al 
creajiunilor sale, Căci Gheorghe Dima, cu ceeace a dvut el mai bun, 
mai frumos, mai trainic românesc în urzeala sufletului său, a ră- 
mas tot aici, în complexul de armonii care ne hrănesc și alintă cre- 
dințele, amintirile, dorurile, avânturile... Incă o pilduitoare confir- 
“mare a adevărului, că în viață nu rămâi prin ceeace ţi-a dat “a: 
prin luxul, prin huzurul viermuitor de păcate cu atâtea amără- 
ciuni și prăbușiri pe urma lor, nici prin ceeace i-ai stors tu prin 
compromisuri cu conştiința-ți muşcată de şarpele fără scrupul al 
vanității, — ci rămâi prin sporul de frumos, de mai bine, pe care-l 
realizezi și-l lași tu vieții: semenilor tăi, colectivității. Acesta numai 
îți supraviețueşte. Şi Gheorghe Dima e dintre aceşti fericiţi supra: 
viețuitori ai lutului de sub lespedea mormântului. 

Meșterul șlefuitor al melodiilor în care s'au exteriorizat su: 
spinele, dorurile, nostalgiile sufletului nostru popular, — profesorul 
cu cultul artei sale dus, adeseori, până la desperarea executanților, 
prin imidala pe care o punea în desăvârşirea fiecărui amănunt . al 


pieselor cu care voia să se prezinte în faţa : auditorului, —  inter- 
pretul fără greş al marilor compozitori,  — îndrumătorul muzicei 
noastre pe portativul muzicei clasice, — autorul neîntrecutelor litur- : 


ghii, înflorită cale de comunicare cu Părintele 'ndurărilor, — 

clasicul compozitor al lui „Salvum fac regem“ al „Cantatei“, al ba- 


ladelor „Mama lui Ștefan cel Mare“, „Groza“ etc, —  rafinătorul 
urechii şi gustului nostru pentru savurarea frumusefelor operelor în 
care culminează, până acum, arta Euterpei... — Gh. Dima, na 


trecut prin viață cum ai trece printr'o apă ale cărei valuri, dupăce 
te-au înghițit adâncurile, se închid deasupră-ți fără să mai păstreze 
_-vre-o urmă despre tecerea ta prin ele. | 

Gheorghe Dima a lăsat pe urma sa un capital fără moarte. 
Şi-a lăsat sufletul, sensibilizat într'o comoară de armonii —  mân- 
găieri şi elanuri — : rouă răcoritoare pentru cei arşi de pojarul su- 
ferinței, raze de soare pentru cei încruntați de mânie şi ură, înfloriri 
de nădejdi sau fulgere în ajutorul sufletelor luptătoare pe drumurile 
idealurilor, De aceea, 'cât timp va via suflet românesc nepritocit de 
străini, va trăi şi Gheorghe Dima. 1] vor ținea mereu viu creațiunile 
cu care a 'mbogățit patrimoniul nostru naţional Tot atâtea magnete 
ale coheziunii naționale în trecut, titluri de mândrie în viitor. 

Ax, Banciu 


Din autobiografia lui Gh. Dima*) 


Copilăria mi-am petrecut-o la Braşov. La 14 ani m'am dus 
la Viena, unde am urmat clasele reale. De aici am plecat la 
Karlsruhe, în Baden şi m'am înscris la şcoala politechnică. In 
același timp am studiat muzica (canto) cu Heinrich Giehne. După 
3—4 ani de studii la Karlsruhe, am revenit la Viena, unde am 
continuat studiile cu profesorul de canto Otto Uffmann: am mai 
audiat la Graz. cu profesorul Thiriot, armonia şi contrapunctul. Pe 
urmă, am acceptat un angajament la opera din Klagenfurt, în cali- 
tate de cântăreț basist. Am cântat pe Marcel din „Hugenoţii“, pe 
Bertram din „Robert le diable“ etc. Şi la opera din Ziirich am stat 
un timp. 

Atras mereu de studii noi, am plecat la Lipsca, unde am 
studiat compoziția cu profesorul ladasohn. Ce bărbat minunat era 
acesta ! Tare mult mă iubea, și eu îl stimam mul. Am  absolvat 
conservatorul la Lipsca. Era pe la 1881, când primii acolo o scri- 
soare dela Sibiu să accept a fi dirigentul corului Catedralei din 
acest oraș și al „Reuniunei Române de Cântări“. La Sibiu mi s'a 
mai încredințat catedra de muzică dela Seminariul Andreian și am 
condus și corul Saşilor „Hermannstădter  Mânnergesangsverein“. 
Opisprezece ani am lucrat în această direcție la Sibiu, și la 1899 


*) „Soc, de Mâine“ nr. dela 21 VI. 1925 (după „Culisele“). 

am fost chemat ca profesor de muzică la liceul român din Braşov, 
ca dirigent al corului dela biserica Sf. Nicolae şi a! „Reuniunei 
Române de Cântări“. 

La Braşov am stat până la 1916, când au intrat trupele ro- 
mâne în oraș. La retragerea armatei române, am părăsit şi eu Bra- 
şovul, cu fiicele mele şi cu un nepoțel de 2 ani. Dar trenurile nu 
mai circulau atunci, şi am mers pe jos dela Brașov la Predeal, 
irăgând căruciorul nepoțelului meu. Voiam să plec în Moldova, unde 
mă cunoştea multă luîne. dar eram lipsit de mijloace și trenurile nu 
mai circulau într'acolo. A trebuit să rămân la București, sub ocu- 
pațiunea germană. Aci am fost pus sub supraveghere de către _ofi- 
ferii nemți. M'au arestat şi m'au dus la Brașov direct în temniță, 
unde am stat închis 3 luni. De aci mau mutat în închisoarea din 
Tg.-Mureș, unde am mai stut închis alte 3 luni. Pe urmă la în- 
chisoarea din Cluj, str. Dorobanţilor, unde m'au ţinut aproape un 
an. Ge grozave zile au fost acestea ! Dar nu voiu să-mi împro- 
spătez aceste triste amintiri ! Singura mea mângăiere de atunci a 
fost, că m'au lăsat să scriu. Și așa îni temniță am scris o mulțime 
de cântece bisericeşti şi o mulțime altele lamești. Trebue să mulţu- 
mesc inginerului Friedl, care era pe atunci comandantul închisoarei 
militare, că și-a dat toată silința să-mi asigure un regim mai su- 
portabil în temniță. Azi d-l Fried! este director de fabrică la Timi- 
şoara. Ne-am întâlni! odată pe stradă, în România liberă şi ne-am 
îmbrățișat. * 

După războiu, Gh. D., chemat de Consiliul Dirigent, a orga- 
nizat Conservatorul de muzică din Cluj, al cărui prim director a 
fost. A murit la 4 lunie 1923. 

“Formarea vechiului drept românesc 
nescris 


(Obiceiul Pământului) 
de loan. D. Condurachi 


Consilier de Legaţie 


Dacă cercetăm condițiunile în care s'au format şi s'au des- 
voltat instituțiunile juridice la diferite popoare, constatăm pretutin- 
deni, la început, existența unor practice juridice rudimentare și 
populare, uneori confuze şi puţin stabile, care variau nu numai 
dela popor la popor, dar, chiar în mijlocul aceleiaşi seminţii, dela 
o regiune la alta şi dela o generaţie la alta. 

Incetul cu încetul, aceste practice au început să se precizeze 
tot mai mult sub formă de obiceiuri și norme juridice fixe!), lăr- 
gindu-şi apoi sfera lor de aplicaţiune dela comunități şi teritorii 
restrânse la organizațiuni omeneşti din ce în ce mai numeroase, 
până au ajuns să constitue legea comună a tuturor celor de acelaşi 
neam?) 

In contactul cu alte popoare, practicele juridice ale oricărui 
neam suferă oarecari modificări, fără însă a se transforma într'a- 
tâta încât să-şi schimbe complect fondul lor primitiv?). 

Prin urmare, orice instituţiune juridică are îndărătul ei o 
lungă evoluţie, în care elementele cele mai diverse au contribuit 
la formarea ei; ea s'a desvoltat însă, la fiecare grupare omenească 
în parte, după condiţiunile de viaţă specifice acelei. comunităţi. 

Aceste norme și practice juridice se transmiteau din generație 
în generaţie, printr'o tradițiune orală, şi erau nescrise. Din ele s'a 
format cu timpul dreptul scris, pe care-l găsim la toate popoarele 
întro fază de evoluţie mai înaintată?). 


') R. Dareste: Etades d'histoire du droit, 1889; Nouvelles etudes d'his- 
toire du droit, 2 vol. 1902, 1906. — Sumner Maine: L'ancien droit, 1873; 
Eludes sur les institutions primitives, 1880; — Etudes sur t'ancien droit el la 
coutume primitive, 1884. — Fustel de Coulanges: La cite antique, 1917. — 
Beauchet: Histoire du droit prive de la Republique athenienne, 4 vol. 1897. 
— Revillout: Precis du droit ezyptien, 1903. 

2) Maxime Kovalevsky: Tableau des origines et de Vevolulion de la 
familile et de la propriete, 1890. 

2) Hube: Droit romain et greco-byzantin chez les peuples slaves, 1880. 

4) |. Brissaud : Manuel dhistoire du troit francais, 2 vol. 1898—1904. — 
A. Esmein; Cours elementaire d'histoire du droit francais, 1912. — ]. Flach: 
Les origines de l'ancienne France, 3 vol. 1886—1904. — Violiet: Fistoire du 
droit civil franţais, 1905. — H. Brunner: Deutsch Rechtsgeschichte, |, 1906 ; 
II, 1892. — 1. Kohler: Lehrbuck der Rechisphilosophie, 1917. — Akos v. 
Timon: Ungarische Verfassungs- und Rechtsgeschichte, 1909. 

Și la Români, constatăm aceleași faze în furmaţiunea și des- 
voltarea vechilor instituţiuni juridice, pe care le-am întâlnit şi la 
alte neamuri. Cea mai veche mărturie, în această privință, o găsim 
în opera lui Dimitrie Cantemir, întitulată „Descriptio Moldaviae“, 
apărută în latineşte la începutul veacului al XVill-a. Vorbind de 
legile Moldovei, Cantemir ne spune că până la dânsul erau de 2 
feluri: o lege nescrisă — ius non scriptum —, Căreia i se mai 
zicea şi obiceiu, şi alta scrisă — ius scriptum —, Care era scoasă 
din legiuirile greceşti și din canoanele soboarelor bisericeşti!). 

A existat deci şi la Români, din cele mai vechi timpuri ale 
existenței lor, şi mai apoi când s'au închegat cele 2 Principate, al 
Ţărei-Româneşti și al Moldovei, un drept consuetudinar nesctris, 
cunoscut îndeobește sub denumirea Obiceiul Pământului. 

Se înțelege deci prin Obiceiul Pământului totalul concepțiuni- 
lor și normelor de drept nescris, care au avut putere de lege la 
Români, începând din cele mai îndepărtate timpuri şi până în a 
doua jumătate a veacului al XIX-a, când s'au întrodus la noi 
Codul Napoleonian și celelalte legiuiri scrise, imitate după codici 
occidentale. 


I. Cum s'a format Obiceiul Pământului 2 


După concepţia romană, dreptul cutumiar sau consuetudinar 
(jus consuetudinale) se naște la o comunitate de oameni și are 
caracter obligator pentru membrii acelei comunități. Izvoarele ro- 
mane vorbesc de comunități politice, mai mari sau mai mici, ca: 
populi, civitates, care erau socotite că pot produce norme de drept. 
La fel şi provinciile care, în timpul Imperiului, aveau o organiza- 
ție corporativă. 

Juriştii romani considerau posibil ca chiar o comunitate pur 
naturală, prin simplul fapt al conviețuirii membrilor ce o compu- 
neau, să poată da naştere unor practici juridice rudimentare. 

in compilaţiunile lui Justinian se pomeneşte adeseori de drep- 
tul cutumiar al unui singur „locus* „vicus“ sau „regio“, înțelegân- 
du-se sub această denumire și o comunitate orășenească oricât de 
mică. Ceva mai mult, juriştii romani, și după ei Corpus juris civilis, 
considerau ca posibile anumite practici juridice chiar şi la comu- 
nităţile care nu-şi înjghebaseră încă o cât de rudimentară orga- 
nizație politică. 

Cicero considera ivirea normelor de drept consuetudinar 
parte „ab natura“, adică în mod natural, parte „ex utilitatis ratione 


1) D. Cantemir, Descriptio Moldaviae, li, cap. XI: de legibus Moidaviae 
provincialibus. 

aut perspicua nobis aut obscura“!), adică ca un produs al con- 
viețuirei. | 

După concepția romană, dreptul consuetudinar s'a format din 
2 elemente: unul extern (consuetudo, mos, usus) şi altul intern 
(consensus), care s'au unit între ele. 

Consuetudo ar fi un exercițiu continuu, o repetare a aceleiaşi 
practice sau norme juridice. Fa e un factor indispensabil pentru 
formarea dreptului nescris. De aceea, în diferite texte romane 
găsim expresiuni ca: „mos vetus“, „inveterata consuetudo“ sau 
„vetusta consuetudo“. Julian socotea dreptul nescris ca fiind „mo- 
ribus et consuetudine constitutus“2), pe când Hermogenian consi- 
i-ai dreptului nescris ca o „longa consuetudo compro- 

ata“). 

Totuşi, juriştii romani nu erau de acord până la ce punct 
și în ce măsură „consuetudo“ a contribuit la formarea dreptului 
cutumiar sau nescris. 


Consensus este un element intern, care se găseşte la baza 
formărei dreptului nescris. Modestin, în clasificația sa, vorbeşte de 
dreptul pe care „consensus fecit“ şi de cel pe care „consuetudo 
confirmavit“*). O deosebire analoagă face și Cicero, pe când 
Quintilian vorbeşte de „consensus“, prin persuasiunea cetăței sau 
gintei5), adică impus de colectivitate. 

In corpus juris civilis şi la Cicero găsim o explicaţie a drep- 
tului nescris ca fiind creiat prin voința fiecărui în parte sau a 
comunităţei, oricare ar fi ea, adică fără deosebire, dacă voința e 
parțială sau generală). 

Romanii considerau forța dreptului consuetudinar ca şi a 
legei scrise. In „Auctor ad Herenium“ (Il. cap. 13 $ 19) se spune 
că „consuetudo ius est quod sine lege aeque ac si legitimum sit, 
usitatum est“. 

Concepţia juriştilor romani de modul cum s'a format dreptul 
nescris se veritică la toate popoarele. 


1) Cicero, de Înv. II, cap. 22 $ 65: „lus ex quibus rebus constet con- 
siderandum. Initium ergo eius ab natura ductum videtur; quaedam autem ex 
utilitatis ratione aut .perspicua nobis aut obscura in consuetudinem venisse “... 
și mai departe în cap. 53 $ 160 spune: „Justiţia est habitus animi communi 
utilitate conservata... Eius initium est ab natura profectum, deinde quaedam 
in consuetudinem ex utilitatis ratione venerunt“. 

2)1. 32p.şiSI,D.nh.t. 

31 35 D.h.t. 

4.140 D.h.t, 

5) Quintilian, Justitutio oratoria, lib. V, cap. 10, $ 13: ,... quae per- 
suasione etiamsi non omnium hominum, eiustamen civitatis aut gentis, in qua 
res agitur, in mores recepta sunt“... E 

6) Cicero, de Invent. II, cap. 22 $ 67: „...consuetudinis autem ius 
putatur id quod voluntate omnium sine lege vetustas comprobavit“. 

Obiceiurile şi normele juridice pot să cuprindă multe ele- 
mente, care par a fi moștenite sau împrumutate dela alte neamuri, 
în fond însă ele nu sunt decât un produs al timpului și al nece- 
sităților şi apar numai adunci când trebue să facă față unei anu- 
mite situaţii de fapt; ele corespund mediulut în care trăeşte o 
comunitate de oameni şi de aceea au şi un caracter d€ pronunţată 
originalitate*). 

Normele juridice nescrise pot semăna între ele, căci şi oa- 
menii seamănă între dânșii şi cam aceleaşi nevoi îi mână pe toţi, 
cu foarte mici. deosebiri; dar cum ele sunt un produs al sufletului 
şi al cugetărei membrilor unei anumite comunități omeneşti, întrun 
anumit timp şi mediu?), ele prezintă multiple caractere proprii, 
ceeace le face să varieze de la popor la popor?). 

Dacă trecem acum la Obiceiul Pământului şi la modul lui de 
formare la Români, constatăm aceleași elemente arătate de juriştii 
romani. 

Din necesităţile conviețuirei, începând cu cele mai reduse 
comunităţi ca: sate, cnezate, oraşe, voevodate și până la închega- 
rea acestora în State organizate, anumite practice juridice s'au impus 
ca norme de viaţă între membrii ce formau acele comunităţi. 
Negreșit că Ja origină acele norme erau puţin clare şi variabile 
dela un loc la altul; cu timpul însă, printr'o întrebuințare repetată, 
ele s'au transformat şi s'au precizat, uniformizându-se în oarecare 
măsură şi întinzându-şi sfera din ce în ce mai mult până au 
ajuns reguli diriguitoare în noile Principate române. 

De aceea, la baza dreptului nescris la Români, ca și la alte 
popoare, găsim elemente proprii, adică originale, care sunt un 


1) ]. Declareuil, Histoire generale du droit franţais, 1925, pp. 830 —831. 


2) Otto Gierke: Ueber Jugend und Altern des Rechts, în „Deutsche 
Rundschau“ 1879 (v. XVII) pp. 210—211: „Gewohnheitsrecht aber ist unbe- 
wusst erzeugtes Recht. Denn die gemeinsame Rechtsiiberzeugung, die seinen 
geistigen Kern bildet, entsteht ohne eine darauf gerichtete Reflexion; und die 
jebendige Uebung, in der es sich verkârpert, erfolgt ohne die Vermittelung 
eines auf Rechtserzeugung gerichteten Zweckbewussten Willens. ...Eine ge- 
waltige schâpferische Kraft entialtet das Naturvolk, hier wie in der Hervor- 
bringung seiner Sprache, Poesie, Religion und Sitte; aber diese Kraft erinnert 
noch an die unbewusste Naturkraft, welche aus dem Samenkorn die Eiche des 
Waldes hervortreibt. Dieses scheinbar so kunstvolle und planvolle Recht ist 
in Wahrheit „naturwiichsig“, es wird und wăchst, nicht wird es gemacht...“, 

3) Joseph Kohler, Das Rechi als das Lebenselement der Vălher, 1881 : 
„Ueberall aut Erden sehen wir die Blume des Rechtes erblihen... niergends- 
leich und doch so ăhnlich, niergends ausser Zusammenhang mit den Grund- 
gesetzen des menschlichen Daseins, und. doch iiberail mit den verschieden- 
sten Modifikationen, iiberall mit der besondern Fărbung und Gestaltung, wie 
sie eben der Boden erzeugt, auf welchem der Keim aufgegangen ist“ (p. 1). 
„Was uns als Naturrecht erschien, als einziges Recht, dem sich alle Zeiten 
anpassen miissten, ist eben nur das Resultat unserer eigenartigen, individuel. 
ien momentanen Kultur... die Uhr der Entwicklung steht keine Augenbiick stille.« 

produs al sufletului şi spiritului popular, concepţii impuse de 
necesitățile conviețuirei membrilor comunităţilor româneşti. In 
această privinţă, Cantemir are multă dreptate când spune că la 
„moşteniri, testamente, partaju!l moștenirilor, la hotărniciri şi servi- 
tuţi, fiecare neam pe pământ are obiceiurile lui proprii“). 

Din contactul paşnic sau războinic cu diferite popoare, din 
conviețuirea voită sau silită cu alte neamuri, se adaugă noi ele- 
mente la cele vechi, care modifică unele din practicele şi normele 
juridice existente, fără însă să le poată schimba complect fondul 
primitiv. Nici un neam nu-şi părăseşte bucuros obiceiurile sale, 
oricât de rudimentare ar fi ele. Pentruca influința străină să prindă, 
ea trebue să se infiltreze încetul cu încetul aşa cum se infiltrează 
apa în stâncă, unde caută să umple mai întâi golurile ce le gă- 
seşte şi numai în urmă încearcă să pătrundă și restul stâncei, fără 
să reuşească complect vreodată în acţiunea ei. 

De aceea, toţi istoricii şi juriştii români, dela Cantemir încoace, 
cari s'au ocupat de vechile noastre instituţiuni juridice?), au con- 
statat că, cu toate influenţele străine, Obiceiul Pământului cuprinde 
multe elemente originale”), care sunt o creațiune proprie a popo- 
porului românesc. 

Când a fost însă vorba să se determine natura însăși a Obi- 
ceiului Pământului, cercetătorii vechilor noastre norme juridice nu 
Sau putut pune de acord. 

După unii ca: Radu R. Rosetti”), Dimitrie Onciul”), lon 
Bogdant), etc. Obiceiul Pământului ar fi fost, la origină, dreptul 
pe care se întemeia organizația cnezială şi voevodală cu care popo- 
rul român apare în istorie, 

Neobositul cercetător al trecutului nostru d-l N. lorga consi- 
deră vechiul drept nescris românesc ca „un drept de proprietate“. 
Dsa ne spune că „un drept românesc, deosebit de principiile ro- 


1) Descripţio Moldaviae, partea Îl, cap. XI. | 

2) C. Dissescu, Originele dreptului românesc, 1899. — S. G. Longinescu, 
Istoria dreptului român, 1908. — Anciennes lois roumaines ei leu's sources, 
1912. — P. Negulescu: Studii de Istoria dreptului român, 1900; Cercetări 
asupra originei dreptului consuetudinar român, în „Revista de drept şi socio- 
logie“ 1900. — [. Nădejde, Din vechiul drept român, 1898; Originele dreptului 
consuetudinal român, în „Noua Revistă Română“, 1900; Zrac să fie dreptul 
consuetudinal român? ibidem.— |. Peretz, Istoria dreptului român 4 vol. 1915 
— 1926. — $. Berechet, Izvoarele vechiului drept românesc 1934. — E lorga, 
Anciens Documents de droit roumain, 2 vol. 1930. 

%) N, orga, Les elements originaux de l'ancienne civilisation roumaine, 
19:1, pp. 6—8; — D. Cantemir Descriptio Moldaviae, Ii cap. XI; „,... in suc- 
cessione, testamentis, hereditatis distributione, fundorum limitibus 'et 'servituti- 
bus, cunctae fere per orbem nationes habent singulares...“. 

4) R. R. Rosetti, Pământul, sătenii și stăpânii în Moldova, 1907. 

5) D. Onciul, Românii și Ungurii în trecut, în „Anal. Ac. Rom.“ IX. 

t) 1. Bogdan, Despre cnejii români, în „Anal Ac. Rom.“ 1903. 

mane şi de obiceiurile feodale, a fost recunoscut de toți aceia 
cari au avut Români, de dincoace sau de dincolo de Dunăre, în 
stăpânirea lor. Acest „drept“, care nu e decât un străvechiu obi- 
ceiu, cu îndoite rădăcini tracice — cele mai puternice şi mai 
adânci — şi slave, se poate urmări în deosebite domenii. In acela 
care cuprinde legăturile omului cu pământul și legăturile dintre 
oameni, determinate de pământ“!). 

Răposatul C. Giurescu considera Obiceiul Pământului ca fiind 
format din categorii de drepturi specifice fiecărei clase sociale, 
fără nici o legătură sau raport între ele. „Un drept românesc, adică 
național“ — spune Giurescu — „care să îmbrăţişeze amândouă 
clasele sociale, pe proprietari și pe rumâni, n'a existat în Princi- 
pate. Nici un document, nici un izvor istoric nu-l menţionează. 
Fiecare clasă socială a trăit pe temeiul unui obiceiu sau drept al 
ei special. Acela al proprietarilor privea raporturile dintre ei ca 
stăpâni ai pământului: vânzări, danii, schimburi, hotărnicii, procese, 
etc. Niciodată acest drept, despre care se vorbește la fiecare pas 
în actele de proprietate, nu este numit românesc. Oridecâteori este 
invocat i se zice simplu „lege“ ori „legea ţării“. 

„Țăranii, fără moşie şi fără libertate, au, fireşte, altă lege. Ea 
se referă la raporturile lor cu pământul străin, pe care-l cultivă, 
şi la îndatoririle ce au față de stăpâni. In documentele slavonești 
legea aceasta este numită „Zakon vlașki“ ori „voloski“, în cele ro- 
mâneșşti „legea rumânilor “?), 

In sprijinul teoriei lui Giurescu s'ar mai putea invoca şi 
câteva vechi documente moldoveneşti, care vorbesc de dreptul 
specific al altor categorii sociale și anume: a robilor şi a Tătarilor 
(pravo holopskoe i pravo tatarskoe)?). 

După părerea mea, toate aceste teorii asupra Obiceiului Pă- 
mântului păcătuesc prin faptul că privesc chestiunea numai din- 
trun anumit punct de vedere, iar nu sub multiplele ei aspecte. 

Că anumite norme juridice stăteau la baza organizaţiei cne- 
ziale şi voevodale e în afară de orice îndoială, căci oricât de mici 
și de neînsemnate ar fi fost aceste prime înjghebări politice, oricât 
de rudimentară ar fi fost organizațiunea lor, este incontestabil că 
anumite obiceiuri şi practice juridice se impuneau în raporturile 
dintre membrii ce formau acele comunități. De ce natură erau 
acele norme juridice e greu de precizat; că ele au existat însă e 
cert, căci din ele s'au dezvoltat vechile practice juridice, pe care 
le găsim menţionate în documentele de mai târziu. 


A ) N. lorga, Constatări istorice cu privire la viaţa agrară a Românilor, 
pp. 5—6. 

2) C. Giurescu, Despre Rumâni, 1915, pag. 54. 

3) |. Bogdan, Documentele lui Ștefan cel Mare, vol. |. pag. 142. 

De asemenea, este !oarte exact că cele mai vechi obiceiuri şi 
norme juridice s'au ivit cu ocazia stabilirei stăpânirii asupra pă- 
mântului şi a raporturilor dintre membrii aceleiași familii sau co- 
munități determinate de această stăpânire a pământului. Dar între 
membrii aceleiaşi comunităţi au existat raporturi de drept și de 
altă natură, cum erau cele izvorite din legăturile de familie, din 
relaţiile comerciale sau din faptele rele ale cuiva.!) 

Că în Obiceiul Pământului, ca și în legislațiunile actuale, 
existau anumite norme juridice, care erau specifice unei clase 
sociale sau alteia, nimic mai firesc, Insă nu putem deduce din 
acest fapt că aceste „categorii de drepturi“ erau „fără nici o legă- 
tură sau raport între ele“, cum susține răposatul C. Giurescu. 
Juridiceşte nici nu se poate concepe o atare situațiune. Cum e 
posibil ca în sânul aceleiaşi comunități să existe categorii de 
drepturi fără legătură între ele? 

Că Obiceiul Pământului sta la baza organizației cneziale şi 
voevodale e incontestabil; că el reglementa legăturile dintre oameni 
în raport cu stăpânirea pământului iarăşi e exact; că, în fine, con- 
diția fiecărei clase sociale era determinată de anumite norme din 
Obiceiul Pământului nu se poate nega. 

Dar Obiceiul Pământului nu era nici una, nici alta, ecilisig: 
Ei era totalitatea normelor juridice, care se aplicau Şi la proprie- 
tate şi la clasele sociale şi la organizaţia de Stat, începând cu cele 
mai vechi organizațiuni politice — cnezatul şi voevodatul. 

2, * 2 
Ei sk 

In ceeace priveşte vechimea normelor şi practicilor juridice, 
ce alcătuesc Obiceiul Pământului, nu se poate preciza data forma- 
țiunei lor; de asemenea nu se poate urmări nici fazele evoluţiei lor. 
Dintr'o practică imprecisă, din necesitatea de a face față unei soluţii 
împăciuitoare între 2 părți în conilict, sa născut obiceiul juridic. 
“A urmat apoi 0 evoluţie lentă, până ce el s'a stabilit și precizat 
şi până ce a fost adoptat ca o normă fixă, ca o regulă juridică 
admisă de membysii unei comunități. 

Aşa se explică de ce în actele emanând dela regii unguri, 
oridecâteori se vorbeşte de dreptui românesc, aceste documente 
nu se mulțumesc să facă numai menţiune de acest drept, ci ele 
accentuează că acest drept (lex) e vechiu (antigua lex) şi e o re- 
gulă admisă de toţi cei cărora li se aplică (approbata lex)”). 


i) loan D. Condurachi, Trăsăturile caracteristice ale Vechiului drept 
penal românesc, 1934. 

2) Hurmuzaki, Documente, II, 2, pag. 248: „juxta antiguam et approba- 
tam legem districtuum volachicalium universorum“. 

Numai îndeplinind aceste două condițiuni — vechimea şi 
consimțământul tacit al celor interesaţi — obiceiul sau practica 
juridică capătă tăria unei legi. 

De aceea documentele din Ţăriie Române, scrise în slavoneşte, 
oridecâteori se referă la vreo dispoziţiune din Obiceiul Pământului 
şi ca să arăte că e ceva admis de multă vreme, vorbesc de „star 
zakon“!) iar cele redactate în latinește de „antigua lex“ sau de 
„veterem legem“?), înţelegându-se prin aceste expresiuni „legea 
bătrână“ adică de demult, de veacuri. 

Deși Obiceiul Pământului nu era scris, însă dispoziţiunile şi 
practicele lui juridice erau așa de întipărite în mintea tuturora şi. 
considerate ca ceva definitiv stabilit, încât Domnitorii pedepseau 
pe cei ce încercau să aducă vreo.moditicare sau să întroducă 
vreo inovaţie în normele juridice existente. 

Intr'un proces al unor şerbi contra stăpânului lor, şerbii cer, 
în fața Divanului ţării şi a Domnului, să li se admită un număr 
îndoit de cojuratori, după cese dase deja „lege peste lege“. Nu 
se admite această cerere și șerbii sunt pedepsiți „pentru căci au 
umblat ca să ridice alte obiceiuri“.*) decât cel stabilit de Obiceiul 
Pământului care, în principiu, considera ca închisă calea probei cu 
cojuratori, atunci când se dase „lege peste lege“. 


e 
% * 


S'a pus chestiunea dacă Vechiul Drept Românesc nescris era 
ua drept unitar, adică comun tuturor aşezărilor româneşti, sau dacă 
el era variabil dela o provincie sau comunitate românească la alta. 
i Sunt istorici şi scriitori care susțin c'ar fi existat o „viață 
juridică“ specifică diferitelor aşezări românești, care numai la o 
parte din Români reprezinta vechiul drept românesc. lată ce ne 
spune în această privință D-nii lon Minea și L. Boga: „Este ade.- 
vărat că cea mai veche viață juridică moldovenească precum și 
viață juridică a acelor Români, cari în cursul veacurilor s'au des- 
făcut dintre Românii ardeleni dela Nord şi dintre cei mai vechi 
Moldoveni cum sunt Românii din Polonia, apoi Moravo-Românii, 
mare specificul celui mai vechiu drept românesc... Țara Românească, 
cu viața sa de drept, ale cărei urme respectate câtva timp la Ro- 
mânii bănăţeni, ardeleni, în sec. XIII—XVI-a, au constituit ceeace 
s'a zis Jus Valachicum“+). 


1) Ştefulescu, Tismana, pag. 234. — C. Giurescu, 1. c. pag. 47. 

„2 Hurmuzaki, Documente, Ii, pag. 474: Tratatul din 3 lunie 1595 din- 
tre Sigismund Bathori și Răzvan prevede că judecăţile se vor face „secundum 
veterem legem“. 

3) C. Giurescu, Vechimea rumâniei, p. 42. 
4) |. Minea şi L. Boga, Cum se moșteniau moșiile în Țara Românească 
până la sfârșitul secolului al XVl-a? 1933, pag. 10. 

Ar urma deci că numai instituţiunile juridice din Țara Ro- 
mânească reprezintă specificul vechiului drept românesc (jus vala- 
chicum), pe când cele din Moldova n'ar avea specificul acelui 
drept; cu alte cuvinte, c'ar fi existat o deosebire oarecare între in- 
stituţiunile şi practicele juridice din Ţara Românească şi cele din 
Moldova şi apoi între aceste şi cele ce le întâlnim la. Românii din 
Polonia și Moravia. 

Afirmaţiunile de mai sus, examinate în deaproape, nu par a 
fi întemeiate decât numai dacă se ignorează anumite stări de fapt 
şi de drept şi, în orice caz, nu se poate generaliza o stare de 
lucruri existentă numai la unele așezări româneşti — cum au fost 
cele din Polonia, Moravia sau Serbia. 

„Judecând după cum s'au format normele de drept la diferite 
popoare şi ţinând seama de contactul continuu care a existat, din 
cele mai îndepărtate timpuri, între diferitele comunităţi româneşti, 
mai ales in epoca când Românii rătăceau din loc în loc cu tur- 
mele lor de vite, în căutarea unor păşuni mai bogate, se poate 
admite, în mod logic, c'a trebuit să existe şi anumite practici sau 
obiceiuri juridice comune la toți Românii, impuse de aceleași nevoi 
şi condiţii de viaţă şi ca un produs al fondutui lor sufletesc 
comun. Această unitate juridică a trebuit să existe în primele 
timpuri la toate aşezările româneşti de dincolo şi de dincoace de 
Carpaţi, şi ea a continuat să existe chiar după întemeierea celor 
două Principate: al Ţărei Româneşti şi al Moldovei. 

Că mai târziu, când s'au ridicat granițe între diferitele ramuri 
ale poporului românesc, când fiecare din aceste aşezări a început 
să ducă o viață proprie, când contactul a devenit mai puţin les- 
nicios între aceste comunități româneşti, s'au putut desvolta unele 
instituțiuni juridice sau chiar s'au putut naște. anumite practici 
juridice, cu o fizionomie diferită, dela o așezare românească la 
alta, datorită condiţiunilor noi de viaţă sau influențelor străine, dar 
această diferențiere n'a putut avea loc decât într'o epocă când 
vechiul drept românesc (Obiceiul Pământului) era deja format. 

Acest lucru îl deducem din faptul că în documentele și măr- 
turiile timpului se vorbeşte de acest drept românesc ca de ceva 
bine stabilit şi care se aplica de multă vreme. 

Altfel, cum s'ar explica de ce Ungurii, după cucerirea Tran- 
silvaniei şi a celorlalte ţinuturi românești, au menținut mai departe 
aplicarea vechiului drept românesc (jus valachicum) pentru orga- 
nizațiile româneşti. Regii poloni încă recunoscură, până târziu în 
veacul al XVI-a, existența unui drept valah sau moldovenesc!), de 
aplicat coloniştilor români din Polonia. De asemenea și așezărilor 


1) |. Bogdan, Indatoririle militare ale Cnejilor, în „Anal. Acad. Rom.“ 
1, vol. XIX (1997). — Arf. Istorică, !, 1, pag. 26, vol. IV, pag. 9. —D.D. 
Mototolescu, /us Val/achicum în Polonia, 1916. 

româneşti din Moravia şi Serbia!) li s'a recunoscut dreptul lor 
românesc. 

Exista deci un drept românesc comun, recunoscut nu numai 
în sânul populaţiunilor româneşti, dar şi de vecinii sau stăpâni- 
torii așezărilor româneşti. 

Pentru "Țara Românească şi Moldova avem numeroase măr- 
turii şi documente interne și străine, din care reiese, în mod cate- 
goric, că nu exista nici o deosebire între „viaţa juridică“ şi nor- 
mele de drept dintr'o ţară sau din cealaltă. 

Negreșşit, că instituțiunile juridice dela Românii din Transil- 
vania, Polonia, Moravia sau Serbia au putut suferi oarecari modi- 
ficări sau chiar transformări sub influența dreptului statului stă- 
pânitor, ceeace n'a putut sâ se întâmple în Principatele Române 
de sine stătătoare. 


II. Denumirile date Obiceiului Pământului 


Romanii întrebuințau mai mulți termeni pentru dreptul nescris, 
consuetudinar. Principalele denumiri erau: consuetudo, mos sau 
mores, mai rar e întrebuințat cuvântul usus sau expresiunile vefus- 
fas sau antiquitas. Câte odată găsim ambele expresiuni „consuetudo“ 
şi „mos“ la un loc?). După cum observă romanistul german 
Puchta*) „mos“ exprima momentul intern al dreptului nescris, care 
printr'o întrebuințare zilnică devine „consuetudo“. Jurisconsultul 
Ulpian credea că printr'o „longa consuetudo tacitus consensus 
populi“ devine „mores“4). 

Germanii întrebuinţau pentru vechiul lor drept nescris, în 
documentele redactate în latineşte, aceleaşi expresiuni de „consue- 
tudo“ şi „mos“ și foarte rar „usus“. Câteodată întrebuințau şi 
termenul „ritus“ cu acelaşi înțeles. De asemenea se întrebuința şi 
termenul de „lex“ pentru a desemna dreptul cutumiar. -— Tot la 
fel și Ungurii. 

Care erau denumirile date Obiceiului Pământului în documen- 
tele românești şi cele străine? 

in actele emanând dela regii unguri privitoare la Români, 
scrise în latineşte, întâlnim pentru vechiul drept consuetudinar 
românesc expresiunile de ritus, lex şi ius, care sunt sinonime, în- 
semnând Obiceiul Pământului. In unele din aceste documente se 


1) S. Dragomir. Valakii din Serbia în sec. XII—XV, în ,,Daco- 
romania“ 1922. — Arhiva Ist. III, pp. 85—121. 


2) Cicero, de Republica, Ii, cap. 38 $ 64; de officiis, |, cap. 41 $ 148. 
3) Puchta, Gewohnheitsrecht, |, pag. 94. 


4) Ulpian, Regulae, Praef. $ 4: „Mores sunt tacitus consensus populi, 
ionga consuetudine inveteratus“. 

spune că se va proceda „iuxta ritum volachie“!:) sau „patriosque 
ritus“?), în altele „iuxta antiquam et approbatam legem districtuuni 
volachicalum universorum“5) sau aplicându-se „lex Olachorum“€), 
sau „iure volachie requirente“5) 


In documentele poloneze, scrise în limba polonă, sau în 
latineşte, care cuprindeau privilegii acordate de regii poloni, înce- 
pând din veacul al XIV-lea, satelor înființate în Polonia cu colo- 
nişti români, se spune că acele sate se vor cârmui „na prawie 
woloskiem“ ori „in jure volachico“, iar mai târziu, în secolul al 
XVI-lea se vorbeşte de „jure moldavico“5). "Toate aceste expre- 
siuni se referau la vechiul drept românesc nescris. 

In actele interne, scrise în slavoneşte, emanând dela Domnii 
Ţării Româneşti şi ai Moldovei, întâlnim pentru Obiceiul Pămân- 
tului 3 denumiri şi anume: zafon, pravo şi obiciai. 

Deşi aceste expresiuni par a fi sinonime, fiind întrebuințate 
în documente când 'una când alta pentru a desemna vechiul nostru 
drept nescris, totuşi faptul că toate 3 sunt termeni slavoni, şi nu 
de origină latină sau de altă origină, — ceeace ar fi explicat nu- 
mărul lor — provoacă oarecare nedumerire în ceeace priveşte 
epoca apariţiei lor la Români cât şi în ceeace priveşte sensul 
acestor expresiuni. 

Oarecari explicațiuni sunt deci necesare. 

După slavistul lon Bogdan „Pravo“ trebue tradus cu „drept“ 
(jus) spre a-l deosebi de așezământ (zakon) şi de obiciai. In fond 
— spune Bogdan — toate trei cuvintele exprimau același lucru, 
ele ne-au venit însă pe căi diferite: „obiceiul“ era încetățenit de 
mult; „aşezământul“ e de origină mai nouă bulgărească; iar 
„dreptul“ de origină polonă (prawo) şi ungurească (jus)7).“ Expli- 
caţiunile lui Bogdan nu aduc prea multe preciziuni în această 
chestiune. Nici traducerea lui „pravo“ cu „jus“, nici a lui „zakon“ 
cu „aşezământ“, nu lămuresc sensul şi sfera de aplicațiune a 
acestor termeni juridici, iar constatarea că-s de origină bulgaro- 
polonă nu contribue nici măcar a determina epoca şi împrejurările 
întroducerei acestor expresiuni la Români. 


1) Hurmuzaki, Documente, II, 2, pp. 420, 5il. 

2) Idem, Doc. UI, pag. 474. 

3) Idem, Documente, Ii, pag. 248. 

4) Revista Istorică, VIII, pag. 191. 

5) Hurmuzaki, Doc. li, pag. 453 

6) |. Bogdan, Indatoririle militare ale Cnejilor în „Anal. Acad. Rom.“ 
I, vol. XIX (1907). — Arhiva Istorică |], 1, pag. 26. — Intrun document 
polon din 1569 e vorba de o concesiune dată cuiva de a înființa în Polonia 
un sat care să se administreze după dreptul şi obiceiul Românilor „iure et 
consuetudine Walachorum locare“ (Arâ. Istorică, |, 2, pag. 118). 

7) |. Bogdan, Documentele lui Ștefan cel Mare, vol. l, pag. 240. 

Se impune deci o confruntare a textelor în care se face 
mențiune de „zakon“, „pravo*“ şi „obiciai“ şi un examen mai 
aprofundat al lor, spre a se vedea dacă în adevăr acești termeni 
sunt sinonimi — cum susține Bogdan — sau dacă nu existau 
oarecari nuanțe între ei, provenite din sensul fiecărei expresiuni 
în parte sau din sfera ei de aplicațiune la anumite fapte sau situa- 
țiuni juridice. , 

Sunt foarte numeroase documentele din Ţara Românească şi 
din Moldova, atât cele publicate cât şi cele ce se găsesc nepubli- 
cate încă în Arhivele Statului, ale Academiei Române sau în colec- 
ţiunile particulare, care fac menţiune de termenii „zakon“, „pravo“ 
şi „obiciai“. O enumerare a lor, oricât de succintă, ar fi prea 
lungă şi nici de mare folos, deoarece nimeni nu pune la îndoială 
frecvenţa acestor termeni în viața juridică românească de odinioară. 

Spre a putea însă lămuri înțelesul şi sfera lor de aplicaţiune, 
mă voiu mărgini la epoca lui Ştefan cel Mare (1457—1504) şi, 
din sutele de acte şi hrisoave emanând dela acest Domnitor, voiu 
enumera câteva în care se vorbeşte fie de fiecare din aceşti trei 
termeni în parte, fie în acelaşi act de doi dintre ei, fie, în fine, de 
toți 3 în același hrisov. 

doc. 1459. Cineva pierde un proces după toată legea (zakon)!). 

doc. 1458. In privilegiul comercial reînoit Brașovenilor se 
spune că ei „să aibă dela noi acelaşi drept şi aceiaşi lege (tot 
zakon i toe pravo) pe care l-au avut...“2). 

doc. 1450. E vorba de dovedirea unor titluri de proprietate 
pierdute. Documentul spune „Deci noi am cercetat împreună cu 
boierii noștri şi cu sfatul şi i-am făcut lege după obiceiu“ (zakon 
po obiciaio)3). 

doc. 1480. Ştefan cel Mare spune: „şi i-am făcut lui lege 
după dreptul ţărei (zakon podlug zemskago prava)t). 

doc. 1470. Ştefan sloboade din robie pe Tătarul şi robul 
domnesc Oană, împreună cu copiii lui, cu cari fugise în Polonia, 
şi le îngădue să se întoarcă în Moldova şi să trăiască slobozi 
oriunde „cum şed şi trăesc în țara noastră toți Moldovenii după 
dreptul lor moldovenesc (voloskie zakonom), tot aşa să fie şi el 
și copiii lui şi să trăiască după acea lege (zakon) şi după acel 
obiceiu (obiciem) şi să nu dea şi să nu plătească niciodată nimic 
„după dreptul robilor şi al Tătarilor“ (holopshiem i tatarskiem pra- 
vom)... Dacă se va jelui cineva împotriva lor, ei vor plăti gloabele 


1) |. Bogdan, Documentele lui Ștefan cel Mare, |, pag. 32. 
2) |. Bogdan, ibidem li, pag. 261. 

3) |. Bogdan, Doc. lui Ștefan cel -Mare, |, pag. 239. 

4) Hașdeu, Arhiva Istorică, |, 1, No. 163. 

şi taxele de judecată „după legea moldovenească, cum e legea 
moldovenească“, (zemli voloskiem zakonom)!). 

doc. 1474. Domnul spune în acest hrisov: „Deci am căutat 
și am judecat cu boierii noştri şi i-am dat lui lvanco şi fraților 
săi, precum e drept şi lege după obiceiu (af est pravo îi zakon 
po obiceaio) să vie el însuşi cu 24 jurături şi să jure împreună cu 
ei“... „căci au pierdut în faţa legei cele drepte“ (pravogo zakona)?). 

doc. 1462. Mitropolitul Moldovei cu toți boierii şi sfetnicii 
Domnului jură credință regelui polon şi spun că-l vor sfătui pe 
Ștefan „să se ţină de acelaşi obiceiu (obiciaem) ca bătrânii Voe- 
vozi ai Moldovei dinaintea lui şi din acele obiceiuri să nu iasă 
niciodată până la moarte. lar stăpânul nostru Domnia sa Craiul 
să ne ajute pe noi şi mai ales pe Domnul nostru Ștefan cum 
glăsuesc vechile tratate şi obiceiuri (obiciaev)... şi să ne ajute după 
vechile obiceiuri (po stariam obiciaem)“3). 

In alte hrisoave, tot din timpul lui Ştefan cel Mare, care se 
referă la proprietăţi, găsim întrebuințate foarte des următoarele ex- 
presiuni: prava otnina sau pravo otniniu (ocină dreaptă) ; pravuio 
slujbu (slujbă dreaptă); pravago urika (uricele drepte); pravago 
urika svoio pravuio otninu (uricele drepte din deapta lui moș- 
tenire)*). De asemenea, întrun act de confirmare de vânzare din 
1460 se spune că cineva a vândut „dreapta (pravuioj lui ocină, ce 
el şi-a dobândit din tot dreptul şi legea" (ousego prava i zakona), 

„dela un altul.5) 


Din cercetarea acestor documente, dintr'o anumită epocă, se 
pot trage unele concluziuni în ceeace privește semnificația terme- 
nilor „zakon“, „pravo“ şi „obiciai“. 


Ce era zakon? 


Oridecâteori e vorba de o normă juridică sau un principiu 
juridic bine fixat şi recunoscut de toţi ca lege comună, se între- 
buința pentru a exprima acest lucru termenul „zakon“. Ar cores- 
punde cu ceeace e astăzi legea scrisă. Când se aproba uneia din 
părți dovada cu cojuratori, care era cunoscută de toţi, se spunea 


1) |. Bogdan, ibidem, |. pp. 140—141. 

2) |. Bogdan, ibidem, |, pag. 192. 

3) 1. Bogdan, Documentele lui Ștefan cel Mare, vol. Il. p. 289, 

4) 1. Bogdan, ibidem, |. pp. 55, 67, 73, 93, 205, 208, 289, 291, Al, 384, 
389, 373, 388; II, pag. 99. 

îi M. Costăchescu, Documente moldovenești dela Ștefan cel alge, 
pag. 3 

că i s'a dat lege (zakon). In hotărîrea dintr'un proces se spunea 
de partea care a pierdut, c'a rămas de judecată, de lege (zakon)!). 

Domnitorii, când împărțiau dreptatea în Divanul ţării, judecau 
după normele de drept existente, care erau bine stabilite adică 
după „zakon“. Câte odată însă, când chestiunea era prea compli- 
cată și Obiceiul Pământului cu principiile lui nu putea să-i dea o 
deslegare dreaptă, se consultau textele religioase, sfânta scriptură 
ori nomocanoanele şi în hutărirea ce se da, se spunea că judecata 
s'a făcut după „legea lui Dumnezeu“ (zakon bojiom)?). 

Uneori, ca să se invedereze și mai mult tăria acestor norme 
juridice, bine stabilite, din Obiceiul Pământului, unele documente 
spun că aceste norme sunt vechi, adică admise de multă vreme, 
sunt „lege bătrână“ (star zakon)?). 

lar ca să se arăte că aceste norme se aplicau pe întreg 
teritoriul celor două Principate, că era o lege comună și fixă, se 
spunea în documente că ele constituesc „legea ţării“ (zakon voloskie 
sau zemli voloskiem zakonom“) sau încă zakon vlașki”). 

Aşa dar prin „zakon“ se înţelegea în Obiceiul Pământului 
principiile şi normele de drept  nescris, care aveau tărie de 
lege scrisă. 

In actele redactate în latineşte noțiunea termenului „zakon“ 
era redată prin cuvintele „jus“ sau „lex“, care însemnau drept 
scris. 

Astfel, întrun document din 1475, regele Ungariei spune că 
Ştefan cel Mare i-a promis credință şi să facă ceeace erau ţinuţi 
- după drept şi obiceiu (de jure vel de consultudine) să facă şi 
predecesorii săi voevozi.t) 

De asemenea, în una din clauzele tratatului din 3 lunie 1595, 
dintre Sigismund Bathori şi Ştefan Răzvan. se spune că Domnul 
Moldovei „causas etiam Boeronum juste et legitime secundum 
antiqguam hRegni illius legem et consuetudinem dijudicat et dirimat... 
Causae ibidem omnes secundum veferem legem et consuetudinem 
Regni patriosque ritus in praesentia judicium ordinariorum incho- 
entur et moveantur.“ ?) 


1) Prinos lui Sturza, pag. 159, doc: 1600: Mihai Viteazul spune c'a 
judecat „ pe dreptate și lege (popravo i po zakon) şi au dat domnia mea 
lege (zakon) 12 boieri“. Neputând aduce cojuratorii şi să jure, a pierdut pro- 
cesul, a rămas de lege (zakon). 

D 1. Minea și L. Boga, /. c. pp. 103, 139 şi 149. — Şteiulescu, Tismana, 
pag. 317. di 

3) Ştefulescu, 7ismana, pag. 234. — C. Giurescu, [. c, p. 47, 

4) 1. Bogdan, Doc. Ștefan, |, pp. 140—141. 

5) Ştefulescu, Tismana, pp. 190—191. — Şt. Grecianu, Genealogiile, !, 
p. 282. — Şteiulescu, Doc. siavo-române, p. 10. 

6) |. Bogdan, Doc. Ștefan, II, pag. 334. 

7) Hurmuzaki, Documente II, pag. 474. 

In documentele scrise în românește, noțiunea lui „zakon“ a 
fost redată prin „lege, leage“. 

doc. 1618. Se spune că Domnul dă cuiva „leage“ 2 megieşi 
să jure.) 

doc. 1619. E o chestie de protimis. Domnul spune că „am 
judecat pre direptu şi pre leage“, iar partea cealaltă „au rămas... 
de leage dinaintea domniei meale.“ 2) Aici „leage“ înlocueşte pe 
„Zakon“ din documentele slavone. 

doc. 1628. Episcopul Râmnicului într'o carte spune ca ju- 
decat după „leagea fărăei“.5) 

doc. 1642. Vasile Lupu spune: „De care lucru Domnia mea 
şi cu tot svatul Domniei meale socotit-am pe leage direaptă şi 
am căutat la pravilă, într'acela chip s'au judecat noi şi noi... am 
socotit cum scrie pravila căci leagia şi pravila nu lasă la rude 
moştenire, când sunt copii“. Una din părți „a rămas... din toată 
leagia“, iar cealaltă a câştigat procesul.) 

Din toate documentele de mai sus reiese clar că „zakon“ 
din documentele slavone e redat în documentele românești cu 
„leage“, adică normă juridcă bine fixată şi necontestată de ni- 
meni, pecând „pravila“ era legea dumnezeiască, un text religios 
sau un nomocanon, care era consultat numai în mod excepțional 
şi anume numai atunci când „leagia“, dreptul, laic, nu era destul 
de explicit ca să soluţioneze o chestiune prea complicată. 

„Leage“ sau „lege“ are, prin urmare, aceeaşi accepţiune ge- 
nerală cași „zakon“ pe care l-a înlocuit, şi însemna la început 
totalitatea normelor juridice din Obiceiul Pământului, care aveau 
tărie de drept scris. 

Mai târziu însă, termenul „lege“ a început să fie întrebuin- 
țat, în vorbirea curentă, și într'un sens religios, — referindu-se 
la cei de aceeaşi credință sau religie. Cu alte cuvinte, i s'a lărgit 
sfera de aplicație, deși, chiar după origina lui, avea numai un sens 
juridic. Acest lucru reiese clar chiar din documente, deoarece când 
cuvântul „lege“ e întrebuințat într'un sens religios, el e însoțit în- 
totdeauna de adjectivul „dumnezeesc“5), pecând atunci când în- 
seamnă „drept“, găsim cuvântul „lege“ singur. - 

De aceea, nu mi se pare întemeiată decât în parte afirma- 
țiunea d-lui profesor N. lorga, care susține că cuvântul „lege“ a 


1) |. Bianu, Documente româneşti, pag. 40. 

2) |. Bianu, ibidem, pag. 45. — Alt doc. 1669 în T. V. Ştefaneili, Doc: 
din Câmpulungul moldovenesc, pag. 6. 

3) 1. Bianu, ibidem, pag. 151. 

4) Ghibănescu, /spisoace și Zapise, vol. II, pp. 32-—34. 

5) Ştefulescu, Tismana pag. 317, doc. 1645: Matei Basarab spune c'a 
judecat „după dreptate şi după legea dumnezeiască“. 

fost întrebuințat aproape numai în sens religios, fiind înlocuit în 
ceeace priveşte dreptul prin obiceiu, tradiţie, (Obiceiul Pământului.) +) 

Deasemenea, nu se poate admite — după cele arătate mai 
sus — nici restrângerea sferei de aplicațiune a termenului „lege“, 
aşa cum susține d-l C. C. Giurescu, care crede „că termenul 
„lege“ a avut la noi din vremuri străvechi şi o accepțiune juri- 
dică şi anume în legătură cu una din instituțiunile fundamentale 
ale vechiului drept românesc, instituția jurătorilor. Se spunea c'o 
formulă consacrată „a lua legea“ sau „legea țării“, iar partea ad- 
versă putea să ia „lege peste lege.“2) 

„Lege“ a avut la origină numai un sens pur juridic şi se 
aplica la toate instituțiunile din Obiceiul Pământului; numai cu 
timpul acest termen a căpătat, în vorbirea curentă, şi un sens re- 
ligios, lărgindu-i-se astfel sfera de aplicaţiune. 

Aceasta se explică prin faptul că normele juridice erau ames- 
tecate cu precepte religioase, în primele timpuri, când dreptul 
era nescris. 


Ce era „pravo 2“ 


Din citirea documentelor reproduse mai sus, precum și din 
celelalte documente cunoscute, putem constata următoarele: 

a) Cuvântul „pravo“ nu se întrebuința niciodată singur, adică 
să se spună că o chestiune s'a soluționat exclusiv numai după 
„pravo“, ci mai totdeauna îl găsim la un loc cu „zakon“; 

b) „Pravo“ nu se întâlneşte niciodată numai împreună cu 
„Obiciai“, cum se întâlneşte termenul „zakon“ în expresiunea „za- 
kon po obiciai“ 3); 

c) Cuvântul „pravo“, sub diferite forme derivate, servea 
adesea ca să întărească sau să precizeze o anumită stare de drept. 
Se zicea astfel „prava otnina“ ori „pravuio otniniu“ (dreaptă ocină, 
moştenire) sau „pravaga urika“ (drept uric) etc. 

d) Insfârşit, termenul „pravo“ se întrebuința uneori ca să 
desemneze un anumit drept sub care trăia o anumită categorie 
socială,, care nu putea invoca în favoarea ei dreptul comun, legea: 
țării Aşa, în documentul din 1470, citat mai sus, se spune de 
un Tătar desrobit că va trăi de atunci înainte după „dreptul mol- 
dovenesc“ (voloskie zakon) şi nu va mai da niciodată nimic după 
„dreptul robilor şi al Tătarilor“ (pravo holopshoe i tatarskoe). 


1) N. lorga, Istoria Românilor și a civilizaţiei lor, 1930, pag. 36. 

2) C. C, Giurescu, în „Revista Istorică Română“ pe 1931, vol. ], 4, 
pag. 374. 

3) |. Bogdan, Doc. lui Ștefan cel Mare, |. pag. 239. 

Cercetând mai deaproape documentele, care fac menţiune de 
„pravo“, constatăm că acest termen nu se aplică propriu zis la 
nişte norme sau reguli juridice bine stabilite şi obligatorii ca atare 
pentru toţi, ci la tot ce se credea că e conform cu echitatea, cu 
dreptatea sau cu morala. Pe lângă o soluţie juridică strictă, impusă 
de „zakon“ unei chestiuni, „pravo“ admitea o deslegare mai con- 
formă cu echitatea şi morala, făcând apel la conștiința judecă- 
torului şi, prin aceasta, contribuia la îndulcirea unei soluţii prea 
severe impusă de „zakon.“ 


„Pravo“ era dreptul aplicat nu aşa cum era fixat de „za- 
kon“, ci cum era dictat de conştiinţa, de chibzuința, celor ce ju- 
decau sau hotărau într'o afacere :oarecare; aşa cum aceştia vedeau 
deslegarea după dreptate şi conştiinţa lor. 

In documente nu se vorbeşte niciodată de judecăți făcute 
numai după „pravo“, deoarece acest lucru nu mai era posibil 
atunci când existau reguli juridice bine stabilite (zakon). Insă, în 
primele timpuri, când dreptul nu se fixase încă, desigur că jude- 
căţile se făceau numai după echitate. In. acest mod s'au soluționat 
cele mai vechi raporturi de drept dintre oameni. 

De aceea, când citim întrun act oarecare că Domnitorul şi 
cu Divanul au judecat „po pravo și po zakon“, trebue să înțe- 
legem că judecata nu s'a făcut numai după norma juridică fixă 
(zakon), ci s'a ţinut socoteală şi de alte împrejurări şi conside- 
rațiuni, s'a chibzuit în conştiinţă după dreptate şi echitate ; toate 
aceste aprecieri, făcute după alte elemente străine de norma juri- 
dică, constituiau ceeace se numia „pravo.“ 

Când în soluţionarea unui diferend se făcea apel la sufletul 
şi conştiinţa judecătorului, atunci judecata se făcea după „pravo.“ 
De aceea şi soluțiunea impusă de „pravo“ putea să varieze, în 
speţe identice, după împrejurări şi persoane. 

In acest sens trebue înţeles cuvântul „pravo“ când el de- 
semnează „dreptul robilor și al Tătarilor“. Robul și Tătarul nu 
putea invoca dreptul comun „zakon“, care era dreptul stăpânului ; 
nu putea pretinde o egalitate de drepturi cu dânsul. Dar robul şi 
Tătarul erau şi ei oameni şi ca atare puteau beneficia de drep- 
turile de care se puteau bucura, după echitate şi dreptate, în ra- 
porturile cu stăpânii lor. Că aceste drepturi erau variabile, că ele 
depindeau de cele mai multe ori de bunul plac al stăpânilor ro- 
bilor sau Tătarilor, nu se poate contesta, dar ele existau totuşi şi 
totalul lor formau ceeace documentele numesc „pravo* (dreptul) 
acestei categorii sociale. 

Prin urmare, trebue să înțelegem prin termenul „pravo“, nu 
anumite norme juridice fixe, aprobate de toți și care la nevoie 
puteau fi impuse cu forța, ci dreptul care se pronunța conform 

cu echitatea şi dreptatea, adică aşa cum chibzuia judecătorul, în 
conştiinţa lui, ținând seamă de împrejurări şi de fapte. 

Aşa se explică dece în documente găsim termenul „pravo“ 
totdeauna împreună cu „zakon“, adică cele două elemente: legea 
şi echitatea, care, complectându-se reciproc, puteau să aducă o 
soluțiune dreaptă oricărei chestiuni. 

Acest înțeles de dreptate abstractă, în afară de prescripțiunile 
legale, îl exprimau destul de clar formele adjectivale ale lui 
„pravo“ ca: „prava*, „pravuio“ ori „pravaga“, care întrebuințate 
pe lângă cuvinte ca : otnina (moştenire), slajbu (slujbă) şi urifa (uric), 
serveau să le precizeze sensul aceștora în raport cu o anumită 
situație de drept. 

In actele redactate în româneşte „pravo“ a fost tradus cu 
„drept“, „dirept“, spre a-l deosebi de „lege“ ori „leage“, care 
era norma juridică, adică „zakon“. | 

In tratatele și actele internaţionale, scrise în latinește, la care 
participau Domnitorii români, „pravo“ nu este redat cu un termen 
propriu, ci este cuprins în consuetudo, mos, la un loc cu, termenul 
„Obiciai“. 


Ce era „obiciai 2“ 


Cuvântul „obiciai“, în 'sens juridic, se aplica la o anumită 
stare de drept, neclară şi variabilă, la un drept în formaţiune, ale 
cărui caracţere sau fizionomie nu se precizase încă definitiv, în- 
cât să formeze norme juridice fixe şi admise de toți. 

»Obiciai“ era deci o fază premergătoare a legei (zakon). 

Dacă ar fi să interpretăm în sens strict unele documente, 
termenul „obiciai“ ar putea să însemne și anumite forme în care 
se aplica legea. Se zicea astfel că i s'a dat cuiva lege după obi- 
ceiu (zakon po obiciaio). 

Alteori expresiunea „obiciai“ se referea la unele reguli și 
practice, care fuseseră aplicate în anumite raporturi de drept sau 
de fapt. Astfel, în tratatele încheiate de Domnitori români cu Sta- 
tele vecine, se spunea adesea că raporturile dintre părți 'se vor 
urma aşa cum a fost obiceiul mai înainte sau după „vechiul 
obiceiu.“ 

In declarația de supunere din 1462 a lui Ştefan cel Mare 
către Poloni se spunea că va rămânea statornic în slujbă şi să-i 
dea ajutorul cuvenit „și anume după obiceiul (pod. obiciaem) ho- 
tărît“, adică după cum făcuse și strămoşii săi.!) 


1. Bogdan, Doc. lui Ștefan cel Mare, vol. Il. pas. 284; alt doc, 
pag. 292. 

Această declarație este întărită cu jurământul Mitropolitului 
şi al tuturor boierilor şi stfetnicilor lui Ştefan, care asigură pe 
regele Poloniei că-l vor sfătui pe Ştefan „să se țină de acelaşi 
obiceiu (obiciaem) ca bătrânii Voevozi ai Moldovei dinaintea lui 
din acele obiceiuri să nu iasă niciodată până la moarte“... „lar 
stăpânul nostru Domnia Sa Craiul au să ne ajute... cum glăsuesc 
vechile tratate şi obiceiuri (obiciaev) şi cum glăsuesc zapisele de 
acum“ ..,.„să ne ajute după vechile obiceiuri“ (po starem obi- 
ciaem )!) 

in aceste cazuri, prin „obiciai“ se înțelegeau anumite obliga- 
țiuni scrise şi precise ce existaseră într'un tratat sau declarație an- 
terioară. 

Judecând după diversele accepţiuni ale cuvântului „obiciai“, 
putem conchide că sfera lui de aplicaţiune era foarte întinsă şi 
cuprindea într'ânsa pe lângă noțiunile de „zakon“ şi „pravo“ şi 
orice altă practică sau normă juridică în stare de formațiune. 

De aceea, vechiului drept românesc nescris i s'a zis „,Obi- 
ceiul Pământului", înglobându-se în această denumire toată viața 
juridică de altădată a Românilor. 

In documentele scrise în româneşte, termenul „obiciai“ n'a 
fost redat prin altul, ci a fost păstrat aşa cum era în documen- 
tele slavone, pecând în actele redactate în latineşte, cuvântul „obi- 
ciai“ a fost redat prin „mos“ sau „consuetudo“.?) In această pri- 
vință putem invoca şi părerea lui D. Cantemir care, vorbind de 
dreptul nescris din Moldova, spune următoarele: „Non scriptum 
alterum, quod consuetudinem gentis recte diceres si quidem ver- 
naculo etiam sermone slavonica voce Obyczai, quod morem aut 
consuetudinem designat, inter Moldavos appellatur“. *) 


(Va urma) 


1) Î. Bogdan, Doc. lui Ștefan, vol. LI. pag. 289. 

2) |. Bogdan, ibidern, Ii, pp. 267, 314, 334. Hurmuzaki, Documente, III, 
pag. 414. 

3) Descriptio Moldaviae, |, cap. XI. 

Protopopul Bratu Baiul 
(1760—1831) 
şi 
fiul său Nicolae („Coconu Baiu“) 
(1782—1855) (cont.) 


de Candid C. Muşlea 


In acest an, fiului său Nicolae i se dă, la cerere, un paşa- 
port pentru Viena, şi în acelaşi an protopopul reîncepe a treia 
oară lupta pentru scutirea de taxe şi prestații. In absenţa epi- 
scopului, care e în vizitaţie canonică, Moise Fulea, ca preşedinte 
interimar al Consistorului, transpune Magistratului cererea preoţilor 
Mănăilă şi Comşa şi a capelanului Ladislaus Dan, de a fi scutiţi, 
ca şi colonii, de prestaţiunile domeniale, de vitele de povară şi de 
transportul de lemne pe sama bisericii evangelice din Braşov. 
Magistratul cere informaţii dela arendaş şi acesta raportează că 
toţi preoții sunt scutiţi de taxa pentru două vite de povară, dar 
celelalte taxe trebue să le plătească. Cu toate că numele proto- 
popului nu figurează pe această cerere — zice arendaşul — ea a 
fost făcută cu ştirea şi la îndemnul lui. Acest act e însă o dovadă 
a nerecunoştinţei şi a caracterului acestor preoţi şi cuprinde multe 
neadevăruri. Propune deci să se comunice episcopului să nu mai 
dea crezământ lui Baiul în chestiuni care îl privesc direct. 

Magistratul răspunde Consistorului cu No. 4275/1822, arătând 
că preoții din Zârneşti au fost scutiţi de multe şi de toate, dar 
tot nerecunoscători sunt şi se folosesc de date false. Jalba aceasta 
mau făcut-o decât din poftă de ceartă; să fie deci îndrumați să 
se astâmpere şi să dea dovadă că-şi ştiu preţui demnitatea 
preoțească. 

Nu trece însă decât scurt timp, şi în anul 1823 lon Tişca, 
Aldea lene, lon Călăican şi mai mulți coloni cer să fie apăraţi, 
căci fiind asupriţi de cei bogaţi şi de preoţi, au trimis o delegaţie 
la Cluj; dar când oamenii-s'au întors acasă, la îndemnul popii 
Nică Comşa, au fost opriţi în drum, unora le-au fost rupte drep- 
tăţile şi au mai fost vâriţi câteva ceasuri şi la gros. Ei cer să fie 
lăsaţi în pace până la sosirea rezoluţiei mai înalte, şi Magistratul 
ordonă anchetă. 

Tot atunci protopopul arată din nou, că guvernul a porun- 
cit „precum strâns să se privegheze cât feciorii în clăci şi şeză- 
tori de parte femeiască, cu bătaie de 25 toiege, a merge să nu 
îndrăsnească, şi totuşi după cum se vede, aici în Zârneşti aceeaşi 
milostivă poruncă nici într'o samă nu se bagă, de vreme ce toată 
noaptea şed feciorii cu fetele în şezători făcând larmă în sat, 
aruncând cu pietrii pe casele vecinilor, cât nu se pot odihni de 
gura lot, şi de grăesc vecinii ceva împotrivă, păzitorii de pe uliţă 
sar cu bătaia asupra lor, fiind umpluţi de beutură dela gazdele ce 
țin şezătorile, fiindcă fac aruncătură pe fete şi le dă la păzitori 
ca să le lase în pace şi după ce trage [clopotul] la 8 [ceasuri]. 
Pentru care ab Offitio pottesc pe C. Magistrat ca să binevoiască 
a porunci la domnul arendator că mai mult să nu îngădue clăci 
şi şezători, că de acolo se trag toate blăstămăţiile şi fărădelegile.“ 
Vrând-nevrând, Magistratul trebue să se conformeze propunerii 
făcute, 

După câteva luni însă, mişcarea locuitorilor săraci din comună, 
în contra celor mai bogaţi, şi mai ales în contra protopopului şi 
a familiei acestuia, pentru asupriri de tot felul, ia proporţii şi mai 
mari. Cererea celor 240 de coloni, în care se cuprind necazurile lor, 
ajunge la guvern. Ei cer numirea altui comisar în locul celui bol- 
nav, care nu putuse lua parte la anchetă, şi guvernul răspunde 
că protopopul din Bistriţa, cerând să i se plătească mai întâi 200 
f|., aşteaptă să afle părerea episcopului. i 

In acelaşi timp Baiul intervine pentru cantorii şi învățătorii 
din teritoriul Branului, ca să fie scutiţi şi ei de naturalii şi alte 
sarcini publice, iar la 1 lulie „Atanasie Ciurea, dascal la Moeciul- 
de-sus, lon Monoi. daschel la Simon şi lohan Reuţă, cantor et 
daschel ia Moieci Inferior“ se plâng protopopului „precum că per- 
soanele ce se află de obşte în jurisdicţia politicească (Castelanul şi 
notarul N. A.), îi silesc să dea „toate naturalile şi greotăţile împre- 
ună cu cei de rând, cu aceia în care nici o diregătorie nu se 
află; precum noi, care suntem aşezaţi şi întăriţi de Domnul 
Episcopul nostru şi de Cinst. Scaunul Protopopesc, şi suntem în- 
sărcinați şi cuprinşi cu datoria de a învăţa nesmintit copiii la 
şcoală..., care unii din noi suntem înzestrați cu votumuri pentru 
dobândirea preoţiei şi teologi...“ Castelanul raportează că de 
fapt în Bran nu sunt cantori şi învăţători români, deoarece ar 

:rebui să existe şcoale publice pentru instrucţia tinerimii. In Bran 
însă nu există nici o şcoală, numai în Moeciul-de-jos câtorva 
copii li se dă o instrucţie particulară ca vai-de-lume, şi cu toate 
acestea, cei care se plâng își iau numele de dascali şi cantori, 
iar de aceştia sunt atât de mulţi în fiecare sat, încât nu-i poţi 
şti, toţi fiind provăzuţi cu atestat dela protopop. In urma acestui 
raport, Magistratul răspunde, scurt, .că scutiți sunt numai cei care 
funcţionează în. şcoale publice. 

In acest timp, comisia de anchetă — din care făcea parte şi 
protopopul al doilea al Braşovului, Petru Gherman, — își începuse 
lucrările, şi cu această ocazie ieşiră la iveală tot felul de inco- 
rectitudini. Astfel se constată că, din cauza lipsei de nutreţ, un 
colon îşi dusese, primăvara, vitele în pădure şi nu putuse merge 
la biserică. Prins de gocimani, şi nevrând să dea, ca pedeapsă, o 
cupă de unt-de-lemn pe sama bisericii, la ordinul unuia dintre 
preoţi, i se aplicase sgarda de fier, ce era fixată cu un lanţ de un 
pom din curtea bisericii şi fusese ţinut astfel timp de două ore spre 
batjocura întregii comunităţi, ceea ce era o ingerinţă dăunătoare 
în jurisdicţia Magistratului, deoarece, chiar în cazuri aparținătoare 
jurisdicției bisericeşti, preoţii trebuiau să ceară totdeauna asistenţa 
jurisdicției civile. Cu această ocazie se dădu ordin ca sgarda de 
fier să fie îndepărtată din curtea bisericii. 

Nu mult după aceasta, colonul I. Călăican declară în public 
că preoţii din Zârneşti nu spun în biserică decât plăsmuiri, po- 
veşti şi minciuni. Episcopul cere anchetă şi pedepsirea exemplară 
a îndrăsneţului, care la anchetă declară că n'a spus niciodată aşa 
ceva; a spus însă că preoţii lor fac, în numele comunităţii, jalbe 
false, fără ştirea poporului. EI, şi alţii mulţi, s'au plâns şi guver- 
nului că preoţii îi năpăstuesc, şi au apelat la protecţia Magistratului. 

In adresa cu care prezintă jalba preoţilor Mănăilă și Comşa, 
„protopopul declară, în mod jignitor şi fără nici un motiv — zice 

Magistratul — că nu mai are nici o încredere în Magistrat, iar 
„preotul Mănăilă declară: „Vom vesti cu blestem la biserici: afurisit 
să fie, cine va mai ajuta şi va mai împrumuta pe săraci!“. 

. Dar lucrurile nu se termină nici aici. Diaconul Nicolae Baiul 
bate până la sânge pe Bucur Călăican, şi atunci 280 capi de 
familie cer să li se dea un preot, căci cei pe care-i au nu cin- 
stesc pe cei săraci, îi îngroapă fără clopote, între Țigani, fiindcă 

cer dreptate pentru zăloagele luate. Ei cer să li se dea şi asistenţi 
militară şi să se intervină ca să nu mai fie asupriţi. 

Magistratul, văzând că lucrurile ajung prea departe — şi 
simţându-se poate şi el vinovat într'o măsură oarecare — sfătueşte 
pe oameni să ceară o comisie străină, iar până se vor lămuri 
toate, să nu-şi jignească preoţii. 

Alte şi alte acuze urmează însă: Maria, văduva lui |. Baiul 
se plânge că protopopul nu-şi bate capul cu năcazurile celor nă- 
păstuiţi, acopere nedreptăţile celor mari şi asupreşte pe cei 
lipsiţi, iar |. Călăican susţine că în timpul scumpirii bucatelor a 
luat împrumut dela preoţi, din banii bisericii, care s'au colectat 
cu discul, 22 îl. cu camătă de 8 fl. pe o jumătate de an. Acum 
vreau să-i vândă boii, cu care îşi hrăneşte cei opt copii minori. 
Cere deci să i se dea o păsuire, cu atât mai mult, cu cât şi 
Nicolae, fratele protopopului, a luat împrumut 600 îl., iar alte 
rudenii 400, şi acestora nu li se cere să replătească; numai celor 
săraci li se fac tot felul de necazuri. 

Castelanul dela Bran, Andrei Bokros, se plânge şi el guver- 
nului că Baiul şi fiu-său Nicolae sunt cei cari aţâtă poporul 
contra sa, şi tot ei sunt şi pricina denunţurilor care se îac împo- 
trivă-i. El a cerut, încă din anul 1812, ca tata şi fiul să fie 
îndepărtați din district. 

Guvernul ordonă Magistratului să atragă şi mai mult şi mai 
energic atenţia protopopului, a fiului său şi a întregii familii, să 
nu se mai amestece în chestii care nu-i privesc, să nu răspân- 
dească în popor ştiri neîntemeiate şi să nu îndemne pe oameni la 
îndărătnicie, altcum vor fi pedepsiţi. 

La anchetă, Călăican se plânge că preoţii îi pun în spate 
tot felul de lucruri, numai pentru că i-a denunţat că asupresc 
poporul. Nu e adevărat că el ar fi spus despre protopop că e un 
„drac împeliţat“. Tot atunci se plâng şi Românii din Vlădeni că fără 
învoirea lor, şi fără ştirea domnului de pământ, protopopul a 
candidat şi a ales preot în satul lor, voind să le impună un străin, 
ceea ce a mai încercat şi în anul 1814 şi 1815, dar fără succes. 

La 17 Noemvrie, arendaşul raportează din nou că locuitorii 
mai înstăriți şi preoţii îşi pasc vitele în locuri oprite, făcând mare 
pagubă celor săraci. Inainte cu trei săptămâni, când nu se dijmuise 
încă porumbul, sluga în vârstă de 14 ani a protopopului, a fost 

prinsă cu vitele întrun loc oprit. | s'a luat pistolul ferecat cu 
argint şi încărcat cu gloanţe, şi vitele au fost duse în obor, dar 
fiul protopopului a alungat noaptea pe paznicul oborului şi a scos 
vitele, ducându-le acasă. 

Magistratul ordonă cercetare, dar i se raportează că Nicolae 
ma putut fi încă ascultat, căci de câtva timp e dus de acasă, şi, 
după cum se spune, ar fi în Cluj. 


Incepând cu anul 1826, în scrisul protopopului se observă 
din nou mâna şi ideile fiului său. Astfel, la 13/25 Ianuarie, cerând 
numirea unui comisar din partea Magistratului pentru alegerea de 
preot din Hălchiu, Nicolae scrie „...parocho fungente Elia Montanu 
jam dudum ad coelestia migrante... viduam hanc Spartham Praesby- 
teralem usitata modalitate redintegrandam statui.“ Când anunţă 
trecerea din această vieață a preotului din Şimon, lon Manole, se 
foloseşte de expresia: „ad Coelestia Regna migrantis...“, iar la 
moartea îostului birău: „ad Lares Patrios redeundi...“, sau altădată : 
„ad aeternam Haereditatem migrantis“. Pentru preoţi nu mai folo- 
seşte terminul „popa““, ci „Reverendus Dominus“, ca şi pentru 
preoţii celorlalte confesiuni. Adresele le semnează în diferite 
feluri, din care reiese nu numai dorinţa de variaţie, ci şi aceea 
de a-şi arăta cunoştinţele, precum şi o oarecare ironie: „Archi- 
presbyter Coronensis“, „Actualis Proto-Praesbyter in Inclyto Coro- 
nensi Districtu“, „Archi praesbyter Barcensis“, „Coronensis Proto- 
praesbyter“, „Archi Sacerdos in Terra Barcza“, etc. iar când lon 
Dan e numit protopop titular în Zârneşti (1827), Nicolae semnează : 
„Primarius Parochus Communitatis Zernest, et simul Proto Praes- 
byter Districtus Coronensis“, iar nemţeşte: „Burzenlănder Ober- 
priester“, „Oberpriester Kronstădter Districts“, „Kronstădter Erzpries- 
ter“, etc. şi numai când se adresează în limba latină guvernului, 
latinizează numele de botez: „Barfholomaeus Bajul“. 

Incepând cu anul 1828 adresele sunt datate ca şi ale vechilor 
cronicari, apuseni: „Zernestini die Dominica Apostoli Thimotei 
3-tia Februarii“ sau: „Die Martis Transtigurationis Domini nostri 
lesu Christi 6-ta Augusti 1829“, „die lovis Martyris Clementis“, 
„die Mercurii Hilarii Episcopi 13-tia 1/mo lanuarii 1830“, etc. 

In anui 1827 Baiul cere un loc de casă, rămas dela văduva 
Stana 'Tipei, nu departe de biserică, loc care ar fi potrivit pentru 
zidirea unei şcoale „pro numerosis amplae Communitatis Zernest 
iatriusque sexus prolibus, Religionis atque Moralitatis principia 
addiscere debentibus“, cu adaosul să nu se dea altuia, până nu 
soseşte rezoluţia la cererea sa. Magistratul îi răspunde că acel 
loc fiind sesiune colonicală, cererea nu se aprobă. 

Tot atunci Mihaii Baiul, cantor şi învăţător în sat, se adre- 
sează direct la Curte, cerând să i se dea o leafă mai mare, ca 
să poată trăi. Guvernul cere informaţii dela Magistrat. In acelaşi 
timp protopopul soseşte dela Sibiu, unde fusese în chestii oficiale, 
şi preoţii îi aduc la cunoştinţă că [. luga s'a declarat din nou, în 
public şi în loc sfânt, contra legilor şi a preoţilor. Baiul cere 
Magistratului să-l excludă pe luga dintre candidaţii la postul de 
birău, căci acest om e cunoscut ca nereligios şi necinstit, dari 
se răspunde că luga a fost numit în mod legal. | 

In seara de 16 lanuarie 1828 un incendiu preface în cenușă 
şura şi şopronuil, piine cu fân şi paie, ale protopopului, arzând şi 
doi cai şi cinci boi, precum şi şura învecinată a preotului Vlad 
Dan, făcând celui dintâiu o pagubă de 2220 RfI., iar lui Dan o 
pagubă de 1155 Rfl. | 

Câteva zile mai târziu e arestată o femeie, Nedela lui 
Oltean, care mărturiseşte că a dat foc, în bucătăria lui Baiul, 
unei cârpe de lână, pe care a aruncat-o apoi pe fânul din şopron. 
Intâi se constată că e o idioată, apoi că o călugăriţă din Muntenia 
furându-i tot ce avea, ea s'a plâns protopopului, care nu i-a putut 
ajuta cu nimic. Protopopul cere să fie pedepsită cu asprime, ca 
să nu mai facă pagubă şi altora, iar el şi Dan să fie scutiţi de 
contribuţii pe anii 1828—1830. 

Tot în acest an Românii din Moeciul-de-jos, împreună cu 
preotul lor Nicolae Aldulea, cer dela împăratul — prin episcop — 
să li se dea o livadă  domenială, unde să-și facă casă 
parohială, şi salar fix pentru preot, ca să aibă cu ce trăi. 
Guvernul numeşte o comisie de anchtă, din care face parte 
şi protopopul Petru Gherman, comisar din partea clerului, şi se 
constată că cererea a fost făcută la îndemnul protopopului, care 
e socrul lui Aldulea, şi tot de el a fost prezentată episcopului. 

Indignat, Magistratul raportează guvernului: „Cine a mai auzit de 
salar fix pentru un preot român? E o obrăznicie!... Şi cum a 
putut episcopul să recomande Curţii o astfel de cerere, când este 
știut că preoțimea ortodoxă, ca tolerată, nu are salar îix, casele 
alodiale având altă menire ? Preoţii au venite stolare, bucate dela 
poporeni, se ocupă cu economia şi cu negoţul. Ce e mai mult, 
Aldulea e singur într'o parohie de doi preoţi, ceea ce-i convine 
şi lui şi socru-său, şi tot nu sunt mulţumiţi? Protopopul Gherman 
a fost parţial şi e de recomandat ca de aici încolo să nu se mai 
numescă comisari din cler în chestiuni care sunt în strânsă legătură 
cu interesele preoţilor. In ce priveşte pe Baiul. se ştie din actele 
publice că.e un om, care veşnic e în ceartă cu domnul de pă- 
mânt şi, ca urzitor principal al acestui memoriu, nu are alt scop 
decât să jignească autoritatea, ceea ce: reiese atât din raportul in- 
spectorului Riemer, cât şi din adresele scrise de fiul său Nicolae, 
de a cărui pană se serveşte, căci tatăl nu cunoaşte limba latină, 
iar fiul ştie şi latinește şi nemţeşte. Acelaşi lucru reiese şi din 
declaraţia lui P. Gherman, dela care numai cu mare greutate s'au 
putut scoate acele hârtii.“ — 

Cea mai interesantă dintre adresele semnate de Baiul este 
însă aceea, care poartă No. 2708/1829 şi în care cere „satisfacţie 
exemplară“ faţă de Johann Miill din Codlea, care la târgul Râş- 
novului a îndrăsnit să-l înjure pe dascalul Smedu Moţoian din 
Zârneşti, aruncându-i în faţă expresia de „hoţ“, fapt prin care a 
jignit în public „demnitatea acestui eminent slujitor al bisericii.“ 
Această adresă e un amestec bizar de latinească cu românească, 
a cărei formulare îţi lasă impresia de ceva neserios. lată câteva 
pasagii: „....Sacristanus, et simul curator Dominus Stephanus Me- 
cean.... furem appellare. Quum autem incusato integrum nequan- 
quam fuerit cum quaerulose exponente praelibato Domino Sacri- 
stianio (quippe Sacer Christianus, om prin Rugetsune, in Biserica 
sub cursu Sacrae Missae, seu Lyiturgiae de Preot la Domnezeu 
facuta, blagoslovit, renduit schi slobozit spre a potia intra in 
Sfantu Altare, schi a da nesmintit trebuintsosa Assistentia Pres- 
byterului, duand canta Sacerdos Sacra Missa vel Lyturgia...) tanto 
majorem considerationem promereri comperiantur, quod ille Cibinii, 
Wiennae, ac in Regio Metropolitani Oppidie Blasia (communiter 

Balasfalva) studuerit Gymnasio, patrias loquatur lingvas....“ şi în- 
cheie cu „Caeterum peculiari cultu persisto“. Magistratul ră- 
spunde însă scurt: „Protopopul ar face bine să-i spună lui Mo- 
țoian că are drept să ceară acţiune contra lui Mill.“ 


In acelaşi an, Baiul cere ca omenii să nu mai fie scoşi în 
Dumineci şi sărbători la vânătoare şi la pescuit, şi văzând că nu 
i se dă satisfacție în cazul cu birăul luga, arată că acesta a 
violat o servitoare din sat, promiţându-i că o va lua de soţie, dar 
nu s'a ţinut de vorbă, iar Consistorul, voind să dea un exemplu, a 
hotărît ca luga să fie cu atât mai vârtos pedepsit, cu cât e om 
în vârstă, şi să nu i se dea aprobare să se căsătorească cu alta. 
Baiul cere ca birăul să fie imediat suspendat şi pedepsit, dar 
Magistratul îi răspunde să aştepte rezoluția guvernului, căruia 
preoţii i s'au mai plâns împotriva lui luga. — 

In anul 1830, fiul său nefiind în Zârneşti, bătrânul proto- 
pop se adresează el însuşi, în limba română, Magistratului, în cauza 
divorţului învățătorului Gh. Praveţ din Hălchiu, iar când Nicolae 
se reîntoarce, în acelaşi an, scrie el adresele şi tatăl numai le 
iscăleşte. 

Astfel, în anul 1830, aflând că împăratul a aprobat propu- 
nerea sa, de a se ridica o şcoală în Tohanul-Nou şi a dispus să 
se dea în acest scop un ajutor de 150 fl. din casa domenială a 
oraşului Braşov, el cere o copie de pe acest ordin, arătând că a 
încheiat contractul cu lemnarul. („A pluribus Christianis intellexi 
quod... in erectionem Domicilii Eruditioni prolium utriusque sexus... 
reperibilium, famulaturi 150 Rflnos... noster Caesar Franciscus 
Primus... pro congruo muneris mei usu... in apographo commu- 
nicare haud dignaretur“.) 


Curând după aceea, Bratu Baiul, slăbit de bătrâneţe şi de 
boală, cere să i se dea un capelan, ceea ce se aprobă. 


In anul din urmă al vieţii, el mai cere ca văduvele Ana- 
stasia Micuda şi Anastasia Vagu să fie trimise pe spesele comunei 
sau ale casei domeniale la cursul de moaşe din Sibiu, deoarece 
Românii din părţile acestea nu au nici o moaşe diplomată de 
neamul lor. 

Cea mai impoitantă însă dintre adresele sale — şi poate ultima 
— e aceea, în care cere Curţii înființarea unui gimnaziu romano- 
catolic în Braşov, pe sama tinerimii române ortodoxe din districtele 
Brașov, Treiscaune și Făgăraş. 

Nu e sigur dacă ştia sau nu, că împăratul Francisc [., vizi- 
tând Braşovul în anul 1817, îşi exprimase dorința ca aici 
să se facă un gimnaziu. (In cel evangelic-săsesc, care exista de 
285 de ani, nu erau primiţi decât foarte puţini tineri unguri şi 
români!) El se gândise, probabil, la greutăţile Românilor din jurul 
Braşovului, care trebuiau să-şi facă studiile la mari depărtări, 
pentru vremurile acelea, la Sibiu, Blaj sau Cluj şi ştiind că în- 
ființarea unui gimnaziu românesc ar îi imposibilă, a cerut un gim- 
naziu rom.-catolic. Răspunsul soseşte la Braşov abia după moartea 
protopopului, sub forma următoarei rezoluții din 12 Sept. 1832 a 
Curţii, trimisă de oficiul de expeditură al guvernului: „Proiectul 
nu poate fi întrebuințat!“ Şase ani mai târziu însă, în 1837, proiec- 
tul lui Baiul se realizează, dar de către alţii, liceul având ca pro- 
fesor pe lacob şi, mai târziu, şi pe Andrei Mureşianu, iar între 
primii fundatori şi susținători figurând şi negustori români ca: 
Rudolf Orghidan, Gh. loan, Vasile Lacea, Gh. Nica (care con- 
tribue cu bani şi 8000 cărămizi) fraţii Bogdan, Pădure, Panţu, 
și câţiva preoți români ca: Vas. Greceanu dela capela din Târgui 
Grâului, Eremie Verzea, Radu şi Oprea Popea, 1. Odor şi alţii, 
apoi negustori greci ca Cervenvodali, Sarkiz, negustorul Sas loh. 
Tartler, Armeanul Ovanes Cerchez şi principele Miloş Obre- 
novici al Serbiei. 

Tot un Român a fost însă acela, care a dat adevărată vieață 
acestui liceu, căci fără stăruința şi munca fără de preget a lui |. 
Mureşianu, care a funcţionat aici 19 ani ca profesor şi 20 de ani 
ca director, acest liceu de sigur că nu ar exista.!) Aproape zi de 
zi îl vedeai colindând cu cartea subţioară prin prăvăliile comer- 
cianţilor şi notabililor braşoveni, colectând pentru ridicarea liceului 
catolic.) Direcţiunea liceului, condusă de plebanul şi protopopul 





1) „Gazeta Trausilvaniei“ a. 1839, Februarie 18 şi a. 1912, No. 262. 

2) Unul din acești negustori, Bogdan, a dăruit pe sama liceului cinci 
lozuri de Pesta, care, trăgându-se după câteva săptămâni, cu unul din eie 
s'a câştigat suma de 30,000 fl. — Gh. Maior în „Gaz. Trans. a. 1912, No. 275. 

catolic A. Kovăcs de Tuşnad „s'a îngrijit ca la această şcoală să 
fie primiţi tineri de orice naţionalitate şi religiune, singur ca să-şi 
câştige ştiinţa, fără nici o stingherire dela deprinderea întru re- 
ligia sa, iar cât a stat I. Mureşianu în fruntea lui, o treime până 
la jumătate din numărul elevilor săi, în fiece clasă, erau Români, 
şi până prin a. 1860 se preda oficial şi limba română.“ 1) 


= 


După o vieaţă sbuciumată, veşnic în luptă cu Saşii, — care 
au căutat totdeauna ca în fruntea bisericii româneşti să ajungă 
oameni fără personalitate şi lipsiţi de energie, care să le facă 
jocul, — acest vrednic protopop se stinge la 11 Februarie 1831, 
plâns şi regretat de toată suflarea românească din Țara Bârsei. 
„Deştept dela natură, el a lăţit religiozitatea şi moralitatea, a în- 
fiinţat o şcoală poporală, la care părinţi din Bran şi din alte părţi 
îşi aduceau copiii la învăţătură“ ?). Pe Românii mai desgheţaţi 
îi îndemna la negustorie, dându-le el însuşi bani, iar pe alţii îi 
sfătuia să-şi cumpere car şi cai, ca să-şi poată agonisi pânea 
de toate zilele cu cărăuşia. | 

Om de o energie rară, el nu s'a lăsat înfricat de nici o 
ameninţare a duşmanilor săi şi ai poporului de sub cârmuirea sa, 
ale cărui interese le cunoştea mai bine decât alţii. Să nu ne mire 
deci nici învinuirile care i s'au adus pe nedrept de atâtea ori, 
nici anchetele nenumărate în care a fost târît. Poate că de multe 
ori mijloacele de care s'a folosit nu au fost cele mai potrivite, 
dar el îşi cunoaştea ţinta ce şi-o fixase de mult în vieaţă: ridi- 
carea şi prosperarea naţională, economică şi culturală a nea- 
mului său!3) - 


1) „Gazeta Transilvaniei“ a. 1912, No. 275, 

2) Noua Bibl. Rom. 

3) In circularele sale, adresate preoţilor subordinaţi, între anii 1825— 
1830 (singurele pe care le-am putut afla, în „Protocolum pentru însemnarea 
comisiilor arhierești și gubernialiceşti din marele Prințipat al Ardealului“ ale 
parohiei Râșnov, protopresbiteratul Brașov, pe care C. Sa Păr. Nic. Gogonea 
ni l-a pus la dispoziție şi pentru care îi mulțumim şi pe această cale), Baiul 
caută cuvintele cele mai convingătoare pentru a îndemna pe părinți a-şi da 
copiii la școală. Astfel la 18/30 Dec. 1825 el zice: „Părinţii nu pot face lucru 

Căsătoria sa cu Neacșa, fata părintelui lon- al popii Mihai 
Bran, de origine din părţile Chioarului, şi a preotesei Stanca, 
fiica fostului jude Aldimir (Nicodim) Badiu, i-a fost binecuvân- 
tată cu un singur fecior, care i-a adus multă supărare, dar şi 
multă bucurie şi mândrie, şi cu 6 fete, dintre care una a murit 
în vârsta de 3 ani. Cea mai mare, Stanca, sa căsătorit la 20 
Oct. 1812 cu Ion lon Dan, preot şi mai târziu protopop titular, titlu 
conferit de episcopul V. Moga pentru că lucrase trei ani în can- 
celaria episcopească. Unul din fiii lor a fost loan, ales preot tot 
în Zârneşti la 20 Oct. 1844. A doua fiică, Maria, sa măritat cu 
Bucur Meţeoan, cantor şi învăţător, ai căror fii au fost protopopul 
Bartolomei şi mitropolitul loan Meţianu. A treia; Neacşa, măritată 
cu preotul Nicolae Alduiea din Moeciul-de-jos, a avut un singur 


mai plăcut lui Dumnezeu şi altă bunătate mai mare fiilor şi fiicelor sale. 
decât dacă pre copiii lor și pe copile îi trimit la școală, ca acolo să învețe 
legea lui Dumnezeu, apoi să înveţe datoria sa către împăratu şi către patria 
sa.... cum trebue să poarte grije de suflet, de lucru cel nemuritor, care iaste 
mai scump la fieștece creştin şi la toată creștina, decât lumea întreagă...“ Și 
tot acolo îi îndeamnă să dea dascalilor „încuviințata simbrie, ca cu cinste 
să poată trăi, căci norma! dascalu iaste persoană publică, adecă om în de- 
regătorie de obște așezat, şi slujaşte lui Dumnezeu, la împărăția şi patria 
(țara) noastră, și pentru aceea după osteneala lui cea multă și pentru folosul 
cel mare carele face tuturor oamenilor atât în ceale sufletești, cât şi în ceaie 
trupești, iaste cu adevăr vrenic de a căpăta cuviincioasa plată dela părinții 
pruncilor, ca să aibă de unde viețui cu cinste; almintelea dacă normal das- 
calu nu va avea hrana cea de toate zilele, şi veșmintele ceale trebuincioase, 
iesne se poate întâmpla ca acel normal dascal să-şi piarză inima au râvna 
de a învăța pre copii și pre copile, adecă normal dascali tare se întristează 
și-și lenevește deregătoria de a învăţa pre pruncii şi pre pruncele, pentru că 
nu are ceale de lipsă şi atuncia groaznice păcate fac însuși părinții prun- 
cilor.... că de nu ar fi normali dascali, nici preoți, nici alți judecători (?) 
domni, nici alte căpetenii negreşit trebuincioase am avea, și atunci foarte 
mare rătăcire s'ar afla între noi oamenii; ar fi vai de noi pământeni...“ In . 
circulara din 13 Aug. 1830, ultima, pe care a adresat-o preoţilor săi, voind 
să arate roadele învățăturii, zice: „...căci mai aleasă și mai de frunte esta 
biserica aceea, în care slujesc preoți în Si. Scriptură bine deprinși și și în 
altă limbă procopsiţi, decât biserica aceea, în care slujesc presbiterii cei ce 
Scriptura nu ştiu şi altă limbă n'au învățat decât chiar numai româneşte, şi 
acel puținul şi prostește...“' — (Vezi mai pe larg: C. Muşlea „Documente vechi“ în 
„Telegraful Român“, nrii 21—24 și 26 din a. 1935). 

fiu, care a fost loan cavaler de Alduleanu, membru al Curţii de 
Casaţie din Budapesta. A patra, Bucura, s'a măritat cu diaconul 
loan Nic. Baiul jun., tatăl viitorului protopop Bartolomei Baiu- 
lescu, iar cea din urmă, Stana, cu învățătorul loan Manole din 
Baciu. j 

Astfel se adevereşte dreptatea celor scrise de cronicarul 
dela „Noua Bibliotecă Românească“, când spune: „La ieşirea băr- 
baţilor inteligenţi din Zârneşti, meritul indisputat e al familiei 
Baiul,“ dar nu putem uita nici pe urmașii familiilor loan şi Al- 
dimir Bran, cumnaţi ai lui Br. Baiul şi alte câteva familii vechi.— 

Harnic, cruţător şi cu spirit practic, văzând că va fi veşnic 
în harţă cu cei din fruntea oraşului „şi ai posesiunii, protopopul 
Baiul s'a îngrijit de timpuriu să-şi asigure o bună 'stare materială, 
ca să fie la adăpost de grijile vieţii de toate zilele. Intre alte 
multe i s'a reproşat că ar fi fost cămătar, spoliindu-şi credin- 
cioşii cu dobânda banilor ce le împrumuta. Nu trebue să uităm 
însă, că pe atunci nu existau bănci şi că toţi preoţii cu stare 
săreau în ajutorul păstoriţilor lor, ajutându-i la vreme de lipsă şi 
împiedecându-i astfel. de. a-şi înstrăina vitele sau pământurile — 
mai cu samă străinilor: arendaşi, provizori şi alţii, care erau 
buni-bucuroşi să acapareze cât mai mult — aşa că şi această 
învinuire cade, ca şi atâtea altele. Pe de altă pârte, ca un părinte 
bun, se gândea şi la viitorul fiicelor sale, pe care nu le putea 
mărita după oricine. 

Nu e deci mirare, dacă la moartea sa el lasă o avere îru- 
moasă copiilor săi, căci protopopița Neacşa s'a stins şi ea curând 
din vieaţă — la 29 August 1831 — iar în inventarul, făcut a- 
proape la cinci ani după moarte aflăm: 

O casă de piatră, cu şură, două şoproane, grajd şi grădină 
de poame, preţuite în 2000 fl. Lângă această casă se afla o za- 
riște (loc de casă) cu grădină de pomi, preţuită în 250 îl. O 
casă de piatră cu şură, şopron, grajduri, grădină de pomi, 800 fl: 
O casă de lemn, cu grădină, 140 fl. O zarişte lângă biserica nouă, 
20 fl. O stupină lângă casa cea mare, 100 fl., 6 boi 400 îl, 1 
armăsar 40 îl, 5 vaci: Hegheşa, Cocoana, Căpriţa, Junca şi Vi- 
nişoara, 180 fl., 3 viței, 2 juncani, 10 porci, 1 car, 1 plug fe- 
recat cu fier, 1 căruţă, 3 iepe şi 14 oi în Muntenia, 135 îl. şi 

alte multe unelte de gospodărie. Dintre obiectele din casă amin- 
tim numai: 1 orologiu de argint (8 fl.), 1 lampă de argint tur- 
cesc (17.30 fl.), vase de cositor, 1 pecete cu scaun, 5 fotolii (12.50 
f1.), 1 cruce de alamă, aurită (15 fîl.), 1 icoană mare (15 îl.), 8 
icoane mai mici (40 fl.) 

Cărțile, care au rămas toate fiului său, sunt: 1 biblie româ- 
nească (25 fl.), 1 carte românească de predici (10 fl.), 1 carte 
rom. bisericească „Thesalonik“ (15 fl.), 1 carte rom. „Observaţie“ 
(1 îl), 1 manuscript „Envăţătură“ (2.30 fl.), „Theologia moralis“ 
(3 fl.), „Philosophia“ (0.30 îl.), „Gramatica“ (0.50 îl.), 1 Calen- 
dar de 100 ani (0.50 fl.), 1 „Molifefnic“ (8 fl.) | 

Aceste cărţi, care astăzi ni se par puţine în casa unui pro- 
topop, formau pe acele vremuri o mare bogăţie spirituală şi ma- 
terială şi ni-l prezintă pe Bratu. Baiul ca pe un om, care era 
preocupat şi de cele spirituale. Dealtmintrelea a trebuit să mai 
aibă şi alte cărţi, pe care le-a luat fiul său, sau le-a împrumutat 
sau dăruit însuşi protopopul, dovadă că îl aflăm prenumerant la 
„Descoperirea Americei“ de Kampe, tradusă de Nic. Nicolau Bra- 
şoveanul și publicată în a. 1816 la Buda.!) 

Casele, vitele, mobila, hainele şi cărţile s'au prețuit — in- 
tenţionat cu valoare foarte mică — la frumoasa sumă de 
5081.38 fl. 

A mai avut apoi locuri de arătură: „La gura văii Pleşii,. 
Dela Bârsa cătră Pleaşa cea mare. După grădină în sus, Pe pri- 
boaie cătră piatra Truştâi, La repeguş cătră fântână, La obraţul 
dela fântâna Duiflii, In poteca uliţii Chichirigului, Pe gropişte, In 
gura uliții Mamilii, In sus către grui. In calea crucii cătră Ră- 
păguş, Din grui până'n cale, In gruiul cu mesteceni, La fântâna 
domnilor, La obraţul lacului la Ridişoare“ şi în alte părţi. Livezi: 

„La plaiul cheii Pleşii, La. Bârsa Groşetului, La Podul lui Căli- 
neţ, La Podul lui Rije (?), La Valea cu pietrile, Padina Miţoaii, 
Podul Danciului, Sub Bortilă, La Pojorâta, Podul lui Mariş, Piscul 
lui Neagu, Părăul Unghişorului, Padina lui Manea, Ograda 
popii“, etc. 


1) Nic. lorga, „Revista istorică“ a. IV. (1918) 

A avut şi părţi din munţii: Zănoaga, Curmătura, Maican, 
Grueţ, Bercea şi Ciobota, apoi o dârstă, o piuă şi 69 obligaţii şi 
cambii în valoare de peste 1000 fl., aşa că partea de moştenire a 
fiecărui copil a fost de 1336 îl. 12!/, cr., ceea ce însemnează că 
toată averea s'a prețuit la mai mult de 8000 florini. 


a 
Pherizri orga | 


(Iscălitura lui Bratu Baiul, la a. 1803, Oct. 10.) 





i 


80%, 

Ugrinus 
1291 
de Pr. Octavian Popa 


Di lorga șpune că „Ardealul a fost totdeauna o ţară de 
sate, în Care s'au putul împlânta orașe srreine şi castele de cu- 
ceritori. Așa a fost din cele mai vechi timpuri..“1) Un. singur 
ținut a făcut excepţie dela regula aceasta: Ţara Oltului cu 
„ Făgăraşul său. Episcopul catolic al Ardealului, Gobelin, la 1393, 
numește Făgărașul „marele oraș românesc“.*). Așadar la sfârșitul 
veacului al 14-lea Făgărașul era cunoscut ca un mare oraș ro- 
mânesc, mare nu pentru extinderea sa și pentru numărul locui- 
torilor, ci pentru rolul mare ce l-a avut în istoria Ardealului și 
pentru ţinutul curat românesc, peste care stăpânia atunci Mircea, 
cel Bătrân. Nicolaus Olachus, Nicolae Românul, unul din cei 
mai învăţaţi bărbaţi ai veacului al 16-lea, Român de naştere, — 
înrudit cu familia domnitoare în Ţara Românească și cu familia 
lui loan Corvinul, guvernatorul Ungariei și generalissimul armatei 
ungare, — ajuns mitropolit-primat al Ungariei, cardinal al 
Bisericii romane și regent al Ungariei, scria pe la 1536—7 
despre Făgăraș : „Făgărașul este o cetate foarte întărită, zidită 
la poalele munţilor ce despart Ardealul de Muntenia.. Ținutul 
ei este străbătut de păraie, cari se rostogolesc din munţi şi au 
păstrăvi și alţi peşti delicați. Intr'insa sunt și alte lucruri plă- 
cute. Cetatea aceasta este ca şi un mic ducat, căci aceleia 
sunt supuşi boierii români, cari cinstesc pe domnu: cetăţii ca 
pe un principe“3). Un preot sas, Schesaeus, — 1550. — dedică 
Făgărașului următoarele frumoase cuvinte : 


Arx jacet ad ripas piscosae dives Alutae 
Cui Fogaras prisci nomen tribuere coloni, 


1) N. iorga: Fapfă şi suferință românească în Ardeal. Bucureşti, 1929, 
pag. 3. «*: 

2) Szâdeczky L.: Fogaras vâra 6s uradalma tărtenelmi emlekei. Cluj, 
1892, pag. 9. 

3) Nicolaus Olachus: Hungaria, 1537, libr. |. vezi şi Bunea Aug. Stă- 
pânii Țării Oltului, Bucureşti, 1910 pag. 21 și Hunfalvy Păl: Az olâhok târte- 
nete, Budapesta 1894, vol, ÎI pag. 208. 

Undique cum fossis valido circumdata muro... 
Hanc habitant circum fodientes rura Trabaili 
Innumeri, quibus arx leges et iura ministrat*) 


Făgărașul până la înfiinţarea principatului independent al 
Transilvaniei şi-a avut domnii săi. Până la 1464 a fost stăpânit 
de domnii munteni. Vladislav | se numia „dux de Fugrus“ și 
„dux novae plantationis “Terrae Fogaras“, iar Mircea cel Mare 
se întitula între altele și „totius Terrae Fogaras perpetuus 
dominus!). 

După cronica ce se păstrează în Mânăstirea franciscană de 
aici, ca şi după cea care se păstra în Cetate, Făgărașul a fost 
împodobit cu o cetate în anul 15 d. H. In 104 a fost cuprins și 
dârâmat de Traian, iar la 270 ar fi fost reedificată cetatea de 
Cezarul Claudiu, numit Caesargis Daciae. In 376 ar fi fost 
dărâmat de Huni, iar la 1300 ridicat din nou”). Datele acestea 
ale cronicilor însă nu sunt dovedite istoricește. 

Cele mai vechi. date istorice despre Ţara Făgărașului le 
avem din veacul al 13-lea. În 1222 regele ungar Andreiu Il dă 
voie Cavalerilor Teutoni, așezați în 1211 în Ţara Bârsei, să 
transporte sare și alte mărfuri pe Olt, fără a fi datori să plătea- 
scă vamă, sau trec peste Ţara Secuilor, sau peste Ţara Româ- 
nilor, „per terram Siculorum, aut per terram Blacorum“*). Se vede 


dar că în timpul acela Ţara Oltului se numia Terra Blacorum 


şi se bucura de aceleaşi libertăți și de aceeaşi autonomie ca și 
Ţara Secuilor. 


*) In traducere: Pe malurile pescosului Olt stă cetatea bogată, căreia 
vechii locuitori i-au dat numele de Făgăraș, încunjurată din toate părțile cu 
Șanițuri și cu puternicul zid. Imprejurul acesteia locuesc iucrând câmpurile 
nenumăraţii Trabali, cărora cetatea le administrează legile și drepturile. 

Hașdeu ne spune că istoricul Eder sub Trabali înțelege Bulgari, sub 
cari se înțeleg Românii dela Făgăraş, precum tot Bulgari se numesc Românii 
din Brașov. (B. P. Haşdeu: Negru-Vodă, Bucureşti 1898, pag, LXIV). 

1) Xenopol: Ist. Rom. III 71 şi 78. — Puşcariu: Frogm. ist. pag. 32 și 
38 şi Munţii Tămaș şi Tămăşel (An. Ac. Rom. Seria Ii T. XXXIII pag. 794. 
— Bunea: Stăpânii Țării Oltului, pag. 17 şi urm. — Filitti: Despre Negru 
Vodă, pag. 23. 

2) N. Densuşianu: Monumente p. Istoria Țării Făg. pag. 54—58 şi 
Pușcariu: Fragmente, pag. 3—5. 

3) N. Iorga: Ist. Rom. din Ardeal |. 47 şi Ist. Rom. (tr. din germ.) | 277. 
— Szâdeczky L.: Fogaras văra... pag. 6. — Bunea o. c. pag. 5. 

Acelaşi rege, în 1223, vorbeşte de un pământ luat dela 
Români şi dat Mânăstirii cistercite din Cârța „terram... exemptam 
de Blaccis“!1). Tot Andreiu Il în 1224, întărind din nou privile- 
giile Saşilor, le dă dreptul să folosească pădurile Românilor şi 
ale Bisenilor laolaltă cu aceștia. Istoriograful ungur al Ardealului, 
Alex. Szilâgyi, ne spune că pădurile acestea au fost în ţinutul 
de azi al Făgărașului.*). 


Ugrinus (1291) 


Numele Făgărașului e pomenit apoi într'o diplomă din 1291 
a regelui ungar Andreiu Ili. Cu această diplomă voim să ne 
ocupăm acuma. - 

Familia Arpad era pe sfârşite. Sub cei din urmă doi regi din 
această familie au fost mari tulburăti în Ungaria și Ardeal. Ladislau 


Cumanul (1272—1290) în anii din urmă ai domniei lui, de două 


ori, în 1288 şi 1289, a cercetat Ardealul. De: bună seamă a avut 
puternice motive să se deplaseze de două ori dup'olaltă în 
Ardeal. După el, Andreiu III (1299—1301) abia s'a întărit puţin 
pe tron și a liniștit încâtva Ungaria și a alergat și el în Ardeal 


„în Martie 41291, ținând o congregaţie cu Nobilii (adecă cu Ma- 


ghiarii) cu Sașii, cu Secuii și cu Valahii pentru reformarea 
stării lor. i 
Aceasta e cea dintâi dietă ardeleană separată, cunoscută 
până acuma, şi e prima şi ultima în care Românii apar ca 
națiune alături de Maghiari, Secui şi Sași, cari mai târziu au 
alcătuit contra noastră vestita „unio trium nationum“. Ar fi fost 


foarte interesant să ne îi rămas hotărîrile acestei diete, pentrucă 


din ele am fi cunoscut motivul convocării ei, măsurile ce s'au 
luat şi mai cu seamă rolul Românilor în dieta ardeleană. Cu- 
noaștem numai o hotărire a acestei diete, din diploma lui 
Andreiu ill din 1291, amintită mai sus, din care se vede că s'a 
desbătut şi . plângerea magistrului Ugrinus, căruia i s'au luat 
pe nedrept moşiile dela Făgăraș și Sâmbăta, pe cari le moște- 


1) Iorga: Ist. Rom. d. Ardeal, pag. 47. — Bunea o. c. pag. 7. — Sză- 
deczky o. c. pag. 6. — Puşcariu: Fragmente... pag. 20—23. . 

2) lorga, o. c. pag. 43+47. — Ist. Rom. (tr. d. germană) 1 277—278; — 
Bunea o. c. pag. 9. — Puşcariu, o. c. pag. 15—19. — Szilâgyi: Erdelyorsz. 
tort. | pag. 46. 

nise de la strămoşii săi. In actul acesta se spune: „cum nos 
” universis Nobilibus, Saxonbus Siculis et Olachis in partibus 
 Transilvanis, apud Albam luliae pro retformatione status eorundem 
congregationem fecissemus...“ („când noi am ţinut adunare în 
Alba lulia cu toți Nobilii, cu Saşii, cu Secuii și cu Românii 
pentru reformarea stării lor...“). In dietă s'a ridicat magistrul 
Ugrinus, afirmând că i s'au luat pe nedrept posesiunile dela 
Făgăraş și Sâmbăta, de lângă Olt. Regele, dupăce a întrebat 
pe cei prezenţi, a ailat că Ugrinus a spus adevărul şi a decis ca 
acele posesiuni să fie date lui Ugrinus: Nos igitur, quia ipsas 
possesiones ad ipsum magistrum Ugrinum juste et legitime nove- 
rimus et sciamus pertinere, cum omnibus utilitatibus earum et 
pertinentiis reddimus ipsi magistro Ugrino et per eum suis 
haeredumque suorum succesaribus“. — (Noi astfel, fiindcă am 
cunoscut și știut că posesiunile acelea au aparținut chiar magi- 
strului Ugrinus pe dreptul și legitim, le redăm magistrului Ugrinus 
și succesorilor erezilor săi.“1). 


Unii istorici îl socotesc pe Ugrinus ca pe un Domn, duce 
al Făgăraşului, alţii numai ca proprietar al unor moșii dela 
Făgăraş şi Sâmbăta. Dacă ar fi fost vorba de stăpânirea Făgă- 
raşului și a domeniului său, zic aceștia, ce rost ar fi avut să 
se pomenească posesiunea dela Sâmbăta deosebit de cea dela 

Făgăraș? 
ii Cine a putut să fie acest Ugrinus? Unii fac din el un. 
nobil român, alții chiar un descendent al lui Radu Negru, alţii 
îl fac nobil ungur, precum alţii se laudă, că i-au găsit origina 
germană. 

Noi ne vom da silinţa să-l identificăm pe acest Ugrinus, 
în jurul căruia sa făcut multă vorbărie și care are un merit - 
foarte mare, de altfel singurul merit pentru noi Românii ardeleni, 
că în legătură cu el aflăm poziţia pe care au -ocupat-o 


1)'G. Barițiu în „Transilvania“, A. IV. 1871, Braşov, No. 8 pag. 9%. — E: 
Xenopol: Ist. Rom. II 172—173 şi iii 23—24. — Pușcariu: Fragm. ist. pag. 
29—29 și Ugrinus, pag. 5—7. — lorga:: Faptă și suferință. pag. 25 și Ist. 

Rom. d. Ardeal I pag. 64. — Bunea: o. c. pag. 9—10. -- Szâdeczky o.c. 
pag. 6—7. — Szilâgyi o. c. 1 70. — Haşdeu o. c. pag. XXXIII şi CLX. — 

Hunfalvy, o. c. 1. 386—390. — Pauler Gy.: A magyar nemzet târt. Il 422, 
- 437 şi 4174—475. 

Românii din Ardeal la sfârșitul veacului al 13-lea alături de 
celelalte neamuri conlocuitoare. Identificând pe Ugrinus, vom 
încerca să facem lumină, încât ne vor permite mijloacele, în o 
epocă foarte întunecată a Istoriei Românilor. 


Noi înclinăm a crede, cu Hașdeu, că Ugrinus nu a stăpânit 
niciodată nici o moșie din ţinutul Făgărașului, ci a căpătat un 
drept pe hârtie, sau fie chiar și pe piele de câne, rămânând ca, 
dacă va fi om, să ia şi stăpânirea de fapt a Făgărașului. In 
timpul acela nu erau rare astfel de donații platonice și multe 
din ele rămâneau numai pe hârtie. Așa Andreiu II dăruia în 
1222 Cavalerilor Teutoni dreptul de a stapâni și ținuturile de 
peste munți, până la Dunăre, ținuturi cari nu erau în stăpâni- 
rea lui Andreiu ÎI, ci rămânea în Sarcina vitejiei Cavalerilor să 
cucerească ținutul dăruit. — Dar chiar și în timpul lui Andreiu 
HI, cu care ne ocupăm, a fost un caz frumos de astiel de dă- 
ruire: Impăratul Rudolf al Germaniei, aflând că Andreiu IIl's'a 
urcat în 28 lulie 1290 pe tronul Ungariei, n'a voit să recunoască 
pe Andreiu de rege, ci a dăruit Ungaria fiului său Albert la 31 
Aug. 1290, deși împăratul german nu avea nici un drept asupra 
Ungariei. Fiul lui Rudolf nu a ajuns în stăpânirea ţării dăruite 
de tatăl său, ci Andreiu ll a stăpânit-o până la moartea sa, 
întâmplată în 1301.:). | 

Dar să ne întoarcem la Ugrinus şi să vedem ce spun 
istoricii despre el. 

G. Barițiu, reproducând diploma referitoare la Ugrinus după 
copia luată de prepozitul Şt. Moldovan dela Lugoj de pe docu- 
mentele cuprinse în colecţia contelui losif Kemeny, o însoțește 
cu următorul comentar: „Din acest document de importanță 
extraordinară pentru istoria noastră aflăm, că regele Andreiu 
conchiemase și ținuse în luna Martie 1291 una dietă (congre- 
gatio, comitia) la Alba lulia, compusă din „toţi Nobilii, Saşii, 
Secuii și Românii Transilvaniei, iară scopul aceleia fusese refor- 
marea statului lor. Cu acea ocaziune venind înaintea regelui şi 
a dietei ntagistrul Ugrin, reclamă în contra nedreptei înstrăinări 
a proprietăţilor sale, antime Făgăraş și Sâmbăta, așezate aproape 


1) Marczali H.: Magyarorszâg târtenete az Arpâdok korăban, Bpesta, 
1896, pag. 576. 


OBCU CLUJ 


— 466 — 


de râul Olt și producând el documentele şi privilegiile sale de 
proprietate, pretinse ca acele proprietăți să i se restitue și să 
fie reașezat în posesiunea lor. Atunci regele, voind a se con- 
vinge pe deplin de dreptatea pretensiunilor lui Ugrin, a provocat 
pe aceea Universitate, adecă pe adunarea compusă din Nobili, 
Sași, Secui și Români, ca să examineze aceea cauză cu deamă- 
nuntul. Toţi cei adunați și fiecare dintre ei mărturisiră în fața 
regelui, că numitele două proprietăţi au aparţinut după lege și 
dreptate magistrulul Ugrin și antecesorilor (protopărinţilor) săi. 
Aşadar regele dă și restitue acelea proprietăți lui Ugrin și prin 
el erezilor și la succesorii erezilor săi cu toate îoloasele și apar- 
tinențele lor în mod irevocabil, pentruca să le poșadă precum 
le-au poşezut și antecesorii săi“. Dupăce reproduce diploma 
adaogă: „După noi este aproape minune, că un document de 
cuprinsul și valoarea acestuia scapă de perire până în zilele 
noastre, din un secol, în care abia ştiau scrie arhiereii și o 
parte a clerului, apoi acelaşi document s'a păstrat în decursul 
altor seculi, în care arhivele țării au devenit de nenumărate ori 
pradă focului şi întru care tocmai să nu îi perit încă și alte 
documente, pereau însă necurmat acelea, în cari era să fie 
păstrate și faptele și drepturile familiilor românești şi peste tot 
ale poporului românesc în această țară. Așadar regele Ungariei 
în 1291 a îost în Transilvania, unde a ținut dietă. Așadar Tran- 
silvania încă și înainte cu 580 de ani își avea corpul său legi- 
slativ, dieta sa, autonomia sa. Așadar națiunea românească pe 
atunci încă făcu parte constitutivă din statul Transilvaniei și 
din sistema sa politică“!). 

Se vede de aici, că Barițiu atribue importanță mare acestui 
document pentru cunoașterea stărilor din Transitvania și a rolu- 
lui naţiunii române. După Barițiu, familia lui Ugrinus ar fi fost 
românească. | 

Cristian Engel (4 1814), luând de adevăr istoric tre- 
cerea Românilor peste munţi la 1290 sub conducerea lui Radu 
Negru, pe care îi numește ducele Făgărașului și Amlașului și 
voevodui Românilor din Ardeal, încearcă să explice astfel această 
emigrare: „Se poate închipui ' foarte bine, că după uciderea lui 


1) G. Barițiu: Transilvania din 1871 pag. 93. 


OBCU CLUJ 


— 461 — 


Ladislau Cumanul, — episcopul Ardealului, Sașii și alții nu au 
văzut bucuros pe Românii colonizați acolo (în Ardeal), cari din 
cauza aceasta au trecut munţii la stânga Oltului. In 1290 era 
stăpân al Făgărașului şi al Sâmbetei Ugrinus, de naștere Român. 
Istoria Ungariei și a Ardealului în adevăr nu amintește nimic 
despre această emigrare, dar o fac probabilă împrejurările de 
atunci și o iau ca sigură tradiţia tuturor cronicilor românești. 
Acești emigranţi ardeleni s'au contopit într'un popor cu' Românii, 
cari stau sub ocrotirea cetății Severinului şi sub stăpânirea 
boierului Basarab și astfel au format o ţară . sub domnia lui 
Radul Negru, care înainte a fost cnezul Românilor dela Făgăraș 
şi Amlaș, iar acuma a întemeiat ca reședință un oraș în Câmpulung 
şi lângă râul Argeş un oraș cu acelaşi nume, încuniurat cu 
ziduri şi pavat cu piatră.!). După Engel deci Ugrinus a fost 
Român și stăpân adevărat al Făgărașului. ” 

Hunfalvy, reproaucând pe Engel, întreabă că de unde ştie 
Engel că Ugrinus a fost Român? Lui Hunfalvy i se pare curios, 
cum nu vede Engel incompatibilitatea lui Ugrinus, domnul și 
proprietarul Făgărașului si al Sâmbetei, cu Radu Negru, cnezul 
Românilor de Făgăraș și Amlaș: „După mărturia diplomei, Radul 
Negru nu a putut fi cnezul Făgărașului, pentrucă acesta era pro- 
prietatea lui Ugrin și a antecesorilor săi, fireşte, fiind supus 
al regelui ungar ca oricare proprietar“. Pentru Hunfalvy e clar, 
că legendarul Negru Vodă, care să fi domnit între 1290 și 1314; 
ma fost şi n'a putut fi domn al Făgărașului şi Amlașului.”) 

Tot așa întreabă și Cav. Pușcariu, care și-a ţinut discursul 
său de intrare în Academia Română despre Ugrinus: „De unde 
a luat Engel, eventual Eder, etc. dovada, că Ugrinus dela a. 1291 
a fost Român? Eu unul nu ştiu“. Puşcariu a arătat ce s'a scris 
şi afirmat despre Ugrinus, dar nu l-a putut identifica.). 

Szildgyi nu-i dă multă atenţie lui Ugrinus, dar bănueşte că 
a fost tulburat în posesiunea dela Făgăraș și Sâmbăta de Radu 
Negru, care între titlurile sale avea și pe cel de domn al Fă- 
gărașului. Despre scopul dietei din 1291 Szilâgyi spune: „E 


1) Istoria Moldovei și a Valahiei, Halle 1804, pag. 147. 


2) Hunfalvy Păât, o. c. 384—385. 
3) Pușcariu, Ugrinus, pag. 7. 

foarte de crezut, că o problemă a dietei a îost şi aceea, ca după 
asigurarea drepturilor şi privilegiilor să oprească emigarea 
Saşilor și Românilor, pe cari i-au amăgit spre Muntenia privile- 
giile cele magnifice și totodată să orânduiască raportul dintre 
comunitate, Secui, Sași și cnezate, unul față de altul și față de 
coroana maghiară.!). 

Xenopol, care susţine trecerea lui Radu Negru dela Făgăraş 
pe la 1290 şi întemeierea din partea lui a Ţării Românești, vor- 
bind de actul lui Ugrinus dela 1291, spune că nu poate îi vorba 
de ducatul Făgărașului, ci de două moşii, una la Făgăraș, alta 
la Sâmbăta: „Așadar, zice Xenopol, posesia Fugros a magistrului 
Ugrinus nu:are nimic a face cu ducatul Făgărașului, din care 
a putut foarte bine să se pogoare în Muntenia Radu Negru, 
precum nici acesta nu are nimica de împărțit cu magistrul 
“Ugrinus, fiul lui Baarch. Ba, noi credem chiar a vedea în pier- 
derea posesiunilor sale de către magistrul Ugrinus, un efect al 
răsbunării lui Negru Vodă, care înainte de a părăsi Făgărașul 
(ducatul), îşi varsă focul asupra celor ce-i pricinuise neajunsuri, 
precum vom vedea, că face răsvrătitorul Bogdan, întemeietorul 
Moldovei, cu proprietățile lui Dragoș, fiul lui Gyula. S'ar putea 
chiar presupune, că tulburările produse prin ieşirea Românilor 
din Transilvania îndemnaseră pe rege a ținea acea mare con- 
gregaţie în Alba lulia, unde convocase şi pe Valahi și se ocupă 
de îndreptarea stării lor (pro reformatione status eorundem).2) 

Hașdeu, vorbind de donația cuprinsă în diploma dela 1291 
a lui Andreiu III, afirmă că „rămăsese atunci curat platonică, de- 
vremece magistrul Ugrin n'a intrat nici el, nici posteritatea lui 
în posesiunea frumoasei donaţiuni“.*). Haşdeu îl găsește pe 
Ugrin în „Chronicon Posoniense“, care povestind aventurile regelui 
ungar Otto de Bavaria, spune că voevodul ardelean Ladislau l-ar 
fi trimis pe Otto la Seghedin, la magistrul Ugrin, partizanul lui 
Carol Robert. Ugrin apoi: l-ar fi alungat pe Otto din regat. 
Haşdeu spune că trimiterea lui Otto la Seghedin e desmințită 
de totalitatea izvoarelor istorice contimporane și susține, ca sin- 
gură dovedită, trimiterea lui Otto la domnul Viahilor de peste 

1) Szilagyi, o. c. pag 69—70. 

2) A. D. Xenopol: Istoria Românilor (ed. II!) vol. lili pag. 23—25. 

3) Haşdeu: Negru-Vodă pag. CLX. 

munți, care atunci era Mircea,!) pe care Hașdeu îl identifică 
cu Tihomir?). | 

Din „Chronicon Posoniense“ ne alegem cu afirmațiunea că 
Ugrin pe la 1307 -era sprijinitorul lui Carol Robert și avea 
stăpânire pe la Seghedin, ceea ce ne va ajuta la identificarea lui. 

DI Iorga: socotește pe Ugrin de Român. „Astfel se constată: 
un element românesc având pământ din generație în generaţie 
asimilat constituţional cu elementul rural al celorlalte naţiuni 
stăpânitoare.“5). Tot de părerea aceasta a rămas d. lorga până 
„acuma, socotind pe Ugrin între Românii cari, primind legea ca- 
tolică, intraseră în tovărășia “luptătorilor sub steagul regal, fiind 
ridicat pe treapta privilegiaţilor şi fiind stăpân al Făgărașului şi 
al Sâmbetei.*). 

Pauler, în tine, ne spune că acest Ugrinus (el îl numește 
Pocsfia Ugron, așadar Ungur sadea, a fost ban de Macs6,5) mai 
târziu domn al Bosniei şi al Macioului, proprietar" în Sirmiu și 
în Ardeal, în județeie Vas și Nograd și avea palat în Strigoniu, 
iar Chroniccn Posoniense, cum am văzut, ne spune că era 
stăpân al Seghedinului. Fra dar unul din marii potentaţi ai 
Ungariei dela sfârșitul veacului al 13-lea, unul din acei trufași 
magnați cari aveau cuvâut hotăritor în afacerile țării, fiindcă 
dispunea de multă avere, de multă putere și de oameni mulți, 
din cari își forma, în caz de nevoie, o armată impunătoare. Ugron 
acesta era unul din stâlpii regatului lui Andreiu ll, era „homo! 
regius“, om de încredere și de nădejde al lui Andreiu, care 
avea mult de lucru până să poată împăciui țara așa de mult 
tulburată sub antecesorul său Ladislau Cumanul. Pauler ni-l 
prezintă pe Ugrin ca om al regiunei și astfel e și mai explica- 
bilă influenţa lui asupra regelui. 

Acest Ugron-Ugrin însoţeşte pe regele său în Martie 1291 
în Ardeal, la Alba lulia, unde reclamă Făgărașul și Sâmbăta, pe 
cari regele, după consultarea adunării, i le recunoaşte. Mai târziu, 


1) Haşdeu: Negru Vodă, pg. CLXXX* 
» n » CLXXV, 
3) Iorga: Istoria Românilor din Ardeai, vol. |. București, pag. 64. 
4) lorga: Faptă şi suferință, pag. 25. 
5) Pauler o. c. pag. 422, 437 şi 4714—415. (Banatul de Macs6 se întin- 
dea în partea de nord a Serbiei, despărțit de Bosnia prin râul Drina). 

în Mai 1292, Andreiu îl trimite înaintea mamei sale Tomaşina, 
pe care a chemat-o din Veneţia în țară, ca să aibă și ea parte 
din -puterea și strălucirea regală. Magistrul Ugrin însă, în drum, 
a fost prins: de niște infideli.!). 

„i Bogăția şi puterea magistrului Ugrin l-au impresionat pe 
Andreiu, dela ocuparea tronului, și de aceea a încercat totul, ca 
să şi-l apropie, Ugrin însuși I-a sprijinit pe Andreiu, fiindcă era 
din dinastia 'lui. Arpad și tot din acest motiv mai târziu a spri- 
jinit pe Carol Robert, înrudit cu dinastia arpadiană. De bună 
seamă Ugrin a însoțit pe Andreiu în Februarie 129) la Sz6kes- 
fehervâr, unde. regele a dat diploma cu care întăria drepturile 
şi privilegiile . țării — şi între ele și pe- ale Sașilor din Ardeal, 
numiudu-le în mod deosebit — și mai târziu îl însoţeşte pe rege 
în, Ardeal, la Alba lulia, în Martie 129|, unde regele a.ţinut 
dieta amintită. dela care nu ne-a rămas: decât numai diploma. 
în care se, recunoaște dreptul lui Ugrin asupra Făgărașului şi 
Sâmbetei. 

Acestea toate ne fac să credem că Andreiu III, aflând de 
importanța. Făgărașului, a socotit că ar fi bine să ajungă în. 
mâna unui favorit al său, Insuşi puternicul magnat va îi avut 
dorinţa să ajungă și domn al Făgărașului, a cărui faimă era 
mare, ca. și, importanța Şi frumseţea sa. Insăşi redactarea, actului 
dela 1291 arată că ceice i-au, compus cunoşteau numai din auzite 
 Făgărașul, pentrucă m'ar fi vorbit, . de Făgăraș și Sâmbăta, când 
Sâmbăta era numai o anexă a Făgărașului. | 

Cum. ar fi putut însă să recunoască Nobilii, Saşii, Secuii și 
Românii drepturile lui Ugrin. şi ale strămoșilor săi asupra Făgă- 
raşului? Fără îndoială Andreiu Ii în timpul acela atât de tul-. 
bure a venit în Ardeal însoţit de favoriţii și partizanii săi din 
Ungaria, cu putere armată și când unul din cei mai puternici 
oameni ai săi a reclamat un drept, deși nu avea, nici un temeiu, 
nime nu a îndrăznit să-l contrazică, fiindcă la. spatele sale erau 
luptătorii săi și aliații săi. Doar avem a face cu unul din acei 
mici regi cari erau mai puternici decât regele. încoronat, cum 
observa Szilâgyi, vorbind de capii aristocrației maghiare din 
timpul: acela?). 

2). Panler o. şi |. c.. 
2) Szilâgyi, o c. [, pag: 86. 

Desigur Făgărașul nu a avut reprezentant la Alba lulia. 
Domnul Făgărașului, fiind fiu, sau frate și poate asociat la 
domnie al domnului de peste munţi, nu se socotea ca făcând 
parte din magnații ardeleni eu drept de a lua parte la dieta 
ardeleană. — Chiar în acest timp domul Făgărașului, după 
cronică, era în expediție peste munţi, „ca să facă țară nouă“, 
şi astfel înțelegem ușor, cum se poate vorbi destre Făgăraș și 
cum poate fi dăruit fără nici o opoziție. 

Cum de nu a luat Făgărășul puternical Ugrinus? De: bună 
seară el dela Alba lulia a însoțit din nou pe rege în Ungaria, 
unde tulburările și revoltele se țineau lanţ. In' Maiu 1292 îl 
găsim prisonier în mânile infidelilor regelui. La aceasta. mai 
avem tot dreptul să adăogăm, că viteazul voevod al Ardealului, 
Roland, (1282—1297), devenit atotputernic pe timpul lui: An- 
dreiu III, desigur că nu ar fi văzut bucuros pe un puternic 
favorit al regelui așezat în cea mai însemnată cetate a: Ardealu- 
lui de miazăzi. Și să nu uităm că puternicul domn al Macioului 
şi al Bosniei atât de depărtate, ar îi trebuit să ia lupta cu domnul 
Făgărașului, sau cu înlocuitorul său, care aici era acasă și toată 
frunza și iarba îi erau prietine și credincioase. lată pentruce 
credem, cu Hașdeu, că Ugrinus niciodată nu: a ajuns stăpân 
nici a! Făgărașului, nici al vreunei. moşii dela Făgăraș. Hașdeu 
o credea. această, fără a-l fi identificat pe Ungrinus, băzat numai 
pe: obiceiul timpului, noi o. credem, dupăce l-am identificat, 
Dar deși nu a stăpânit nici Făgărașiul, nici vreo moşie pe aici, 
un bine totuși ne-a rămas pe urma lui Ugrinus, un bine pentru 
care merită să fie pomenit în. Istoria: Făgărașului şi a' Ardea- 
lului, deoarece ne-a lăsat. o dovadă despre vechimea: noastră 
în' această ţară și a drepturilor noastre asupra ei și dovada 
aceasta ne spune, că în dieta din 1291 alături de: Maghiari, Saşi 
şi Secui au luat parte în condiții egale și Românii. 

Aceasta e prima dietă separată a Ardealului, cunoscută până 
acuma, de care însă avem cunoştinţă numai din diploma referi- 
toare la. Ugrinus şi numai în această dietă. îi găsim pe Români 
ca: națiune egală şi deplin. îndreptăţită: cu Maghiarii, Secuii şi 
Saşii. Românii mai târziu nu figurează ca naţiune în' dietele- 
ardelene. Cu. un an măi târziu, la: 20 lulte 1292, se ţine dietă, 
în care găsim nobilimea maghiară, săcuiască, săsească și cumană, 

Se poate că sub cea cumană aci să se înțeleagă cea română, 
deoarece se confundau adesea Românii cu Cumanii, după cum 
ne arată d. lorga!), dar sub Andreiu III s'a mai ţinut o dietă la 
1298, la care Românii nu mai iau parte şi nici de Cumani nu 
se mai vorbeşte. Se vede că ceva s'a schimbat în situaţia politică 
în defavorul Românilor din Ardeal. Aceasta să fie „reformatio 
status eorum“, de care vorbeşte regele în diploma lui Ugrinus? 
De aci încolo poporul românesc nu mai ia parte la adunările 
cari hotărau de soarta lor și de a ţării, de glia căreia se legau 
cu toată dragostea. 


După 1291 nu găsim câtăva vreme date istorice despre 
Făgăraș. In acest timp se întâmplă întemeierea și închegarea 
Ţăr,i Românești, la care Făgărășenii au avut o parte însemnată. 
La 1368 Vladislav, domnul Ţării Românești se numește: „Ladis- 
laus Dei et regiae Majestatis Waivoda Transalpinus, et Banus 
de Zevrino, Dux de Fugrus“.2). | 


Terra Blacorum 


„Care a putut fi soarta Făgărașului înainte de 1368? Sigur 
e, că Ţara Oltului şi cea făgărășană sa numit Terra Blacorum 
chiar şi dupăce s'a întins domnia regelui ungar asupra Ardea- 
lului. De aci se vede că Țara Făgărașului a îost o țărişoară 
românească aparte, cu voivodul său, cu autonomia sa, cu legile 
şi obiceiurile sale. Tot ca ţară aparte a fost. considerată în vea-. 
cul al XIII şi de regii ungari, la fel cu Țara Secuilor, cum am 
văzut mai. sus. Ţara Secuilor era cârmuită printrun „comes“, 
tot așa părţile Solnocului. Ardealul era cârmuit prin voivozi. De 
regulă erau doi voivozi, unul pe lângă rege, celălalt în ţară. 
Voivozii aveau și câte un comiţiat, comite al Solnocului, sau al 
Secuilor, sau chiar al amândurora. Saşii încă aveau un „comes“ 


1) N, lorga: Cele mai vechi cronici ungurești și trecutul Românilor, în 
„Revista istorică“, An. VIII 1922. No. 1—3, pag 11—12 şi Faptă și suferință. 
pag. 14—25. | ; 

2) Bunea o. c. pag. 7. — Haşdeu o. c. pag. L. — Xenopol III pag. 71; 
— Puşcariu: Fragm. ist. pag. 32—35. | 

al lor. Voivozii şi comiţii aveau drepturi mari: conducerea arma- 
tei şi o parte însemnată din veniturile ţării.!). 

Ţara Făgărașului — Terra Blacorum — şi-a avut voivodul 
său, nume pe care îl indică tradiția,-și ca urmaș al acestora se 
numește Vladislav „dux“, iar urmașii săi „herțeg“ şi astfel înţe- 
legem, de ce boierii români respectau până prin veacul al 16-lea 
pe domnul Făgărașului ca pe un principe, cum ne: spune Nicolae 
Românul. 

Hașdeu pune ca domn al Făgărașului, pe la 1299, pe 
Mircea — pe care îl identifică cu Tihomir — de la care l-au 
luat Ungurii, sau mai bine zis voivodul ardelean Ladislau, la 
1300, care l-a fortificat. Mai târziu, Ladislau având nevoie de 
ajutorul domnului de peste munți, a redat acestuia Făgărașul. 
După Haşdeu, Mircea-Tihomir, „fratele și succesorul lui Dan | 
din ramura Basarabilor de Romanați“, ia Făgărașul dela Unguri 
înainte de 1307, devenind aliat cu voivodul Ladislau, care în 
1308 îi trimite spre pază pe regele Otto Bavarezul. Mircea însă 
îl face scăpat pe rege. După reluarea Făgărașului dela Unguri, 
Hașdeu îl așează aici pe Alexandru, pe care îl socotește fiu al 
lui Tihomir-Mircea. După Hașdeu, Mircea a stăpânit Făgărașul 
ca şi antecesorii săi şi el a pus pe Alexandru, acesta pe Nicolae, 
Nicolae pe Vladislav, acesta pe Radu, după care urmează Dan. 
Trecerea lui Dan peste munţi, ca să ocupe tronul Munteniei, 
concordă cu legenda Văcăreștilor de la Odobescu.2). Dacă Hașdeu 
ar fi avut datele istorice cunoscute azi, ne-ar da șirul domnilor 
Făgărașului așa: Tihomir, Basarab, Nicolae-Alexandru, Vladislav, 
Radu, Dan, Mircea. Acesta e șirul indicat de datele istorice 
La cari putem edifica azi. 


(Va urma) 


0. 
09 


1) szieyi 0. c. 1 75—77 şi 191. — lorga: Ist. . (tr. d. ger- 
mană) | 3558. Ei ga: ist. pop. rom. (tr. d. ger. 


2) Hașdeu, o. c. pag. CLXXV—CLXXX. 

Pe marginea unei cărți 
— C. Graur: Cu privire la Franz Ferdinand.*) — 
lată o carte nouă, cu -un titiu surprinzător. Şi tocmai bun 
ca să ne evoce strigoii „unor ziduri vechi. Pe cine-l mai preo- 
cupă azi mortul dela Arţstetten? Pe care Român îl mai poartă 
gândul la sicriele cesaro-crăiești din cripta mânăstirii Capuţinilor ? 

O răsfoiesc. O galerie de portrete uitate. Un muzeu de 
figuri istorice. O arhivă de mărunţișuri politice, corespondențe 
şi memorii de regi, miniștri și diplomați, din slova cărora am 
văzut reînviindu-mi o clipă pajura cea cu două capete. Am 
revăzut Hofburgul și Ballplatzul de altădată, cu întreg cortegiul 
lor de umbre... 7rebuia s'o citesc. Şi nu-mi pare rău de loc. 

Ciţind-o, am găsit în paginile ei lucruri cunoscute, cu anexe 
și digresiuni mai puţin interesante. Am găsit însă o sumedenie 
de lucruri necunoscute și extrem de interesante. Unele deadreptul 
revelatoare. Acestea din urmă constitue esența cărții şi-i justifică 
rostul. In centrul unui vast material memorialist, pe care autorul 
— ziarist de bogate resurse — l-a orânduit cu metodă, se con- 
centrează autentic figura lui Franz Ferdinand. Acela care a fost 
o mare nădejde pentru noi, Românii din Transilvania. Desnă- 
dăjduiți de atâtea lupte sterile, începusem să vedem în arhidu- 
cele: moştenitor pe mântuitorul de mâine al unui neam, „care 
de mult așteaptă o dreaptă sărbătoare“. 

lar în ziua de 28 lunie 1914, când glontele dela Serajevo 
l-a răpus, noi l-am jelit. Şi am rămas cu sufletul întunecat, ca 
omul care-și vede steaua norocului căzând de pe cer. 

Ei bine, e suficient să parcurgi un sfert din documentele 
reproduse de di C. Graur, ca sajungi la convingerea, că toți 
acei .care şi-au plășmuit din Franz Ferdinand un idol, au fost 
frați de cruce cu Badea Cârţan. 

Idolul a fost un simplu Habsburg — de lut. 

Credința noastră a fost o iluzie deșartă, ca atâtea altele. 
„Legenda“ e spulberată acum definitiv. La lumina documentelor 
postume, ideile fundamentale ale lui Franz Ferdinand, concepțiile 
lui politice şi sociale, ies la iveală ca secretul unei scrisori 
ascuns în cerneală simpatică. 

lată-l : „militarist extrem, catolic fervent, reprezentând vechea 
tradiție monarhică în cea mai deplină accepţiune“. In puţinele 
concesiuni acordate, sub presiunea spiritului modern, de unchiul 
său Franz losef, nepotul vedea tocmai pricina de căpetenie a 
slăbirii monarhiei, pe care el o vroia mare și puternică, supusă 


*) Edit. „Adevărul“, 1935. pp. 576. 

înlăuntru și temută în afară. Vroia doar încetarea conilictelor 
naționale și politice în sâdul monarhiei, nuinai pentru ca să 
poată duce răsboiu, pe viață și pe moarte, cu vecinii: cu Serbia, 
cu Italia şi cu Rusia. Numai din punctul acesta de vedere făcea 
pe aliatul naționalităților (în special pe protectorul Românilor și 
al Cehilor), de simpatia cărora avea nevoie, ca sperietoare, pentru 
cerbicia și aroganța Budapestei, care nu aproba nici un spor 
de cheltăeli pe seama armatei, decât în schimbul unor avântâgii 
politice. Spirit dezordonat, temperament pasional şi lipsit de 
consistență, a fost o vreme, când Franz Ferdinand prorocea o 
„Austrie Mare“, o împărăție federală [Ucenicul acestei himere 
a fost ia noi Dr. Aurel Popovici și alţii...]. Mai târziu, arhiducele 
ar fi acceptat ideia tiialismului, ca pe uimă să mai treacă prin 
diferite metamorfoze, fără ca vreuna din ele să însemneze o 
autonomie sau o egalitate de drepturi politice pentru noi, Românii 
“din Transilvania şi Bucovina. Dimpotrivă, el a fost, care a avut 
grija, în 1914, ca împăcarea cu Românii, încercată pro forma de 
contele “Tisza, să nu se facă. Aţi îiițeles? Omul, care promitea 
o „Austrie Mate“, modernă şi unită, în câre popoarele să trăiască 
în pace şi onor, rămăsese tot Ja metodele pertide ale lui Mattei- 
nich. Tot ja vechea deviză habsburgică: divide et impera! 

Horia şi Moţii lui au putut să crează că Iosif II se prăpă- 
deşte cu firea de dragul iobagilor valahi. Dar, după păţania lui, 
a lui Avram lâncu și a Memorândiştilor, te întrebi în adevăr: 
cum am putut îi atât de naivi să he mai răzimăm de umbra 
aceleiași trestii imperiale ? Românofilismul lui Franz Ferdinand 
ma fost decât vechiul clișeu al gogoriţei din Schânbrunn. 
Habsburgii și acoliţii lor nu învaţă nimic și nu uită nimic. 

lată învățătura, care se desprinde din paginile acestei cărți 
Și care-i împrumută o notă de actualitate pentru zilele noastre, 
când spectrul Habsburgiloi pare a se proiecta din nou pe firma- 
mentul Europei. 

Gh. Tulbure 

Cronica comunei Prejmer 
de Th. Tartier—Trad. de 1. Ludu 


(Continuare din nr. 5, anul 1934) 


Art. 38. II. Diferitele incendii, prin cari a fost groaznic 
pustiit acest frumos târg, au fost arătate la art. 37, căci adeseori în 
decursul unui singur an acest iubit Prejmer a fost prefăcut de 
atâtea ori în cenuşe de către duşmani, încât este lucru de mirare 
cum de s'a mai putut înfiripa din nou. — Până în ziua de astăzi 
(1750—1760) zac multe case ce fuseseră frumos zidite, în ruine, 
şi cele din jurul cetăţii, cele de la Strada.Mare şi până la Ulicioară 
sau Unghiu, au rămas nezidite şi nu se mai vede nimic din ele 
afară de temeliile de zid în pământ; în dosul bisericei, dela Uli- 
cioară până la cealaltă Ulicioară au fost şi înainte de asta, în vre- 
muri vechi, case de locuit. Astfel se văd pe ici-colo în uliți încă 
multe ziduri şi pivniți, pe cari nimeni nu le-a mai ridicat; totuși 
pentruca cititorul curios. să poată şti în ce an și de către cine a 
fost ars Prejmerul, voiu arăta aici: 

De către popoare răsboinice dușmane, a fost ars Prejmerul 
mai mult de 20 de ori şi anume: 

În anul 1115 de către Turci; 

» „1223 de Tătari; | 

» » 1236 şi cu un an înainte de Turci şi Tătari; 

„1343 şi 1393 tot de aceştia; 

În anul 1431 iarăşi, în 1440 tot aşa; 

„ 1521 de Voevodul valah; 

„1529 de Mayland (Mailat); 

„1552 (10 Iunie) de Turci; 

„1558, în 18 August, de Tătari; 

„ 1586 și 1599 de Mihai Vodă; 

„» 1600, în 10 Sept., item, în 18 Sept. şi 29 Oct. tot 
de acest tiran; 

În anul 1602, în 22 lulie, de Radu Vodă; 

„1611, în 27 lulie, de Gavril Bâthori; 
» » 1611, în Septemvrie, de Turci şi Tătari; 


3 ss ss ss si 


1642 și 1646 tot de aceşti mişei; 
1652 de noroadele valahe. 

Tocmai înainte cu 100 ani, tot în 10 lunie, a ars Prejmerul 
împreună cu castel cu tot. 

În anul 1692, de Turci şi Tătari; 

„1704, în 14 Aprilie, de" Curuţi;: 

» 1704, în 30 Mai, iarăși, aşa-că au rămas numai 3 
case ticăloase. 

În anul 1705, tot de seal adunătură, (Gesindel). 
| De oameni fără D-zeu, îndeosebi de Valahii cei răsbu- 
nători a fost aprins acest târg adeseori, pe ici pe colo, dintre cari 
însă pomenim numai pe acestea. 

La 1748, au aprins Uliţa Morii. 

La 1751, în 2 Aprilie, a pus cineva foc în pae, după şura 
- lui Chrestel Thois, însă focul s'a oprit numai la pae. 

idem în 29 Aprilie noaptea 'la ora 1, ard în Uliţa Morii 10 
curți cu totul; în timp de 3 ani de 2 ori. 

Idem în 2 Mai la ora 8 seara ard trei curți pe Strada Petrii. 
Focul a fost pus la Merten Teutsch şi au ars 8 zidiri. 

“La 1751; în 23 Mai la ora || noaptea, arde Unghiul unde 
locueşte Klausen -Hanes, cu totul, iar de aci focul se întinde în 
Uliţa Morii şi ard 44 de curţi. 

La 1752, în 16 Aprilie, ard 8 curți în 1 Strada Morii. 

Idem în 6 lunie la ora ll noaptea, încă odată 8 curți. 

În 8 lunie apoi la ora 12, se întinde incendiul în 2 străzi, 
Uliţa Lungă și în Strada Cenuşii şi ard cu totul 42 de curți. Tot 
aşa și din Strada Broaştii o parte bună. 

La 1756 ard 48 de curți. 

La 1758 în Strada Petrii şi Ulicicară ard incă odată 92 de 
curţi, 

La 1787, în 13 Aprilie, s'a aprins la loan Kirres şi au ars 
iarăşi 16 gazde. 

La 1811, în 10 Octomvrie, s'a aprins la Martin Butt și au 
ars 16 gazde, din vina lui Mihail Alies Krasten. 

La 1811, în 1 Noemvrie, a pus foc Mihail Alies la Georg 
Kentz, din Strada Petrii și au ars Îl gazde cu bucatele. 

La 1812, în 7 Mai, în ziua de Ispas, după vecernie, a ars 
Kristian lunesch -Gakesch în Strada Nouă. 

La 1812, în 11.August, s'a aprins un foc ia Georg Preidt 
Todt, după biserică și au ars 3 gazde. 

La 1814, în 16 Septemvrie, a pus cineva îoc la loan Kirres 
şi au ars 2] gazde. 

La 1814, în 9 Noemvwrie, a pus cineva foc la funogiul de 
atunci (Wortman) în Strada Lungă, lângă Ulicioară, și au ars 7 
gazde, prefăcându-se tot în cenușe, arzând şi bucatele. 

La 1815, în 8 lulie, băeţi de 4—5 ani au făcut foc întrun 
grajă în Strada Lungă și au ars 5 gazde. 

La 1843, în noaptea dinspre 3 Decemvirie la ora 11, ard 2 
case în Strada Broaștii. 

La 1841, în 6 Aprilie, îi arde lui George Kaul grajdul, 
şi i-au ars o pereche de boi, 3 vaci și toți porcii. 

La 1862, în 6 Noemvrie, ora 2 d. m. se aprinde la George 
Schmidt şi lohann Hell în Strada Lungă și ard 23 gazde, care 
aveau bucatele în șuri, la unii şi catăle și hainele, fiind un 
vânt mare. 

La 1863, în 24 Aprilie, dimineața, arde şura și grajdul lui 
Lukas L6x. 

La 1863, în 17 Octomvrie la ora 4 dimineața, arde cope- 
rișul de ţiglă de pe graidul lui Lukas Kaufmes,-scăpând cu atâta. 

La 1864, arde lui lohann Abraham și lohann Teutsch în 
Strada Lungă și i-au ars lui Abraham un car ferecat și un cal 
în valoare de 80 florini, precum și o vacă cu vițel. Afară de 
asta au mai ars 14 șuri și 8 gtajduri şi 2 odăi în SA ta din 
13 spre 14 Aprilie. 

La 1865, la ora 2 dimineaţa în 7 lulie, s'a aprins la vă- 
duvul loan Madlin în Strada Nouă și au ars 7 case, 7 grajduri 
şi 6 şuri. 

La 31 lulie spre 1 August ora 12, arde grajdul lui Andreas 
Thies din ulicioară. 

La 1865, în 7 Septemvrie la ora 3 dimineaţa, a fost un foc 
în capul Uliţei Nouă și au ars 3 case, 3 grajduri şi 4- al, cu 
toate bucatele dela 5 gazde. 

La 1865, în 24 Decemvrie la ora 7, sa aprins la Nicolae 
Bohâlţean. și au ars 3 șuri și 3 grajduri. | 

| La 1867, în 29 Martie la ora 3 dimineața, sa aprins la 
loan Butt din Strada Cenușii, arzând 10 șuri şi 7 grajduri. 
ldem, la 27 Aprilie la ora 1!/, dimineața, s'a iscat foc în 
Strada Nouă și au ars 4 case, 5 grajduri şi 4 șuri. 

La 1870, în 13 Aprilie sa aprins în Ulicioara de lângă 
Ţigănie şi au ars 8 guri, 7 grajduri și 2 case. 

La 1870, în 21. Noemvrie, sa iscat un foc la loan Kaui- 
mes, în colțul Uliţei Lungi și au ars 20 de șuri şi câteva graj- 
duri de piatră. 

La 1872, în 27 Martie, sa aprins la Mihail Schita şi au 
ars 4 şuri şi un grajd. 

La. 1872, în 13 Aprilie la ora 8 seara, a aprins un aojăat 
şura lui Markus Kaul şi au ars în această stradă şi în Unghiu 
12 şuri şi 2 grajduri de cărămidă. 

La 1874, în 1. Aprilie, a fost un foc în Strada Braşovului 
şi sus în Uliţa Nouă şi au ars 10 gazde. 

“ La 1876, în 24 Aprilie, a fost un foc la Petru Piontsch în 
„Strada Lungă și au ars 2 șuri. 

La 1880, în 18 Februarie, s'a aprins Fabrica de hârtie și a 
ars. o parte bună din ea. 

La 1880, în 4 Martie ora ll noaptea, sa iscat un foc în 
Strada Cenuşii la lohann 'Tăck şi a ars aproape întreagă Strada 
Românească şi câteva şuri în Strada Morii. | 

La 1881, în 6 lanuarie la ora 2 noaptea, a ars șura lui 
Thomas Râmer, din Strada Cenușii. 

In 12 August a ars șura comunală dela poarta Brașovului 
și au ars încă 4 gazde cu totul. 

In 23 Septemvrie, s'a aprins un foc la lohann Teutsch, în 
capul Str. Cenușii și au ars 21 gazde, împreună cu grajdurile 
de cărămidă și şurile, cari au fost pline de bucate. A ars şi o 
mașină de îmblătit. | 

La 1884, în 12 Februarie la ora 1 p. m, a ars la 'lohann 
Klutsch în Strada Morii şi au ars 5 șuri. 

La 1886, în Martie, a fost un foc la Georg Hell şi au ars 
„2 şuri. 

La 1887, în 25 Septemvrie la ora 9 seara, a ars. la Martin 
Bartesch îm Strada Broaștii și au ars șura lui și a lui lohann 
Rosch. 

De-atunci încoace au fost în fiecare an 2—3 Î9cuie, în di- 
ferite locuri. 

Art 39. III. Prejmerul a fost totdeauna, cu prilejul incen- 
diilor mai mari, prădat de popoare dușmane, şi de multeori, 

după cum s'a scris mai sus, de ex. în anii 1336, 1431, 1447, 
1493, etc. 'Tătarii au dus cu ei în Crimeea mulți Prejmereni. 
(vezi art. 37). | 

Art. 40 IV. Din voia lui D-zeu, au. aprins și trăsnetele, 
multe ulii și case cari au ars. 

In anul 1737 a trăsnit la Martin Klutsch și au ars câteva 
curți în strada Cenușii. 

În anul 1739 a trăsnit la Gogoiviosie și a ars la ea și 
la vecini. 

În anul 1745, încă odată în casa Coponyioaiei. 

În anul 1754 a trăsnit iar acolo, la vecinul lohann Kaufmes 
şi au ars 3 șuri. Curând după asta a trăsnit în Strada Morii şi 
au ars câteva șuri. 

În anul 7828, în 30 lunie, s'a aprins din trăsnet, coperișul 
grajdului lui Simon Bedner, din Uliţa Mare și au ars 3 gazde. 

În anul 1832, în 24 Mai, a aprins fulgerul coperișul casei 
lui Mihail Bruss în Strada Morii, dar har Domnului, nu s'a 
produs incendiu. ” 

În anul 1864, în - 19 lunie, a trăsnit în odae la lohann 
Morres şi a rupt un deget al unui soldat ulan, pe alt ulan l-au 
dus la spital. Ceasul de perete şi cu lanţul lui au fost rupte de 
îulger. 

De atunci au mai fost multe alte cazuri. 

Art. 41. V... Cauzele nenorocirilor cari s'au întâmplat în 
acest târg au îost verile secetoase și fierbinţi, anidaiua și alte 
vremuri de felul acesta. 

„O vară tare fierbinte și atât de secetoasă a fost în anul 
1717, când ardea chiar și pământul și pomii se uscau din 
pământ. 

Grindina a nimicit în anul 1737 cu totul grâul, în câmpul 
cătră Tărlung, care după asta a crescut din nou, dar cu spicele 
goale, astfel că oamenii l-au tăiat în loc de pae. 

În anul 1750, August 24, a bătut grindina încă odată toate 
plantațiile în timpul verii, câmpul și pomii din grădini au fost 
stricați așa de tare atunci, încât mulţi stau până astăzi uscați. 

În anul 1758 a fost bătut cu totul câmpul din spre Tărlung. 

În anul 1796, în 28 Iunie, a bătut grindina câmpul din spre 
Părăul Porcilor și rugina a mâncat tot ce a rămas după grindină. 

În anul 1813, în 18 lulie, a bătut grindina în câmpul din 
spre Hărman, din rândul al 3-lea până în rândul al Ill-lea tot. 

În anul 1820, în 24 lulie, a bătut grindina în câmpul din- 
spre Părăul Porcilor, „şi a stricat bucatele de vară dinspre 
Hărman. 

În anul 1832, în 24 Mai, s'a iscat iâr o furtună cu vânt 
şi spargere de nori, fulgere și grindină, de credeai că a venit 
sfârşitul lumii. 

În 27 Mai, a fost iar o furtună, cu ploaie necontenită, încât 
toate râurile s'au umilat și s'au înecat 2 fete românce, în Timiş, 
Cari veneau dela Brașov, acasă. 

În 1878, pe timpul fânului, a căzut o ploaie lungă, necon- 
tenită, încât s'a produs o inundație și apa a adus fânul din 
fânaţe, în multe locuri, sau l-a acoperit cu nomol. De aceea în 
1879 s'au făcut în fânaţe mai multe canaluri de scurgere de apă. 
Şi de atunci încoace s'au produs de mai multe ori ploi, inun- 
daţii şi vremuri grele. | 

Recolte rele, scumpete și foamete au urmat, aproape tot- 
deauna, răsboaielor nimicitoare, deoarece dușmanii ori prădau 
întregile rezerve de bucate, ori le ardeau în sat sau pe câmp, 
„dar cele mai grele le-au simțit Prejmerenii în anii 1570, 1577, 
şi în anii 1602—1604, când a fost o asemenea. foamete pretu- 
tindeni în Transilvania și "Ţara Bârsei, şi îndeosebi la Sibiu, 
Bistriţa, Aiud și Cluj, încât „un om mânca' pe altul“. 

„În Codlea mulţi şi-au dat din pricina foamei toată moșia 
lor arabilă, numai pentru un „Hankelich“, adecă pentru o pâi- 
nișoară coaptă, — de aceea se şi numesc cei cu arăturile până 
în ziua de azi „plăcintari“. 

În“ anii 1607, 1611, 1612, 1639, 1649, 1650, 1660, 1661, 
1671, 1690, 1718, 1719, şi 1739-—1740, toate bucatele au fost 
foarte scumpe şi mulți săraci trebuiau să rabde, ba chiar să 
moară de foame. (Vezi despre aceasta Historia lui Hegjes, Item 
şi Cronica lui Fuchs dela 1602—1604). 

Craiul mimţilor 
Poem dramatic 
de Al. Ceuşianu 
ACT Il. (Cont) 
Scena Vili-a. 


Ceilalţi, BUTEANU, DOBRA, ANDREICA, BEGNESCU, 
MOLDOYAN, MOGA, MUREŞIANU, OLTEAN. 


Buteanu : (zărindu-l pe Dragoș, aprins) | 

Aici eşti. trădătorule ? Blestem 

Asupra ta. (Dragoș s'a întors înspre Hat- 

i | vani făcându-se că ignorează. apostrota). 

Hatvani : (dispreţuitor) Ce sperietori nătâmge !.. 

Sălbatecuil acela care plânge 

Nu-i lancu? 

(Murmur de indignare printre prizonieri). 

Andreica : Nimenea nu plânge. 


Hatvani : (întinzind mâna) Cine 
S'a'ncumentat să mă: 'ntrerupă ? 
Dobra : Bine 


Că ne 'ntrebaţi. Nu știm cum' am. ajuns 

Aicea. Credem. că ni'ţi da. răspuns 

De ce suntem trataţi ca nişte robi? 

Loviţi și înjosiți? (din ce în ce mai pornit) 
Ce fel de scop 

Poate avea batiocura nedeamnă 

Ce ni s'aduce? Spuneţi. ce înseamnă 

Alaiul rușinos ce ni. se face 

Când angajasem convorbiri de pace 

Cu Dvoastră? 


Câlugărul : (şoptind: către Hatvani). Ăsta a condus 
La Zlatna cetele cari au distrus 
Orașul. 

Hatvani: (pornit) Şi 'ndrăznește ?.... 

Dobra: Am crezut 


In vorbele 'nfrăţirii. N'am văzut 
Urzelile menite să ne 'nşele 
Bunacredinţa noastră cu momele 
De bâlci. Atacul a venit năpraznic 
Şi-acum ne-aţi prins de gât. 

Hatvani : (izbucnind) Eşti un obraznic 
Tâlharule! Chiar tu ne spurcăeşti ? 
Tu? Demonul ispravei mișelești 
Din Zlatna? Nu uita că meriţi ștreangu.. 
(retezând tresărirea lui Dobra) 
Nici un cuvânt!... 
(autoritar) Duceţi-l ! 
Nişte ostași îi înconjoară și după o scurtă busculadă îl 
scot. Hatvani își poartă privirea sfidătoare între prizonieri, — 
apoi clipind din gene) 


Hatvani: Unde-i lancu? 
Moldovan : Nu este-aici. 

Hatvani : Voesc să-l văd. 

Oltean :. Sa dus. 

Al IV-lea ofițer. Câţi am aflat, pe toţi Vi i-am adus 
Hatvani : (încruntat) Zici că s'a dus? 


Buteanu : (iutervenind) Nu suntem noi destui 

Aici să pătimim în. locul lui? 
Hatvani : (către soldaţi) II vreau pe Avram lancu 

-“ Mort sau viu ! 

Ofiţerul : Am înţeles. (lese cu o parte din soldaţi) 
Buteanu : „Vie truda în pustiu, 

Cel ce-o să se 'ntâlnească față 'n față 

Cu, el, va tremura: pentru viaţă, 

Căci Moţii lui nu iartă — să o ştţi.. 
Hatvani : (dispreţuitor). Valahii voştri ? — Şleahtă de bandiți ! 
Buteanu : (încruntat) Ce-ai zis? (agitația între prizonieri sporește) 
Andreica: Nenjură. 


Moga : Cânele |! 
Dragoș : (apropiindu- 

se de Haţvani) DE Ilustre... 
Hatvani: (fulgerând)  Legaţi-i ! 
Dragoş: Kossuth are să Vă mustre. 
Hatvani : Nevolnicii !... 


Andreica: (luptăndu-se cu un zbir care vrea să-l lege) 
Mai bine să. ne omoare !.. 
Hatvani :«scrâșnind)  Găsesc eu pentru voi spânzurătoare. 
Dragoș: (inzistent) lustre căpitane, Vă previn 
Că. nu e bine să zădărnicim 
Intenţia. lui: Kossuth de "'mpăcare. 
Hatvani: Cu sceleraţii-aceștia ? 

Dragoş : Port o mare 
Răspundere și Vă mărturisesc 
Că-s consternat de gestul vrăjmăşesc 
Ce-l faceţi. Am mandat înalt. Vă rog 
(aproape şoptind) 
Să fiți puţin mai indulgent. E'n joc 
Succesul expediției. 
Hatvani : | Voiţi 
Să daţi curaj acestor răzvrătiți? 
Begnescu : (luptându-se cu un zbir care vrea să-l lege) 
Nu-s vinovat! 
Moldovan : De ce te tângui frate? 
Begnescu: (mai tare) Nu-s vinovat de nici o strâmbătate. 
(fricos) - Sunt omul păcii, nu vreau să mănchideţi 
In temniță. De ce să mă ucideţi | 
Când n'am făcut nimic ? 
(cade în genunchi în faţa lui Hatvani) 
Buteanu : (aspru) Nu ţi-e rușine 
Să ne'njosești pe toți? 
Dragoș: (către Hatvani): Imi pare bine 
i Că mi se dă prilej să Vă conving 
De bunele porniri. 
Hatvani: (dispreţuitor) Şi cânii-ți ling 
Piciorul când îi mângăi cu-o biciușcă!. 
Buteanu : „Se'ntâmplă însă uneori că mușcă. 
Hatvani : (încruntat) Ce vrei să zici cu asta? 
Buteanu : Eu ? Nimic. 
Ce-i poți răspunde unui inimic 
Când ești în mâna lui? 
Hatvani : „Şi dacaş vrea 
Să-ţi dovedesc contrarul? De-aș semna: 
Cu mâna mea'nţelegerea de pace? 
(către Begnescu) 
Ridică-te !.. Te iert. 

(către soldați) Puteţi desface | 
Câtușele (după un răspas de așteptare, 
către Buteanu) 

Nu-mi dai nici un răspuns? 
(încrutându-se) Sau poate nu te'ncrezi îndeajuns: 
In vorba mea? 


N 


Begnescu : (entuziasmat) Norocul ne surâde. 
Buteanu: i Noi făr'. de lancu nu putem decide 
Nimica. 

Hatvani : Vă propun atuncia să-l chemați 
Aci'n mijlocul vostru. Nu-l lăsaţi 

Să-și execute planul de 'nvrăjbire, 

Căci pentru vot ar însemna peire! 


Călugărul : (convins)  Aşa-i. 


Oltean : Dar e cu neputinţă. Noi 
Suntem prizonieri. 
Hatvani : Vor merge doi 


De-ai voştri să-l asigure că vreau 
Din inimă *nțelegerea. — Vă dau 
„Salvus conductus.“ 

Dragoș : (încântat) Asta-i foarte bine. 

Hatvani : (iscălind două pașapoarte) 

Alegeţi dintre voi pe ori-şi-cine 
Să-i ducă lancului chemarea mea. 
Depinde singur, de voința sa 
De vrea să-și scape neamul şi pământul... 
Eu îmi fac datorința 'nştiinţându-l 
Că&n urma avantgardei noastre, vine 
O formidabilă armată. Cine 
Se cugetă cu lucidă prudenţă, 
Va renunța s'opună rezistență ; 
lar dacă se'ndârjeşte 
(întorcându-se zdrângănind sabia) 
„O să cadă 

Ca un mişel, sub sângeroasa-mi spadă. 


„ (ese urmat de suită, călugăr și primarul Boeriu) 


Scena IX-a. 


DRAGOŞ, BUTEANU, MOLDOVAN, BEGNESCU, MOGA, 
MUREȘIAN, OLTEAN şi zbini din escortă.) 


Begnescu : (vioi) Ce 'ntorsătură, măi !.... 
Dragoș : (cu emfază) Sunt fericit 
_Că situaţia s'a limpezit. 
Aţi fost nedrepţi cu mine. M'aţi tratat 
Ca pe-un vândut Maghiarilor. Aţi dat 
In mine tăvălindu-măn noroi 
Par'c'aș fi fost scursoare de puroi. 
Şi n'am crâcnit, nici nu m'am revoltat 
- Măcar că așteptam înfrigurat 


* 

Pentru neostenita-mi stăruință, — 

O sinceră, frățească 'mbrăţişare 

In ioc de invective de trădare. 

Cred că de-acu nu mă veți mai desfide.... 


Buteanu: (mormăind) Imbrățișarea șarpelui ucide. 
(nu s'a clintit însă nimeni afară de Begnescu) 
Bengnescu : Ne-ai mântuit viața... 


Dragoș : (așteptând zadarnic un gest de apropiere) Mă surprinde 
Că mă 'nfruntaţi. 

Buteanu : Românul ține minte... 

Dragoș : (mușcându-și buzele se 'ntoarce la masă) 
Aici sunt cele două pașapoarte... 
Pe cine îl trimiteţi? 


Mureşian : Trageni soarte. 

Moldovan : : „Să. meargă cel mai vrednic dintre noi. 
Andreica: Bujeanu. 

Buteanu : (trudit) Lăsaţi. 

Dragoș : (surd) Ori-care dintre voi ; 


Nu fac deosebiri. 

Buteanu : (ezitând) Atunci să meargă 

Andreica și cu Moldovan. 
Bengescu : (ţâșnind) Nu crede 
| Că mă poți înlătura ! (violent) Cum se vede 

Vreţi să vă răzbunați... 

Moldovan : E Vai ce săracă 
Ţi-e inima. 

Dragoș : (întinzând pașapoartele) Așa dar scriu că pleacă 
Andreica şi... 

Begnescu : (înfăţişându-se și smulgând pașaportul) 
Begnescu. 


Dragoș : (către Andreica și Begnescu) Inc'odată 
Vă leg de suflet îndrumarea dată 


| De Hatvani. 
Moldovan : (către Buteanu, care însemna ceva cu condeiul pe-o 
hârtie) Ce scrii ? 
Buteanu : (tresărind o clipă, — cu ochii mari) Lui lancu. 
Begnescu : Vom 


Plini tot,.ce va sta'n puteri de om 
Şi-avem nădejdea sinceră. 


Dragoș : Plecaţi 
„Cu bine... (îşi strâng mâna) 

Buteanu : (sirecurând scrisoarea lui Andreica) 
Predă-o lancului. 


Andreica : | Am înţeles. 

Moga: Drum bun. . 
Moldovan : Izbândă. 
Mureşidn: Sănătate. (Buteanu a rămas singur în faţă 

d — pe gânduri. Dragoş s'apropie (insinuant) 
Dragoş : (ironic) Crezi 


Că m'am. văzut şuviţa de hârtie 
Ce-ai strecurat-o prietenului ? 
Buteanu. tace, Dragoș se leagănă din șele 
_ (pândind) 
Mie 
Nu-mi. aud dar rămâi răspunzător 
In faţa celorlalți. (Pauză intensă) 
„ Nădejdea lor 
"Nu trebuie'nșelată. 
Buteanu : (tărăgănit) Nam s'ascuud 
Nici o silabă, nici un amănunt. 
Dragoș : (batiocuritor) Sunt curios... 
Buteanu : (scânteind) l-am scris (gemând) să nu revină 
“Decât în fruntea gloatelor (resemnat) 
E-o crimă 
A cărei consecinţă o suport (mândru) 
Decât un trădător, mai bine mort. 
(La un gest al lui Dragoş, escorta a înconjurat prizonierii, . 
încadrându-i înțre baionete, iar Buteanu iese în frunte cu capul 
înălțat, urmat de ceilalţi tovarăși de suferință). 


Scena X-a. 
DRAGOŞ, pe urmă MARIA. 


Dragoș : (urmăreşte în spazm tăcut ieșirea prizonierilor ; privi- 
rea-i e injectată, pumnii congestionaţi, răsuflarea sacadată 
de gemete). 

„ Aturisitule — Vrei să sfidezi 
-Ingăduinţa noastră ? Ţi-ai ales 
Cel mai fatal moment de a-ți descărca 
Pornirea dușmănoasă... O cățea 
Băloasă ţi-a dat ugerul de-otravă. 
Te-orbeșşte închipuirea ta bolnavă 

Ap 


Să te ridici în contra mea? Otreapă 
Nenorocită... Nimeni nu te „scapă 
De răzbunarea mea... 
(începe a însera ; uşa s'a deschis imperceptibil și Maria intră 
ezitând). 


Maria : Să mă iertaţi 
Că am intrat în clipa când vorbiaţi. 
Dragoș: Mă faceţi să roşesc involuntar. 


Stăteam pe gânduri, — mă uitam aăfar 
La lumea ce s'agită... 
(cu un surâs hidos) Colo merg 
Răsturnătorii ordinei... Un cerc 
De baionete-i ghemue de-olaltă. 
Firi desnădăjduite cari. asaltă 
Zădărnicia visurilor... Trec 
Ca nişte osândiți. 

Maria : Nu "nţeleg. 

Dragoș : (intorcându- se către Maria) ea 
De geaba vreau... nu pot să-mi stăpânesc 
Svâcnirea de orgoliu când privesc . ... 
La ceata falșilor profeţi, — la fraţii. 
Seduşi de patimi şi halucinaţii !.. 

(dispreţuitor) Un episod... Puteţi fi liniştită. 

Năluca răzmiriţii e strivită 


| “In matcă, 
Maria : | Pentru ce-i năpăstuiţi 
Atât de crâncen?. 
Dragoş : (fremătând) Sunt niște smintiți 


Cari nu cunosc alt ideal sub soare 
“Decât răscoal'a-tot-distrugătoare. 
Dar să vorbim de aitceva. 
(cu o subită svâcnire de senzualitate) 
Vă admir 
Figura sveltă.... focul din priviri... 
Aveţi ceva seducător. 
Maria: Vă r | 
“Nu mă tentează aluiele E ieşi) Sufoc 
De 'ngrijorare... (ezitând) O să-i judecaţi 
La ștreang chiar dacă nu sunt i ere 
Dragoș : Eu m'am trudit zadarnic să-i conving 
De rosturile păcii... Ei împing 
Inverșunarea pân/la nebunie... 


Maria : (disperată) Şi nu-i nici o scăpare ? 

Dragoş : (ambiguu) 
(schimbând glasul) 
Maria : 


Dragoș : (exaltat) 


Maria: (cu oroare) 
Dragoş : 


Maria : 


Dragoş : (zâmbind) 
Maria: 


Dragoş: 
Maria: 


Dragoș: (bati ocuritor) 
Maria : 
Dragoș : 


Maria $ 


Dragoș : (admirativ) - 


Intregul fel de-a îi. 

Cine știe? 
Ce faţă delicată... 
Vă implor... 
Mă faceţi să regret. 
(evitând apropierea) Nu... 
Vă ador 


Mă "nspăimântaţi.., 
Aş vrea să ştiu de ce nu-mi ascultați 
Nevinovatele mărturisiri ? 
Aveţi un glas atât de blând... Respir 
Parfumul vorbelor... De ce tăceţi ? 
De ce mă fulgeraţi cu-atât dispreţ? 
Sunt poate prea naivă, 
| Prea copilă... 
Credeam că pot schimba mânia'n milă. 
M'am înșelat și totuși (pierzându-și firul) 
| Nu pot spune 
Ce neliniște... ce porniri nebune 
Mă chinuesc; (deschis) aveţi putere multă 
Şi ori-ce-aţi cere... Hatvani V'ascultă. 
Aș îi 'ncântat de waș putea servi 
Şi-s gata să' mplinesc tot ce-aţi dori, 
Cu o condiţie : să nu îmi cereți 
Să intervin pentru prizonieri. 
Şi tocmai ăsta-i rostul rugăminţii... 
Să le-ușuraţi povara suferinţii — 
Doar bine ştiţi că vina lor 
(se poticneşte'n -vorbă) 
Ascult. 
E că-şi iubesc poporul lor prea mult 
(ezitând) ' De pildă Iancu. 
Craiul munţilor. 
Nu poate îi făcut răspunzător 
De nici o faptă în afar de lege. 
Pe el nu poate nimeni să-l deslege : 
Nici Hatvani, nici Kossuth, c'a'ndemnat 
Poporul la răscoală. 
E păcat 
De moarte, să pornești cu-atâta ură 
In contra lancului. | 
Cu ce căldură 
Il aperi. 

Maria : Pentruce să-l dai pe mâna 

Călăului, să-ţi satisiaci păgâna 

Plăcere-a unei judecăţi de sânge 

„Când ştii cun neam întreg îl va deplânge. 
Dragoş: (prinzând-o de mână batiocuritor) 

Şi-alăturea de neamu'ntreg suspină 

Şi prietena lui... ce mânuţă fină, 

Ce trup de mioriţă.... 


- Maria :: Nu m'atingeţi ! 
Dragoş : Vă "mpotriviţi mereu și mă constrângeți 
Să fiu atunci şi eu ne'nduplecat 
Şi-aş vrea... 
Maria: (ferindu-se): Mă chinuiţi.... 
„Dragoș : Sunt chiar așa 


Respingător ? (admirator) 
„Cum stai în faţa mea 
Cutremurată de 'ndignare simt 
Că mă urăşti. — Privirile nu mint, 
lar pumnii ăștia m'ar izbi în cap... 
Şi totuși vii la mine ca să-l scap 
Pe lancu — el-e idolul — iar eu 
Un răpciugos semnat de Dumnezeu ; 
Cu faţa mea pocită de vărsat 
“Nu pot avea nădejde nici odat' 
Că să se'ntindă-o mână milostivă 
Spre mine; toată lumea mi-e'mpotrivă. 
(mieros) Nu vreau să-ţi spulber visul suav de fată. 
Destinu-i rău... viaţa e ciudată, 
Te zbuciumi pentru lancu, te-amăgește 
Fiinţa lui și poate legi nădejde 
Că revenind din munţi odat și odat 
Iși va aduce-aminte.... 
Maria : (cun strigăt de eliberare) A scăpat? 
Dragoș : (ironic) Vezi, când și când se'ntâmplă lucruri stranii... . 
Se spune că-Unguroaica Farkas Hani 
L-a ajutat s'o iee la picior... 
Maria : (bâlbăind) O Unguroaică 
Dragoș : (rănjind trivial) Inger păzitor... 
Maria : (izbucnind) Nu poate fi adevărat ce-mi spui 
| Cu... (se poticneșşte) 
Dragoș : (incisiv) Farkas Hani? 
| E iubita lui. 
(exploatând uluirea Mariei) 

Şi-i Unguroaica generoasă. Ă 
(e aproape de tot — 'şi-acum o prinde în 
braţe. şi o sărută) 


Dulci 
Ţi-s buzele. 
Maria: (uluită) „Lăsaţi-mă... 
Dragoș : (brutal) | Te culci 
Cu mine! 


Maria : (zbătându-se) Ajutor! 
Dragoș: (i-a pus palma peste gură şi-o vânzoleşte cu sine) 
Porumb sperios, 
Ce forme gingaşe... Ce sân pietros.. 
Te am în mâni... Zadarnic te mai zbuciumi, 
Nu te mai las... 


(Uşa din fund se deschide... lupta încremeneşte subit... a intrat 
- Jacob) 


Scena Xi-a. 


IACOB — Ceilalţi. 
apoi HATVANI, BOERIU, MARTA, ofiţeri, ştatetă. 


Iacob: (impresionant) S'aude glas de bucium 
Din munţi. (Pe ușa întredeschisă pătrunde 
„sonor, crescând şi descrescând, buciumul) 
E tulnicul lui Iancu. 
Dragoș : (buimăcit) Ce-i ? 
Iacob : (pierdut încă în priveliștea de-afară) 
Pe măguri licăresc snopi de scântei 
La Roşia de foc... Se văd ţâșnind 
Puhoaie vii de flăcări... Se aprind 
Jur împrejurul nostru ruguri... Mușcă 
Văpăile în beznă... Zvon de puşcă 
Pocneşte hăuind de-alungul nopții 
Şi strigătele țintuesc în copcii 
De groază răsuilarea... 


Dragoş: (fhdreptându-se spre uşă) Aiurezi ? 


Iacob: N'auzi cum crește vuetul ? Nu vezi 
| Cum se adună lumea buimăcită 
Şi cum aleargă 'n goană zăpăcită 
Soldaţii unguri ? 

Hatvani : (năvăleşte în plină panică, urmat de primarul: Boeriu 
și câţiva ofiţeri) 
Ce s'a întâmplat? 


Dragoș : (încercând să se stăpânească) Alarmă oarbă. 
(Cineva a adus lumină în casă, — e Marta) 
Boeriu : Zvon înfricoșat. 


Hatvani : (examinând din ușă situația) 
Se pare caşicând ar vrea s'atace 
Poziţiile noastre. 


Dragoş : (dispreţuitor) Ce-are a face? 
| N'o să'ndrăzneasc'a cobori din munţi. 
Iacob : Pătrunde pasul lor ca stropi mărunți 


Ce umflă apele și le revarsă, 


“Marta: (apropiindu-se de Maria care a stat până acuma încre- 
menită locului) Mario! 


Maria: (sufocând) Dă-mi să beau.. mi-e gura arsă 
De friguri (Maria îi umple tremurând un 
pahar cu apă. — De-afară s'aude din nou 
tulnicul) 

Iacob : Tulnicul lui lancu sună 


Doinind din văgăună 'n văgăună 
Ca-un chiot vesel smuls din trup de codru. 
Dragoş : (sfidător) Ce bâlbăi vorbe goale, plod de lotru?! 
Iacob: la seama domnule ! 
Marta: (înspăimântată) Ce-o fi de noi? 


Iacob: (ameninţător) E ceasul judecății de apoi! 
(întră călugărul în mare agitație) 


Călugărul : llustre căpitane... 

Hatvani: (mereu în uşă) Ce-i? Ce voeşti ? 

Călugărul: Valahii ne-au închis înspre Buceşdi 
leșirea... Roşia-i pierdută... 

Dragoș: Fieacuri ! 

Călugărul : De pretutindeni se urnesc atacuri 
Asupra noastră... 

Hatvani: (încruntat) Ceea ce îmi spui 
E'ngrozitor. 

Iacob: Răsplata lancului. (dispare) 


Calugărul : (turibund) Să scoateţi tunurile... Daţi 
Contra atacuri... Trebuie 'mpușcați 
Prizonierii 'n margine de-oraș. 
Aprindeţi casele valahe... 

Diagăş : (către Hatvani) Aș 
Dori să-mi spuneţi dacă... 


Hatvani: (buimăcit) Nu am vreme. 
(iese urmat de călugăr şi ofițeri. — Vuetul 
nelămurit de-afară sporește) 


Marta : (disperată) Ce-o fi de noi? 
Drigop (încruntat) Dezastru, 


Dragoș: (plimbându-se agitat de-alungul odăii) 
Să fugă fieştecare pe-unde vede... 
Tâlharii ăştia sunt porniţi să prade. 


Boeriu : (în prag) li simţi prin întuneric cum coboară. 
Dragoș : (în panică) De ne găsesc aicia ne omoară... 
Marta : Mario, vino ! | 
Maria: (liniştit) Eu rămân. | 

Boeriu: Trăsura ! 


Dragoș: (poruncitor) Să prindă repede! 

Marta: (trângându-și mâinile) Vai Doamne !... 

Șuvoi de glasuri de-afară :' Ura !... 
Dragoș : Să nu mai pierdem nici o clipă. 
Marta: (către Maria) Vino cu noi! 

Maria : (neclintită) Rămân !.. 

(Toţi au părăsit odaia — învălmășindu-se spre ieșire — 
afară de Maria care se uită lung în urma lor... își clatină capul... 
se "'ntoarce trudită.. şi se proșterne în fața icoanei. Zariştea roșie, 
ce se vede prin ușa deschisă, colorează lugubru scena) 


Scena XIll-a. 
MARIA (singură) 


Maria: M'ai mântuit, divino 

Şi preacurato! Salbă de mărgele 
Voi împleti din lacrimile mele 
Şi gura-mi va șopti înfiorată 
Prinos de rugăciune ne'ncetată. 

= Ţie-Ţi închin trudita mea viaţă 
Preasfântă Maica... Blânda Ta povaţă: 
Să-mi lumineze calea mântuirii... 
Vreau să trăiesc în umbra mănăstirii, 
Să-mi mântui sufletul... 


(De-afară creşte volbura, se disting limpede cuvintele) 

Glasul de-ajfară: Daţi înainte ! 
| Feciori ! Cureţi la vale ! 
Maria : (aproape involuntar privind spre geam) Umbre sfinte ! 
(regăsindu-se, se'ntoarce iarăși spre icoană) 

Neprihănită Vergură, ajută 

Cu bunătatea Ta neîntrecută 

Să birui gândurile ce m'abat 

Din calea Ta, spre clinul de păcat. 

Tu mi-ai dat scut în clipa cea supremă 

Să nu cad jertfă poftei de hienă 

Şi cu viaţa ce i-am închinat-o 

Vreau să-i răscumpăr mila Preacurato ! 
Volbura de glasuri:  „Acu-s ai noştri. Daţi pe moarte!“ 


Maria : (uitându-se îngrijorată spre geam) Crește 
Vârtejul și puterea mea slăbește. 
(sa ridicat) Să 'nchid fereastra și să pun zăvor 
La ușă. 


(a închis pretutindeni și vrea să se 'm- 
toarcă la icoană, mormăind) 

Nu mai vreau să știu de dor... 
De bucurii... de lume. 


Volbura de glasuri: : li zdrobim... 
-. Trăiască lancu ! 
Maria : (tulburată, împreunând mâinile) 
Glas de heruvim! 
(La ușă se aude dintr'odată zornăit agitat) 


Glasul lui Dragoș: Deschideţi uşa! Vin în urma mea... 
Vreau să m'omoare, — abia-am putut scăpa. 

A Deschideţi ! 

(Maria stă împietrită locului, spazmul din fața ușei sporește) 

Maria : (îngânând cu buzele albe) Dragoș ! 

Glasul lui Dragoș : M'au simţit... Oştirea 
Lui Hatvani e nimicită... Ştirea 
Că Dobra a fost aruncat în stradă 
Şi-ucis, i-a 'nebunit... De-o să mă vadă, 
Mă sfășie'n bucăţi... Deschideţi zarul 


De grabă !... se apropie... 
Izbucnire de glasuri ! Tâlharul ! 
“Glasul lui Dragoș:  lertaţi-mă tovarăși buni!.. 
Un glas: Te-am prins 


Nemernicule (se aude zbuciumul luptei - 
corp la corp) 

Volbura de glasuri : 

Alt glas: Câne, care-ai lias 
Talpa lui Kossuth... 
Glasul lui Dragoș : (în agonie) Nu mă omorîţi !.. 
Sunt doar şi eu Român... 
(Zgomotul se 'ndepărtează încetul cu în- 
cetul) 
Un glas: Să-l asvârliți 
In groapă de gunoaie! 
Glasul lui Dragoș: (slab) Bani... dau bani... 
Vai.... 
„Un glas: Piei năpârcă ! 
Alt glas: Trădător de neam... 
(Glasurile se 'nvălmășesc și devin heînţe- 
ligibile) 
Maria: (Priveşte palidă şi  desfigurată înspre 


icoană) 

Credeam că port în mine-uu suflet blând: 
Păzând icoana chipului Tău sfânt... 

Că ştiu ierta... M'am înșelat Fecioară... 
Nu m'am clintit.... Ştiam că îl omoară 
Şi-s mânile mânjite ca de sânge 

Şi totuși nu mi-e groază, — nu pot plânge. 
„Trăiască lancu !“ 


Maria : (ascultând zgomotul de-afară cu încordare) 


Glasurile de-afară : 
Glasul lui Iancu : 
Maria: (hotărîtă) 


Volbura sporeşte... 
Un neam se apără cu desnădejde 
Şi'n crunta-i luptă pentru desrobire 
Nu pot tâniji 'ntr'o sfântă mănăstire. 
Acolo-i pace — dincoaci suferinţă... 
Liniște acolo, aicia datorinţă.... 
Trăiască lancu! 
Şi înainte! 

Nu pot zăbovi... 

Simt biruinţa'n mine cum se 'ntramă 
Mă duc, Preasfânto, dorul lui mă chiamă. 


(Cortina) 


Pe 
o. 

Flori creștine 
_de Al. Lascarov-Moldovanu 
Ploaia... 





Mergeam într'o vară secetoasă prin câmpia Bărăganului, cer- 
cetând pe frații de credință în lupta lor cu păcatul, 

Ajunsesem la casa mare și primitoare a unei doamne plină 
de evlavie și de iubire pentru cei care o cercetau. Este acolo o gră- 
dină largă, plină de copaci înalți şi de tăcere aducătoare de pace. 
Umbre dulci se întind pe cărările curate, chemându- te blajin la cu- 
gelare şi la rugăciune.... 

Când am ajuns acolo, era o secetă cumplită. Nu plouase de 
multă vreme, iar oamenii erau trişti. Nu mai credeau că va veni 
vreodată apa asupra holdelor, care stăteau, arse și crăpate, in lu- 
mina puternică a soarelui. 

Imi spunea 'doamna cea bătrână și bună: 

— „Nu plouă, pentrucă nu credem că va ploua... Aceasta 
este pricina cea mai mare...“ 

Mă uitam la fața ei liniştită şi blajină, — şi la surâsu-i abia 
sclipit în ochii miloși.. Şi nu credeam nici eu, cu toate că pe buze 
aveam vorbele... „Dacă va vrea Dumnezeu...“ M'am ruşinat — şi 
mi-am zis în sine: „O prea puţin credinciosule !...“ 

Și cu cât căutam să cred — cum credea bătrâna — nu isbu- 
team de loc. Cerul era de sticlă, — de săptămâni nu se arătase 
pe el nici o scamă de nori... Nimic. „Cum aș pulea crede?“ — 
şoptea pesfe voia mea, glasul jruloielei. diavoleşti. 

Și ne-am adunat sub teiul cel mare din grădina doamnei cre- 
dincioose, care, fiecăruia din cei ce veneau la adunare, le șoptea 
surâzând : „Să credem că va ploua, — şi de îndată va și ploua)...“ 
Fraţii de credință dădeau din cap, primeau chemarea doamnei, _— 
dar mulţi din ei, erau ca mine... O, de-am putea crede cu tărie... 
O, de-am putea să ne rupem din noi şi să ne înstrăinăm de noi... 
Așa cugetam, pe când sub tei începură cântările, rugăciunile şi 
vorbirile. | 

Ca şi cum am fi fost înțeleși, toată lucrarea din caii acela 
se prinse în jurul lui „Dacă am crede, am muta munții din loc...“ 

Doamna era plină de înveselire, cu toate că seceta o lovea pe ea 
mai mult ca pe alții.., 

Şi a fost ca Dumnezeu să ne pălmuiască cu dragoste pe toți... 

Pe când vorbeam, iată că, departe, se auzi un muget înfundat, 
ca mers de harabale grele pe pod de lemn. Răspundea Dumnezeu 
puținei noastre credinţe. „lată, am poruncit să vi se dea...“ 

Rușinat, cu sufletul plin de mâhnirea remuşcărei, am vorbit 
mai departe... Pe nesimţite, lumina soarelui s'a muiai, — din zări 
se ridicau buhai negri, plini de apă — şi un vârtej iute începu să 
gonească uscăturile de pe jos... Cugetai: „Gonește, Doamne, și uscă- 
turile din sufletele noastre 7...“ 

Şi tocmai ridicam privirea spre cer, cerşind iertare pentru 
slaba mea credință, când o picătură grea de apă, îmi pălmui, rece, 
obrazul... Pe urmă alta — și alta... 

Doamna stătea liniştită deoparte şi: surâdea  blajin prin ochii 
aproape închişi. Ea nu se tulbura, precum nu se tulburase nici mai 
înainte... O priveam — și mă întăream. 

Zise numai atât : 

„ Va ploua din belşug...“ — şi dădu din cap, având o 
salir, trecătoare de tristeță peste chip... 

O ploaie mare căzu peste lața pământului... - 

Ne traserăm la adăpost, înveseliți şi înviorați.., | 

Cugetam : „lată: cât de puţin credincioşi am fost — şi ce 
bun e Dumnezeu !“ Puterea căinfei îmi ușura sufletul, arzându-l... - 

Doamna cea bună şi credincioasă mă privi şi îmi zise: 


— „Nusi așa ? Trebue să credem — și toate vom primi?“ 
Răspunsei cu grabă şi cu căldură : 
— „Da, bună doamnă, trebue să credem — și toate vom 


primi... 

Și ca să pot simți mai bine dojana lui Dumnezeu, am stat 
în ploaie, fără apărătoare, cu fața la cer, primind pe ea apa din 
văzduhuri... : 


OR 


OBCU CLUJ 


— 49% — 


Vorba care n'a fost spusă 


Ori de câte ori venea acasă, la prânz, omul acela cârtea. Sau 
că în curte nu-i deajuns de curat, sau că scara nu-i destul de mă- 
furată, sau că masa nu-i degrabă servită. Și din pricina aceasta, 
era toideauna ceartă şi tulburare. Nevasta ridica şi ea glasul, — 
copiii se spăimântau şi stăteau cu capul plecat în farfurie, — toată 
casa era ssuduită ca pe urma unui vârtej ivit din senin. 

Omul stătuse adeseori pe gânduri: .„Ce-o fi asta ?' — și, ne- 
dumerit, nu-şi putea limpezi răspunsul. Din pricina aceasta, răul se 
făcea şi mai mare — iar câsa lui era primejduită. „„De ce n'am, 
oare, puterea să tac ?'"' — își zise într'o zi — și, de îndată, luă 
hotărirea : „Am să caut să tac, chiar dacă bănuiala mea ar fi 
adevărată.“ Dar toate erau zadarnice. Când venea €lipa, toată vâr- 
tutea omului se risipea ca pulberea — şi el începea iarăși, cu glas 
urcat, cârtirea: 

. Intr'o zi, însă, s'a petrecut ceva foarte însemnat. 

Venea spre casă mai tulburat ca de obicei, — și vedea mai 
dinainte cum are să fie: va striga şi va cârti, — va lovi cu cu- 
vintete drept în inimă... Simţea mai dinainte, un fel de dulceaţă 
amară, ca o sete otrăvită... Duhul lui se umplu de spaimă: „Cine 
ştie ce poate ieși din asta?“ — dar gândul era pe dată acoperit de 
valul. gros al pornirei: „„Ba, voi lovi şi mai tare...“ 
| Cugetând așa, ajunse acasă. Gardul i se păru lăsat pe-o parte, : 
curtea plină de murdării, scara strâmbă și nespălată, geamurile cu 


“pete de praf, copacii uscați şi Florile veștejite. lar gândul îi spune : 


„Mâncarea va fi rece, apa caldă, nevasta nepieptănată şi copiii 
obraznici...“ Duhul îi era ca un cazan în care clocotește untdelemn. 
Mergea spre intrare, ca un vrăjmaș, gata de bătaie. 
Și cu toate acestea, undeva, alungată întrun colț plin de 
umbră, se mai află și fărâma de gând bun, care, plângând de cele 


ce aveau să se întâmple, căuta să sfătuiască pe om să fie bun. 


Zise atunci omul înfuriat : 
_— „Doamne, Doamnel...* — ca şi cum s'ar fi- spăimântat 
singur de ce se poate petrece peste câteva clipe. 
Neatent, din pricina volburei din suflet, puse piciorul greşit pe 
treaplă — şi căzând cu genunchii de piatră, avu o străfulgerare de 
durere în tot trupul. 

Şi tot atunci, peste volbura din duh, se auzi un glas blajin, 
dar poruncilor : 

— „In numele dragostei, te rog să taci...“ 

Omul se sculă din cădere și uitând de lovituri, simţi o mân- 
găiere atât de caldă şi neașteptată în sine, că zise aproape lă- 
crămând : : 

— „Mulţumesc că mai lovit, — voi tăcea...“ 

Era un legământ cu care omul se dădea, biruit, în braţele 
dragostei. 

Și.. a tăcut. 

Nevasta şi copiii s'au mirat, — au crezut că de mare durere 
a tăcut. 

Dar el a tăcut şi mâine și poimâine... Şi mirarea celorlalți n'a 
mai fost, — și n'a mai fost nici când omul a început a-i iubi mai 
mult... 

Şi de-atunci, toate au fost purtate mai cu grijă, fără glasul 
cel de cârtire de mai înainte. 

lar când era ceva gieșii, — el, omul, era acela care zicea : 

— „Nu face nimic, — purtați grijă şi se va îndrepta...“ — 
-și nu mai certa pe nimeni. 

O, — şi tot de-atunci, fericirea păcei lui Dumnezău sa să- 
lăşluit în casa aceea... 

In jilțul durerii... 


De ce colinzi cu gândul dus deparie ? 
De ce în freamăt te frămânţi cumplit ? 
De ce nu-ți e pe plac azi nici o carte? 
„De ce în jilț te sbuciumi desfrunzit ? 


Te vezi hoinar, sandalele'n picioare, 
La țărm de mare, vesel, tânăr, svelt, 
Ţi-ai pus o margherită 'n cheutoare 
Şi pe Hugo-l citeşti pe țărmul celt. 


Stânci, cer albastru şi întinsă apă — 
Ca spre pristol tu braţele-ai întins 

Şi Necuprinsu-'n sufletul tău sapă, 
„Descoperind mister de neînvins. 


Căzut-ai în genunchi, cuprins de-ardoare 
Şi capul l-ai plecat, înfiorat — 
Simţitu-te-ai un îiricel în soare 

Şi de iubire-ai plâns şi-ai fremătal. 


Și-acuma zaci în jilțul tău! Aripa 

Ce'n sbor s'a'ncumentat spre cer, semef, 

E frântă. Vai! Trudită 'ntreabă clipa : 

Jubirea lui Hugo să n'aibă pret?.... 
Sibiu, Febr. 1934. 


Horia Petra- Petrescu 

Noapte cu stele 


Pe-o noapte înstelată m'am oprit 

La vârf de munte, singur pe cărare — 
Casiopeea tocmai s'a ivit 

Si-mi trimitea cereasca-i ninerare. 


Era o pace luată din povești, 

Cum nu 0 crezi aievea cu putință, 
Simţeai că lumea din țâțâni urneşti 
Cu gândul plin de mistică credință. 


Și mâni întins-am dornic înspre hău, 
Voind să prind căzând steaua comală, 
Despovărat de tot ce-i josnic, rău, 
Simţitu-m'am la Tine, ceresc Tată. ... 


... i-am dat apoi, spre ziuă, în oraş — 
Din fiorul sfâni de-azi-noapie ce rămase ? 
Nimic la oameni: beai — mănânci — te'ngraşi 
Si vremea-omori prin închisori de case... . 
Cluj, 17 lan. 1933 
Horia Petra-Petrescu 

Îi d dag 


Amintiri 


Vine seara ca un văl pâtat în sânge, 
Invălind în taină cerul care plânge 

Cu sclipiri de stele, 

Şi-mi stropeşte.'n fugă ulmul din ogradă, 
Geamul cu zăbrele, 

Pana adormită printre foi de carte, 
Gândul meu fugarnic, rătăcit departe. 


Şi cu ea re'nvie vechile-amintiri, 

Lungi povești cu smeii, nopţi cu clicotiri 
Moarte prin zăvoi, | 
Sfaturi de'ndreptare și îndemnuri sfinte 
Strânse de la voi, 


Ca o mare 'n valuri, galben lan de grâu, 
II văd cum se 'nalţă vesel pân' la brâu. 
lar tăcerea caldă 

Dintr'un miez de vară, simt că mă sii 
Şi 'n sudori mă scaldă. 


De pe drumuri strâmbe, trase prin răzoare, 
Obosit de muncă, negru, ars de soare, 

Mă re'ntorc spre casă, 

Și din pragul ușei mă privește Mama, 
Bună şi voioasă. 


Trec năvalnic toate, de-mi brăzdează 'n minte 
Clipe prăfuite şi icoane sfinte. 

Goana lor nebună 

A trezit în suflet cânt de re' nviere, 

Cântec de furtună 

Revărsat pe coarde de chitară spartă 

Intr'o lume nouă, tristă și deșartă. 


loan Diaconu 

Epigrame 
La divorțul Vaida-Maniu 


Patruzeci de ani, se spune, 

La o stână ați băcit — 

Şi mai sânt proști cari se miră ie: 
Că brânza vi s'a'mpuţit. ci 


Unei Eve care nu se poate pune'n 
evidență decât cu lustrul unghiilor 


S 


Fiecare se 'ngrijeşte 

De ce mai de preț el are: 
Unii se 'ngrijesc de creier, 
„Alții, ca mata, de ghiare... | 
Neacșu Hurlup 


Cetitoarelor de romane moderne 


„Lasciate“ — a zis — „ogni speranza !* 
Un Dante-magul, voi, „che-intrate !“ 

Pe poarta Iadului e scrisă 

Sentința, cu dureri de frate — 

„Voi, cari cetiți“ (acum ar scrie) 
Romane 'n poară cu justițiă, 

Daţi titluri nouă la volume: 

„Lasciate ogni.... pudicizia !“ 


„Paul și Virginia“ 


Ce carte demodată, frate ! 

Să moară fata de pudoare 

Că ar zări-o Paul goală! — 
Confiscă-mi cartea din budoare ! 
Acum S'ar sinucide-o fată 

De prin romane, că-i... 'mbrăcată! 


Argus 

rate 
Din stânga și din dreapta 
65. 


Dacă e. adevărat că după despărţirea de lutul trupului sufle- 
tul se re'ntoarce, la răstimpuri, prin locurile în care a vieţuit pe 
pământ, atunci sufletul lui Gheorghe Dima trebuie să fie azi printre 
noi." Cum s'ar explica altfel, dacă nu printr'un contact misterios 
al sufletului nostru cu al celui dispărut, reîmprospătarea atât de 
vie şi atât de subită a atâtor impresii vechi, anemiate până azi 
de sensaţiile mai. proaspete pe care torentul vieţii le împinge pe 
plisul dintâi ? 

Par''ar fi fost numai ieri, deși sunt mai bine de trei decenii 
de-atunci... 

In Sala liceului „A. Şaguna“ — pe atunci încă a „Ma- 
relui Gimnaziu gr. or. român“ — bărbați și femei de toate 
vârstele, — dela domnișoare abia „confirmate“, cum ar spune 
protestanții, până la cucoane care puteau fi mame acestora, şi dela 
tineri a căror voce trebuia plasată între damele din „alt“ (ca â 
asistentului în farmacie Codarcea), până la ninşii de ani, ca pro- 
fesorii Pandele Dima sau Ipolit Ilasievici cel cu vocea ca dintr'o 
bute suterană, — discută, glumesc, râd... Unii între patru ochi, 
alții în grupuri. Ici un Cupido gata de a-și ușura tolba de săgeți, 
colo un hâtru bun de glume, dincolo un cerc de ochi invidiuşi în 
jurul unei rochii noi, moderne... 

O pulsaţie de tinereţe, de voie bună, dela un capăt la celălalt 
al salei. | 

Sfertul academic trece însă repede — prea repede pentru 
cei care se uitaseră mai adânc în ochii sprâncenaţi ai vecinei — 
notele trec din mână 'n mână, berbecuţii se separă de mioare, 
bagheta lui Ghiţă Dima curmă conversaţia, — doar ochii îşi mai 
spun ce nu putură spune gurile — diapazonul transmite tonul de 
bază, privirile se aţintesc asupra dirijorului şi repetiţia cântecelor 
lui Bach începe, cu încredere. 

Prea -cu încredere, se vede, căci abia ne luaserăm vânt şi 
„ bagheta şi bate'n pupitru. Corul o sfecleşte și o domnişoară ro- 
“ şeşte, Se lansase prea-prea... Nervii sunt însă calmi încă. 

— Vă rog ţineţi seama de indicaţiile compozitorului!... Acolo 
scrie: pianissimo... Vă rog dar înc'odată!.. — se auzi glasul prie- 
tenos ai dirijorului. 

O pornim a doua oară. Binişor, binişor, irc: hopul dom- 
nişoarei, dar după alte câteva tacte o scrintesc cei din tenor. (E“ 
vorba “de săltatul păsărelelor din creangă 'n creangă şi tenorul 
_sălta cu aripi de plumb). Alte bătăi în pupitru, altă pauză. Incep 
comparaţiile, plasticele comparații ale lui Ghiţă Dima. 

De astă-dată, asistăm la „cei care umblă pe parchetul fin, 
lustruit, al salelor de baluri cu cizme potcovite — tropa... tropâ... — 
în loc să lunece uşor în pantofi de lac“. Un intermezzo, necesar, 
de înviorare generală. 

Nici a treia oară n'o scoatem pân” la capăt cu obrazul curat. 
Se fâstâceşte unul din bariton. Corijase nota lui Bach, de-o 
extremă fineţă, întrun chiot haiducesc. — Nervii încep să se 
ascută, să vibreze. Bagheta cade pe pupitru, dirijorul ia aier, 
dezolat. 

— „D-voastră cântăriți medicina cu cumpăna pizctipietalot 
din piaţă, în loc s'o cântăriți pe balanţa din farmacie, sensibilă 
chiar când e vorba de un miligram, pe când pentru a precupetelor 
10 deca!) în plus ori în minus nu contează“... Altă destindere de 
nervi, tradusă întrun zâmbet vecin cu seriozitatea însă. 

Şi uite-aşa: cu nervi, cu zâmbete — uneori destul de silite, 
fiindcă mascau „ambiţuri“ şifonate — se cizelau nestematele colie- 
rului cu care-şi împodobi virtuosul baghetei numele său şi al 
corului. 

Nu lipsiau însă nici exploziile de voie bună — râs din 
toată inima — de care întâmplarea îngrijia să se producă la ţanc, 
când era atmosfera mai încărcată de indispoziţie, — firească, ex- 
plicabilă, pe urma oboselii repetării până la desnădejde a unor 
partii din partitură, mai ales în ajunul concertelor, când repetițiile 
se țineau lanţ, seară de seară, prelungite, nu arareori, până târziu 
în noapie. 

Așa, odată, într'o pauză de recreare, pe când neobositele 
gurițe ale damelor măcinau de zor — par'car fi voit să se răz- 
bune pentru ora când au fost ținute'n frâul disciplinei — într'un 


1 100 grame. 

moment de sincopă a mâncărimei de vorbă, străbătu la urechile 
noastre observaţia, în nemţește, a unei gingaşe privighitori: 

— Ja, von der Liebe wird man nicht fett!... 

_— Aber dick... — o lămuri, scurt, ca dintr'un fund de clopot 
dogit, basistul Ilasievici. 

Efectul?... A! unei schintei într'o pulberărie de bună 
dispoziţie. 


Altă dată (se studia opera „O noapte în Grenada“) un solist, 
tenor, când îi veni rândul să intre, se repezi cu vocea-i stentorică: 

„Măriiit infaaam!...1). Urmarea ?... Întâi, o schimbare la față a 
„eroului“ şi. o suspendare generală a respirației. Apoi, pierderea, în 
clocotul care răbuini din toți păreţii salei, a întrebării dirijorului 
cu ochii înotând' în Jacrimi, pornite şi acestea pe râs: | 

— Cum scrie acolo în partitura d-tale?... 

Tot cu prilejul repetițiilor acestei opere — care mai apoi, 
studiată şi pregătită în toate amănuntele .ei a înscris cea mai 
prețioasă pagină în istoria „Reuniunii de Cântări“, — corul lungia, 
ai cât era îngăduit, tactele : 


— ” Da pentru D-zeu, n'o “întindeţi atâta pe Măria n: — țâşni 
brusc şi apăsat vocea dirigintelui. . 

Numai cât nouă, cu toate sforțările depuse, nu ne-a fost 
cu putinţă să ne integrăm în dispoziţia sufletească a lui. Era prea 
bine reprezentat în cor acest nume, ca pușca îndreptată spre noi 
să nu se descarce înapoi, spre cel care-o. utilizase şi spre cele 
pe care le selecţionase dintre coriste numele exprimat. 

Abia întrun târziu îşi dădu și Ghiţă Dima seama de ce ni 
s'a contaminat buna dispoziție, dilatându-i-se și lui faţa, contrac- 
tată de enervare, întrun râs de flăcău, dar fără gândurile rezervate 
ale tinereţelor. 

Erau însă şi cazuri mai gingaşe, penibile chiar (dar un 
penibil care trecea, de obiceiu, în tragi-comic), când râsul nostru 
devenea adevărat vâri de pumnal pentru inima delicată a câte 
unei nevinovate ființe, ajunsă, prin câte-un lapsus, ţinta atâtor zeci 
de priviri necruțătoare şi, în același timp, colofonul atâtor beregăţi 
sefoase de gargara râsului fără perdea, de oameni primitivi. 


i) în loc de „Infant“, 

In programul unui concert aveam odată şi poezia î în care figu- 
rează versul: 

„Sprinten marinar Cupido, imprumută-mi naia ta“. 

O „donă“, nu chiar „prima“, neînţelegând despre ce este 
vorba, fiind în i-partitură piciorul prim al lui ;„n“ din cuvântul 
„naia“ mai lung decât al doilea, fără să se mai gândească mult, 
se grăbi în naivitatea ei să întrebe: 

— Vă rog, ce însemnează haia aia? 

Vă puteţi închipui în ce situaţie a fost adus dirigintele Să 
răspundă ?... Ce să răspundă? Să tacă?... Şi mai rău, când toţi 
cei din faţa lui îşi strângeau fălcile să nu zbughiască dracul din ei. 

— O să vă lămurească vecina d-voastră, — riscă totuşi ră- 
spupsul Gh. Dima, simțind că prelungirea tăcerii ar fi un dezastru 
pentru continuarea repetiției din acea seară. Cum, de altfel, cu tot 
răspunsul său cuminte, s'a şi întâmplat. Biata delicventă amuţise 
cu bărbia *n piept, iar tovarăşele ei, ne mai vorbind de diavolii din 
dos, nu îndrăsniră să. mai articuleze o vorbuliță. nu cumva notele 
să explodeze în hohote homerice. 

Cu altă ocaziune, având „în lucru“ „Hora“ dirijorului însuși, 
cu textul lui Alecsandri, o domnişoară, enervată se vede şi ea de 
reluarea mereu — pare-mi-se tocmai din pricina ei — a acelo- 
"raşi tacte 

Crape-mi sura opincuță 

Şi să mor în joc cu tine 

Mario, Măriuţo! 
simțindu-se oarecum vizată prin aceste repetări enervante, ca o 
scuză pesemne, se aventură, nenorocita, cu observaţia : 

— Merge greu la... (şi repetă primele două vorbe). 

— „Opincuţă!... — întregeşte repede un cavaler. Zadarnică 
însă toată graba intervenției acestuia. Emplastrul oferit n'a mai 
putut acoperi nimic. Dimpotrivă. Şi ghinionul cel mare a fost, că 
ființa Cu „lăcrămaţia“ era în adevăr sură, — cea mai tomnatică 
domnişoară din întregul cor. 

- Cums spuneam deci, momentele de ilaritate nu lipsiau, com- 
pensând din belşug observaţiile dirigintelui care nu te aranjau 
întotdeauna, ca şi supărătoarele urme pe care erai condamnat, 
după câte-un lapsus, să le”'nduri în cursul frământării aluatului 
câte unui concert sau opere, — ca să nu mai vorbim de sati- 

sfacţia, de refacerea sufletească pe care ţi-o procura câte-o excursie 
cu concert dat pe alte meleaguri. Căci au fost şi de acestea. Nu 
una. Nici de disconsiderat. Cum a fost, de-o pildă, excursia la 
Abrud, cu prilejul adunării generale a „Fondului de Teatru Român,“ 
— întro regiune pentru noi cu totului necunoscută şi cu atâtea 
momente neuitate de încântare a ochiului şi sufletului, în mijlocul 
unor fraţi care m'au cruțat nici osteneală, nici caldă ospitalitate, ca 
să ducem cu noi, la despărţire, în adevăr neuitate suveniri. 

Căci cine-a fost acolo şi-a putut uita de căldura primirii, 
de neîntrerupta atenţie de care ne-au împărtășit Abrudenii în tot 
timpul zilelor petrecute acolo: de casa protopopului Petru Popovici, 
de cea a advocatului Laurenţiu Pop, a Doctorului Borza, a nota- 
rului public Cirlea, în grădina căruia, la mesele încărcate, de 
bunătăţi, taraful lui Ghiuţ ne răscolia sângele punându-ne jăratec 
sub călcâie 2... 

Sau cine ar putea uita casa atât de prietenoasă a advocatului 
din Câmpeni Zosim Chirtop, care, împreună cu soţia sa, nu mai 
ştiau cum să ne arate dragostea de care erau animați? 

Sau serenadele dirijate de pe câte-o masă împrovizată, 
de expansivul Român — care era advocatul Ştefan Cicio-Pop — cu 

Am o pipă şi-un ciocan 
Și-un ciocan... 
Şi mă ţiu că-s căpitan, 
Şi mă ţiu că-s căpitan... 
executată co pasiune care trecea'n frenezie, contaminând toată 
suflarea din jurul nostru? 

Dar acea neuitată excursie pe Detunata, când pioaia, venită 
pe neaşteptate, ne grămădi într'o casă de adăpost, unde frumoasa 
doamnă Cicio Pop, în costum de Buciumancă, neputându-se stre- 
cura printre noi să ne servească gustarea adusă anume din Abrud, 
fu săltată 'n sus și purtată cu tava'n mâni pe dasupra capetelor 
mulțimii ? 

Cine să-şi mai aducă aminte în astfel de ocazii de „cizme 
potcovite pe parchetul lustruit al saloanelor“, de cumpăna precu- 
peţelor din piața Braşovului“, de atmosfera uneori plină de năduf 
a repetiţiilor din sala liceului „A. Şaguna“ ?... Amintirea lor, ca şi 
a transpirărilor (vorba vine!) se volatiliza fără urmă, cum s'a 
camforizat şi cu ocazia concertului dat în vara anului 1904, în 


Dă 

castelul Peleş, în faţa familei regale, când regina Elisabeta onoră 
corul cu acompaniamentul ei la pian, destăinuindu-și, fără rezerve, 
după terminarea baladei „Mama lui Ştefan cel Mare“, toată emo- 
țiunea care o stăpânia, în îmbrățişarea şi sărutarea doamnei Dima, 
care cântase -rolul „Mamei“. Însuşi regele Carol I, cel atât de 
rezervat şi măsurat în gesturi care s'ar fi putut interpreta ca semne 
de sentimentalism, după executarea lui „Salvum fac regem“, nu 
se putu reţinea să nu se ridice și, aplaudând, să se ducă să 
strângă mâna lui Gheorghe Dima, mulțumindu-i pentru încântarea 
pe care i-o procurase. 

Pagini de mândrie în istoria Reuniunii de Cântări din Brașov, 
— puternic stimulent, nesecat izvor de apă vie, de energie reîn- 
tremătoare pentru iscusitul ei conducător, ca și pentru ucenicii 
lui, membri ai corului, în drumul anevoios spre luminişurile artei 
fără moarte. i 

Nu se va mira deci nimenea dacă părtaş a! multora din 
bucuriile şi triumfurile acelor zile, gândurile şi sentimentele mele, 
deşteptate ca de o putere hipnotică, se înghirlandează azi lumi- 
noase şi înduioșate în jurul crucii înfiptă acum zece ani, la Cluj, 
la căpătâiul mormântului care închide osămintele celui care a fost 
şi va rămânea o glorie a Ardealului românesc. 


4. VI. 1935. | 
S. Tamba 


OBCU CLUJ 


— 510 — 


Dări de seamă. 


D-l prof. Petru ÎI. Teodorescu își înmănunchiază întrun 
volum de 176 pp. cronicile și esseurile literare publicate în di- 
ferite reviste, mai ales în „Braşovul Literar“, din a cărui „Co- 
lecție“ face parte volumul. Unele esseuri privesc literaturile 
străine, altele pe a noastră. Dintre străini ni se împrospătează 
figura fecioarei din Domremy, a vizionarei /eanne d'Arc, îanatica 
- dragostei de glia străbună, care înainte cu 500 de ani (1431), 
dupăce curăţi teritoriul francez de Englezii invadatori, e arsă pe 
rug, — a lui Frangois Villon („vagabondul cu mânile pătate de 
furturi şi cu trupul istovit de închisori“, dar, în același timp, „cel 
mai mare poet liric francez dela sfârşitul războiului de o sută 
de ani“),— a lui Frederic Mistral (patriarhul dela Maillane, tru- 
badurul latinității, genialul promotor al renașterii provensale, au- 
torul nemuritoarei poeme „Mireille“ (Mirio), prin care-și ridică 
graiul provinciei sale natale la rang de limbă literară), — opera 
lui Rudyard Kipling („cel mai mare scriitor englez din afara 
hotarelor Albionului la începutul sec. XX“, poetul muncii ne- 
șovăitoare, creatoare, al sănătății morale, al încrederii în puterile 
omenești și în triumful binelui, poetul lumii animale și al vieţii 
naturii — al „Cărţilor Junglei“ și al romanului „Kim“ — evo- 
cator al vieţii sufletești de azi şi de totdeauna a Indiei“), — a 
Drului Axei Munthe (Suedezul scriitor în |. engleză al „dăruirii 
de suflet“ care e „Cartea dela „San-Michele“) — a lui Emeric 
Madăch, autorul „Tragediei Omului“ tradusă de d-i Oct. Goga 
— „capodopera care pune problema destinului omului pe pă- 
mânt, urmărind-o în trecut şi proiectând-o în perspectiva tim- 
purilor viitoare“), — a lui Adam Mickiewicz (cu opera sa cea atât 
de „intim legată de pământul și caracterul poporului polon, în 
ceeace are el mai specific sub raportul calităților și al scăde- 
rilor: cu epopeea „Pan-Tadeusz“). 


In partea a doua a cronicelor, în cele care privesc lite- 
ratura noastră, se relevă: „paginile de adevăr, de durere şi de 
înălţare“, „documentul de înaltă valoare a vremii de dureroasă 
și eroică amintire“, pe care ni l-a dat d-l Ga. Brătianu în „File 
rupte din cartea războiului“ ; — liricul de o seninătate clasică 
şi de o factură parnasiană“, „trubadurul“ Cincinat Pavelescu, 
care prin atâtea note de înrudire amintește pe truverii v. XII— 
XIII din Sudul și din Nordul Franţei şi „pe care-i continuă pe 
deasupra secolelor stinse; — apoi, Emanoil Bucuţa, Nichifor 
Crainic, Mircea Eliade, Dragoş Protopopescu, Gala Galaction, E. 
Lovinescu, Damian Stănoiu, Mih. Dragomirescu, 1. Focşăneanu 
și încă vreo câţiva îşi găsesc în d-l P. |. Teodorescu pe tălmă- 
citorul înţelegător, apreciatorul obiectiv al lucrărilor lor, într'o 

iormă care — necesar de subliniat — adeseori, se citește nu 
ca o cronică seacă de critică literară, ci ca o pasionantă pagină 
de literatură frumoasă. E mult suflet în unele. — lar când e 
nevoit să releve defecte, d-l P. I. T. nu o face cu răutatea atâtor 
critici, bucuroşi parcă de a fi surprins cusururi care să justifice 
o subestimare a lucrării, nici dela înălțimi care nu li se şade, cu 
pretenţiozitatea celor tobă de teorii savante, ci cu gândul cinstit 
al omului de bine, al unui prieten binevoitor, pe care par'că-l 
doare că nu poate spune întotdeauna cuvântul elogios pe care, 
de obiceiu, îl așteaptă autorul vizat. 

D-l P. |. 1. dovedește calităţi care ar fi fost păcat să ră- 
mână pierdute în fragmente risipite prin pagini uitate de re- 
vistă, Strânse în volum, cronicele şi esseurile d-sale servesc de 
un binevenit îndreptar în mâna iubitorilor de literatură bună. 


Adelina Simionescu-Cârdei: Suceava Voivodală. Versuri, 
cu o prefață de Victor Morariu. Suceava 1935. Pp. 38. 

Suceava, cu atâtea vestigii ale gloriei străbune — „nemn- 
vinse încă de furtună“ — au găsit un suflet nu numai stră- 
bătut de-o cucernică pietate pentru un trecut de eroism, prea 
pilduitor ca să poată fi dat uitării, ci și poetic, de o românească 
resonanță. Broşura d-nei Adelina S. Cârdei vrăjește din latenţa 
ruinelor de azi — muiate toate în unda unei nestăpânite duioşii 
— îndepărtate ecouri de slăvă, de.viață voivodală, plămădită în 
ioc de aprigi lupte pentru „glie, neam şi vatră.“ 

Treptele ce duc spre cutare paraclis — trepte pe cari „ur- 
cat-au pașii măririi strămoșești“ —, un turn, care „din'nălțimea-i 
de temut | Cetăţii stă de pază“, —o capelă, la care, în miez de 
noapte „Din adâncurile de morminte | Umbre sfinte | Vin în 
taină să se închine | Să'ngenunche la ruine“... — un clopot, în 
a cărui „cântare funerară“ din asfinţit de seară atâtea „lacrămi 
se îrământă, sau altul, în care „orice dangăt pare şoapta unor 
vremi îndepărtate“, — o ctitorie părăsită... spre care „Din ne- 
guri, vremi apuse curg | Ca să-i sărute pragul“, — ruini cre- 
pusculare, printre care „azi doar vântu-și poartă plânsul“... — 
ruinele Sfintei Cetăți voivodale, în fața cărora chiar râul, ale 
- cărui valuri, odinioară, se 'ntreceau „Din mers chipul să i-l 
prindă“... azi: „Ca să uite se retrage“ și „Mai departe-și sapă 
vadul“... — toate, toate se trezesc din somnul lor îndelungat, la 
contactul cu sufletul visător al poetei care îfreamătă de durere 
în faţa celor ce vede, dar şi de mândrie în faţa vieţii care a 
puisat, a clocotit odată printre ruinele de azi. 

Cu puţine excepţii, chiar din pasteluri — care merită re- 
levate — nu lipsește coarda elegiacă. Şi aci vibrează "n surdină. 


Frumseţea ta mă doare, 
Noapte ! Noapte dragă)... 

Eliade, Gr. Alexandrescu și ceilalți aezi ai pietrilor vorbi- 
toare întind prietenești mâni Moldovencei care m'a uitat drumul 
spre mărturiile în ruină ale unui trecut de îndreptățită mândrie. 


„Un an de luptă pentru Credinţă, Neam și Ţară“ își 
întitulează Desp. Astra-Reghin raportul despre activitatea desfă- 
Șurată în anul 1934—35. Nu e mare raportul — abia 16 pagini 
— dar cuprinde mai multe realizări decât multe alte rapoarte 
voluminoase. - 

Directorul Despărțământului, d-l Dr. Eugen Nicoară, nu e 
numai un harnic conducător și animator (a ţinut într'un an 121 
conferințe !), ci şi un mecenate care, dupăce a donat episcopiei 
ort. din Cluj valoroasa sa avere imobilă, cheltuește an de an 
sume respectabile pentru ridicarea culturală a naţiei din ţinutul 
acela. (In anul expirat a cheltuit peste 200,000 Lei)..Şi mai are 
norocul să aibă de tovarăș, în persoana tânărului învăţător V. 
Netea, un secretar însufleţit care nu se sperie de obstacole, de 
oboseală, nici nu descurajează pe urma lătrăturiior de pe de 
lături. 

S'a cumpărat un automobil pentru trebuințele propagandei 
culturale la sate, s'a organizat o școală țărănească pt. bărbați şi 
„alta pt. temei, sau ridicat monumente şi troițe, s'au îmbrăcat și 

hrănit săraci, s'au înființat școale, biblioteci, sau distribuit, gra- 
tuit, cărți şi broșuri, s'au ţinut conferinţe, șezători, serbări etc. 
— După astfel de piidă dela centru, nu e apoi de mirare că au 
răsărit și prin sate imitatori ca: Petre Boţian, l. Şandru, înv. 
Vișoiu, P. Zuga, A. Suciu şi atâţia alții. 

lată, domnilor miniștri, unde ar trebui să meargă decora- 
țiile care se anină de surtucul pătat de alcool al agenților 
electorali ! | 

Harnicilor mureşeni dela Reghin, toată simpatia noastră! 


Reviste: 


Țara de Mâine An. |. nr. 1 (Mai) 1935. Noua tribună care 
„Vrea să vorbească mai ales tineretului“, e pusă în serviciul „de- 
mocraţiei, naționalismului şi țărănismului“, — „Țărănimei şi sa- 
tului cu nevoile şi bucuriile lor, problemelor lor de viață econo- 
mică, socială şi culturală“ vreau să-i închine toată „râvna şi munca“ 
dnii A. S. Banciu, Gh. Dragoş, Il. Gheţie, V. Jinga, A. Mihalca, 
P. Pavel, A. Popov, B. Schiopu, C. Suciu, cari alcătuesc comitetui 
de redacţie şi cari țin să accentueze că, deşi vor reprezenta vede- 
rile tineretului ardelean, — „gândirea, sentimentele şi interesele regi- 
unii le vor subordona marilor exigențe nationale“. Rev. apare 
lunar, în 22 pp., Abon. anual 60 Lei, abon. de onoare L.. 300.— 
Adresa, Cluj, str. Baba Novac 8. No. 2 (Iunie). Orientări, nr. 5 
(Mai), cu articolul de adâncă analiză (care va continua): „Să nu 

ucizi !“ al dlui C. R. Crişan; Atheneum, nr. 3 (Mai-lunie), laşi; 
Macedonia, nr. 5 (lunie), 6 (lulie); Străjerul. nr. 3 (Martie), Arad; 
Viața Românească nr 3-4, (pe Martie-Apr.) [cu colaborarea d-lor: 
C. Rădulescu-Motru (Etnicul în politică), Tudor Arghezi (Fereastra 
cu glastre), 1. Petrovici (Talentul oratoric), Gala Galaction (Ieri- 
alaltăieri şi azi), Eugen Crăciun (Reforma constituțională), Alex. 
Mihăileanu (Creaţie şi fascism) etc.]; Viata Basarabiei, nr. 6 (lu- 
nie) Gând Românesc, nr. 5—6 (Mai-lunie), Viaţa Bucovinei, (pe 
Mai-lunie) Cernăuţi, Str. Poincare 1 A.; Viața Ilustrată, nr. 6 
(lunie), Sibiu; Societatea de Mâine, nr. 5 (Mai); Rev. Scriitoarelor 
și Scriitorilor Români, nr. 5 (Mai) București ; Familia, nr. 2 (Apr.- 
Mai); Parlamentul Românesc nr. 1176 (lunie) 177 (Iulie); Blajul, 
nr. 5 (Mai), 6—7 (lunie—lulie) ; Neamul Românesc pt. popor, nr. 
12 (lunie); Poporul Românesc, (Gara Chitila), nr. 12 (lunie). 
Gândul Vremii, nr. 6 (15 lunie), lași; Progres și Cultură 
nr. 6 (lunie), Tg. Mureş; Pagini Literare nr. 2—3 (15 lunie), 
Turda; Viața Ilustrată nr. 7 (lulie), Sibiu; Cele trei Crișuri nr. 
5—6 (Mai—lunie), Oradea; Arhivele Basarabiei nr. 2 (Apr.—lunie), 
Chişinău; Gazeta Cărţilor (Ploeşti) nr. 1—2, [cu articole de dd. 
N. Iorga, A. A. Mureşianu (Bibi. „procatorului“ român ardelean 
Ladislau  Moldovai-Moldovanu, „dela începutul sec. trecut), H. 
Petra-Petrescu (Presa sănătoasă și presa de scandal), D. Mun- 
teanu-Râmnic]; Arhiva (laşi) nr. 1—2, 1935, [cu colaborarea dd. 
!. Bărbulescu (Individualitatea |. rom. şi elementul slav), Const. 
Gălăboff (Literatura bulgară mai nouă), Mih. Galan (Păreri ofi- 
ciale din 1834 despre rolul ţăranului în viaţa politică a ţării), 
Th. Holban (Răspândirea coloniilor rom. în Polonia), V. Gr. 
Chelaru (Noi contribuţii la relațiile culturale româno-bulgare în 
sec. XIĂ. şi La stade actuel du problăme du rothacisme]; Viafa 
Românească nr. 5-6 (Mai—lunie) și 7—8 (lulie—August); 
Plaiuri Săcelene nr. 6 (lunie), închinat poetului săcelean Nicolae 
Nicoleanu (Tomoşoiu), dela a cărui naștere se împlinesc o sută 
de ani ; Brașovul Turistic An. |. nr. 1 (lunie); revista secțiunii 
a ll-a Alpină Brașov. Rostul ei: a contribui, prin articole și 
ilustraţiuni, la cunoaşterea regiunei Brașovului şi a da turiștilor in- 
formațiunile necesare, de ordin practic. In nr. 1, foarte simpatic, 
d-l Dongoroz, secretarul Secţiei, scoate în evidență „Braşovul ca 
centru turistic“, iar -d-l Dr. M. Suciu-Sibianu își începe publi- 
carea articolului „Respiraţiunea și turismul“. In partea finală se. 
dau informaţii privitoare la cursele autoșenilei, a autobuzelor și 
a mersului trenurilor. Nrul de 16 pag. costă 10 Lei. Abon.L. 100 
(pt. nemembri L. 120). Redacţia şi Administrația, Braşov, str. Voev 
Mihai 2 (La Bca Rom.) Oreintări nr. 6 (lunie), Moineşti (Ba- 
cău), Neamul Românesc pentru popor ur. 13, 14 (lulie), Făt- 
Frumos, Cernăuţi nr. 3 (Mai—lunie) Transilvania nr. 3 (Mai— 

lunie) cu un articol despre Spiru Haret şi cu instructive pagini 
de îndrumări culturale, de material pentru conferințe, șezători 
etc., despre şcoala țărănească. D-l H. P. Petrescu comunică știri 
culturale din Cehoslovacia, iar d-l |. Agârbiceanu : raportul sec- 
ţiunilor literar-științifice pe anul 1934/35,, Familia nr. 3 (lunie). 

Rânduiala No. 2 (Aprilie—lunie) justifică, pe deplin, pri- 
mirea elogioasă a primului nr. Aceeași seriozitate în documentare, 
aceeași înțelegere a realităților noastre, același duh românesc în 
aceeași haină îngrijită. Remarcăm din acest nr. studiile: Ţară și 
țări“ (de lon 1. Ionică), ' „Basarabii din Argeş“ (de lon Conea), 
apoi, din Cronică, „Despre înţelesul și condiţiile unei filosofii 
româneşti“ (de D. C. Amzăr), „Poezia română contemporană“ 
(de Ernest Bernea) și Cooperaţia în România“ (de C. Nicolau 
Bârlad). Partea rezervată „Insemnărilor“ bogată și inteligent 
susținută. 


Junimea Literară No. 5—7 (pe Maiu—lulie) 
Ei 


Cărţi și broşuri primite: 

Cartea Satului No. 8 /. C. Vissarion: Invietorul de morți. 
Pp. 118. Lei 30. 

Idem: 7udor Pamjile și Victor lon Popa: Cuiul lui Pepelea, 
comedie întun act. Pp. 120. Lei 30. 

Activitatea grupării intelectuale „Thesis“ pe anii 1933- 
Ls cu o introducere despre „Localismul creator“ de Al. Dima 

p. 35. 

Din publicaţiile grupării intelectuale „Thesis“ : | 

Licu Pop: Un filosof al istoriei: Al. Xenopol. Pp.26, L.!5. 

Mircea Alexiu: Băjenie. Creionările unui ostaș. Pp. 65, L. 30. 

George Fonea: Intoarceri în vreme. Poeme. Pp. 77, L. 50. 

G. T. Niculescu-Varone: Folklor românesc din Ardeal. 
Comuna Nadășu, plasa Huedin, jud. Cluj. Cu 3 fotografii şi o 
schiță topografică. Buc. 1935. Pp. 72, Lei 20. 

I. M. Rașcu: Eminescu şi catolicismul, București 1935 
Pp. 34. L. 25. 

În dimineața zilei de 8 Iulie, aproape de data când avea să 
împlinească 60 de ani, sa săvârşit din viață, discret, Emil 
Socaciu. 

Nu-i vom face noi bilanțul vieții, nici nu vom înşira meri- 
tele prin care fostul secretar general al municipiului nostru și-a cu- 
cerit dreptul la recunoştinţa obştească. Au făcut-o alții. Emil So- 
caciu are însă trasă și asupra acestei reviste o poliţă de recuno- 
ştință, pe care nu o putem lăsa, la despărțire, oricât ar fi dorit-o 
el, neonorată. 

În 1929, când s'a vorbit de necesitatea unei reviste românești 
la Brașov, Emil Socaciu a fost cel dintâi care a sărit în ajutorul 
înfăptuirii ideii. Şi nu cu promisiuni fără a doua zi. ci stăruind și 
obținând din partea Primăriei de atunci sprijinul material menit să-i 
asigure existența pentru un an de zile. Fără acest ajutor inițial, 
revista n'ar fi putut prinde rădăcini. 

Pentru această faptă românească şi, în același timp, pentru 
eleganța gestului de a fi refuzat să primească revista gratuit, deşi 
i se cuvenea, aducem memoriei lui Emil Socaciu și la acest loc: 
calda, neprecupețita noastră gratitudine. | 


Nu se răcise bine trupul lui Emil Socaciu şi alt membru de 
seamă al societății braşovene, Dr. loan Bunea, se prăbuși. pe ne- 
aşteptate, din șirul celor vii, în dimineaţa zilei Prorocului Ilie. E! 
închide ochii după o activitate școlară de 39 de ani: 22 ca profesor 
la lic. „A. Șaguna“ din Braşov (1894—1916), 2 la „Roman Vodă“ 
din Roman şi la . liceul refugiaților“ din' Cherson (1916—1918), iar 
dela 1919 până în anul trecut ca director al lic. .Gheorghe Lazăr “ 
din Sibiu. 

Autor al tezei de doctorat „Estetica lui Plotinos“, al câtorva 
pe vremuri foarie necesare şi folositoare manuale didactice și a o 
seamă de apreciate conferinţe, publicate în diferite anuare (ca „Arta 
și morala“, „Arta și rolul ei educativ“, „Meritele lui Gh. Lazăr 
pentru cultura și şcoala românească“), loan Bunea şi-a încununat 
activitatea școlară printr'o faptă care-i va vecinici numele și pe care 
nu-i va putea-o contesta nimenea, fiind în văzul tuturora: e impu- 
nătorul internat de pe lângă lic. „Gh. Lazăr“ din Sibiu, ridicat ca 
un puternic sprijin, spre culmile luminii. tineretului școlar român 
din acel județ, căruia-i aparținea prin naștere înfăptuitorul lui. 

Pensionar numai de un an, directorul Bunea n'a avut norocul 
să se poată bucura de odihna pe care şi-a dorit-o în orașul tine- 
rețelor sale, de care-l legau atât de multe amintiri, și la care-l în- 
dreptățiau cele patru decenii de spornică activitate. 

Fie-le amintirea amândurora precum le-au fost inima și laptele. 


„Tara Bârsei“ 

Jertia prietenilor revistei, pe anul 1935 

Am mai primit, pe lângă cele publicate în nr.-ele precedente, ur- 
mătoarele sume, pentru care exprimăm și aici mulțumirile noastre : 
Popescu Alex., notar, Checia, (Iimiş-Torontal) L. i 
Dr. Ciura Vasile, notar public, Sighișoara L. 100.— 

D-lor A/. Popescu şi Gh. Ciocoiu, (farmacist, București), le mulțumim şi 
pentru câştigarea câte unui nou abonat; iar d-lui Dr. Jon Gherghel, proif., 
Cluj, pentru al freilea abonament nou. 


ABONAȚII care şi-au mai achitat abonamentul dela apariția nr-ului trecut; 


Până la 30 lunie 1935 


Docent Dr. lancu Axente, Cluj 
Jordache 'V., secr. Bis. Si. Nic., Brașov 
Pușcariu I., învățător, Brașov 


Până la 31 Aug. 1935. 


Docent Dr. Garoiu 1., București 
Mateescu N. C. prot., R. Vâlcea 


Până la 31 Dec. 1935. 


Baboie Gh., șef-cont. Albina, Braşov 
Dr. Balcăş Gh., advocat, Braşov 
Bărbieru V., econom-stavrofor, Cotroceni 
Bârzan 1. loan, comerciant, Medgedia 
Dr. Boeriu N., not. public, Brașov 
Brumboiu Moise, vicar, Făgăraș 

Dr. ing. Carafoli Ilie, Brașov 

" Ciocoiu Gh., farmacist, Bucureşti 
Comitetul şcolar din com. Baciu 
Maior Citirigă Virgil, Brașov 

Dr. Ciura V., not. public, Sighișoara 
Ing. insp. g.î. p. Comanescu C. Brașov 
Dr. Comaniciu Oct., advocat, Brașov 


Cuteanu Gh., îarm., fost prefect, Brașov 
Florescu D. Al., mare propr., Bucureşti 
Dr. Garoiu 1., decanul Baroului Braşov 
Marcea D., insp. şc. î. p. Braşov 

Dr. Moga C., advocat, Brașov 
Munteanu Petru, advocat, Braşov 

Nan Alexe, farmacist, Satu-Mare 
Nicolau Theodor, comerciant, Bucureşti 
Popescu ALl., notar, Checia 

Primăria comunei Checia 

Soc. de lectură a Şc, com. sup. b. Cluj 
Dr. Ştefan U., med. pr. al Munic. Brașov 
Tartescu |]. loan, advocat, Brăila 

Dr. Turtea S$., advocat, Braşov 


Până la 1 Martie 1936. 
Dir. Şc. primare, Braşov-Stupiui 
Până la 1 Mai 1936. 


“Banciu D. Paraschiva, Săliște 


Bogdan I. Marioara, București 
Ing. Ciortea Marin, Mediaș 
Dr. med. Sulică Alexe, Braşov 


Am mai primit restanța pe doi ani dela d-i G. N. N. Josifescu, din Ploeşti 


O întrebare mai veche dar valabilă și azi. 


Ce calificativ dați dv. intelectualului care se respectă și care cere să 
fie respectat, dar care, abuzând de încrederea şi buna-credinţă a deaproapelui 
său, primeşte şi reține timp îndelungat o revistă românească susținută cu grele 
jertie, iar când i se cere costul, sau refuză net achitarea sau se face n'aude 
nu-vede? Repetăm această întrebare adresată domnilor de mai jos, ca să nu 
ne putem face imputarea că n'am avut toată consideraţia față de oamenii de 
bunăcredință. 


Dr. Cușuta [., avocat, Sebeș (Alba) Dr. Mihuţ N. avocat, Băița (Huned.) 


Dr. Holom Ilarie „ Dumbrăveni Dr. Pop Tr. prof. univ., Ciuj 
Dr. Moldovan 1. „ Beclean (Someş) Dr. Scridon Leon, avocat, Bistriţa . 
Dr. Popa Ilie „Sighișoara Dr. Sulică D. XR Ilia (Huned.) 


Alba-lulia Dr. Velican E. »  Alba-lulia 
(Vom continua) 


Nevoiţi să absentăm din Brașov la data când ar îi trebuit să apară 
acest nr., el apare mult mai de vreme, la 2 VIII. 1935. 


Dr. Munteanu Z. , 


OBCU CLUJ 


